﻿ CUVIOSUL GHELASIE ISIHASTUL 1 2 Florin Caragiu CUVIOSUL GHELASIE ISIHASTUL Editura Platytera Colecţia Isihasm 3 Redactor: Valentin Vioreanu Tehnoredactare: Cătălin Gherghina © Sfânta Mănăstire Frăsinei şi Editura Platytera 4 Cuvânt introductiv Avva Ghelasie Gheorghe Popescu a fost încă de la începutul vieţii monahale (1967-1970) ucenicul unuia dintre Părinţii îmbunătăţiţi purtători ai tradiţiei de duhovnicie carpatină, Cuviosul Arsenie Praja-Pustnicul din Cheile Rîmeţului Apoi şi-a desăvârşit formarea monahală, vieţuind în pace treizeci şi trei de ani (1970-2003), până la mutarea sa binecuvântată la Domnul, în lavra Frăsineiului, micul Athos românesc ctitorit de Sfântul Calinic Părintele Ghelasie a fost cunoscut din timpul vieţii ca un mare ascet şi mistic şi ca un Părinte duhovnicesc iscusit „al cazurilor problemă”, cu o puternică „rugăciune pentru vrăjmaşi”, cunoscător cu duhul şi dezlegător cu cuvântul şi rugăciunea a grelelor blocaje, împiedicări şi frământări ale celor ce-l căutau, mai ales ale tinerilor şi intelectualilor şi ale tuturor celor însetaţi de tămăduirea şi trăirea mistică duhovnicească Dovedind un spirit de pătrundere duhovnicească ieşit din comun, Cuviosul a reuşit să acopere cu înţelegerea atât zona filosofiei greceşti, cât şi a celei orientale, pentru a le evidenţia specificul şi limitările în raport cu Chipul ortodox, iar aceasta pe chiar terenul limbajului actual Mergând la fundamentele gândirii şi înzestrat cu o mare comunicabilitate şi un discernământ duhovnicesc pe măsură, Părintele Ghelasie a 5 putut intra într-un dialog deosebit de fluent şi fertil cu diverse ramuri de mare interes în actualitate, situate la confluenţa religiei cu ştiinţa, filosofia şi arta Astfel, Sfinţia sa a dezbătut în lumina logicii iconice, puse în lumină de dânsul ca o coordonată esenţială a specificului creştin, teme privind cosmologia, antropologia, biologia, evoluţionismul, genetica, psihanaliza-psihologia, medicina naturală, arta, ş a , reuşind în urma acestor tratări comparative să ofere o abordare a lor în cel mai autentic spirit creştin- ortodox, fără amestecurile şi confuziile ce abundă în urma falselor asemănări şi identificărilor forţate În scrierile Cuviosului, ascetica şi mistica creştină sunt reliefate în accentul iconic-liturgic al spiritualităţii ortodoxe, accent cu o deosebită pondere în spiritualitatea carpatină Nevoia unei abordări care să includă în orizontul ei prin vastitatea cunoaşterii şi acrivia duhovnicească spiritualitatea orientală şi cea apuseană era acută în zbuciumatul context actual, spre dezamorsarea conflictelor dure şi reacţiilor superficiale Mistica iconică intră în specificul inconfundabil al credinţei ortodoxe, considerate consecvent, până în ultimele ei consecinţe Se poate spune că este chiar mistica Eshatonului, mistica ce poartă în germene prin gestul iconic de închinare starea vederii faţă către faţă a Împărăţiei lui Dumnezeu Mistica iconică nu lucrează cu imaginaţii şi închipuiri, ci presupune simplu aşezarea duhovnicească în gest de închinare, oprirea risipirii minţii şi orientarea ei prin acest gest care odihneşte rugăciunea şi sprijină trezvia Închinarea nu-l aproximează pe Dumnezeu şi Chipul Său, nu-L închipuie şi nu-L preface după propria gândire sau 6 simţire, ci se deschide tainei lucrării Lui, poate fi în virtutea faptului că omul este o Persoană, creat după Chipul lui Dumnezeu, şi deci cu capacitatea de a se orienta fiinţial spre El, de a răspunde iubirii Lui şi intra în relaţie personală cu El Este o concretizare a iubirii filiale, a dăruirii din toată fiinţa, prin credinţă, în chipul primei porunci dumnezeieşti Metoda tradiţională a sfintei rugăciuni şi atenţiuni este privită în această deschidere - concretizare a misticii iconice ca stare orientată spre însăşi pecetea iconică a Chipului lui Dumnezeu, prin care omul îşi cunoaşte propria identitate şi totodată se deschide tot mai mult lucrării Harului, înaintează în cunoaşterea lui Dumnezeu, în Viaţa veşnică De aceea, cum spun şi cei vechi, cunoaşterea lui Dumnezeu este în strânsă legătură cu cunoaşterea de sine, că omul este o icoană vie a Chipului Dumnezeiesc, după Sfânta Scriptură şi Sfinţii Părinţi Metoda sau drumul desăvârşirii creştine trebuie să conţină la fiecare nivel, chiar dacă în măsuri diferite, această orientare fiinţială a omului spre Chipul dumnezeiesc, pecetluit în toate tainele Bisericii, din care ne străluceşte harul curăţirii, luminării şi înnoirii, prefacerii duhovniceşti Iconizarea vieţii în lumina Chipului Dumnezeiesc este aluatul ce dospeşte frământătura lumii, chipul tainei prin care viaţa se descoperă în adevărata ei strălucire Perspectiva foarte largă şi intervalul foarte scurt de timp în care Avva Ghelasie a publicat un mare număr de lucrări spre reliefarea acestei viziuni duhovniceşti - întrupate într-o viaţă marcată de smerenie, nevoinţă şi iubire jertfelnică faţă de semenii aflaţi în boli, suferinţe şi teribile rătăciri sufleteşti – dau sentimentul unei urgenţe a transmiterii unui mesaj duhovnicesc de viaţă şi de moarte pentru omul contemporan, 7 asaltat de febra nihilismului, mai mult decât aspectul unei opere îndelung şlefuite şi scrise după consacratele norme academice Pentru aceasta, autorul a fost de unii neînţeles şi considerat, după grăbite aprecieri, controversat Se uită iarăşi că marii trăitori au forţat pe alocuri limbajul spre exprimarea tainei negrăite, că ei nu sunt simple spirite academice, ci născători şi semănători ai seminţei duhovniceşti a Cuvântului Limbajul mistic îşi compensează aparenta imprecizie prin multele reveniri şi aşterneri succesive de luminări şi tocmai pentru aceea necesită o citire fără prejudecăţi, o parcurgere cu atenţie şi răbdare, pentru a fi înţeles în specificul şi rostul său inefabil Adormirea Cuviosului este în sine o mărturie a faptului că teologia şi viaţa erau la Părintele Ghelasie una şi nedespărţite Părintele a trecut la Domnul în vremea rugăciunii, în gest de închinare, în taină, cu icoana aşezată pe piept şi mintea trează, asemeni Pustnicilor Iconari descrişi în lucrările sale Având foarte serioase temeiuri, unele expuse chiar în acest volum omagial, să considerăm extrem de importantă şi relevantă contribuţia Părintelui Ghelasie la tezaurul universal al spiritualităţii creştin-ortodoxe, ne-am luat sarcina la rândul nostru de a dezgropa comoara ascunsă în ţarină şi a pune în adevărata lumină sfinţenia vieţii şi temeinicia învăţăturii ortodoxe a Cuviosului, spre slava Preasfintei Treimi, Dumnezeul cel Preaslăvit şi Izvorul tuturor darurilor duhovniceşti Sarcina fiind mult peste puterile unui om neduhovnicesc ca autorul rândurilor de faţă, mă încred binecuvântării şi rugăciunilor Părinţilor Duhovniceşti, prin care Cuvântul lui Dumnezeu lucrează şi în zilele noastre cele cu neputinţă la om 8 Aduceri-aminte la adormirea Preacuviosului Părinte Ghelasie Isihastul de la Sfânta Mănăstire Frăsinei Aceste mici însemnări de faţă redau în chip smerit doar o mică parte din bogăţia duhovnicească a întâlnirilor mele cu Cuviosul Ghelasie Cea mai vie şi strălucitoare parte, ca o fântână a darurilor, este dincolo de cuvinte, este însuşi chipul Cuviosului pecetluit în inima mea, izvorând mirul bucuriei lui Hristos în iadul deznădejdii Acel cuvânt al Domnului către Sf Siluan: „ţine-ţi mintea în iad şi nu deznădăjdui” este cu putinţă de împlinit tocmai pentru că până şi în iadul cel mai de jos al inimii este tainic prezent şi lucrător Hristos în icoana Sa, pecetea Chipului dumnezeiesc din noi, iar icoanele Sfinţilor duhovnici din inimile ucenicilor o fac pe aceasta vădită, pentru că în Părinţi a luat cu adevărat Chip Hristos E greu de exprimat în cuvinte ce a însemnat şi înseamnă pentru mine Avva al meu, Părintele Ghelasie Gheorghe Popescu, părtaş împreună cu sfinţii la nebunia înţelepciunii lui Dumnezeu ce răstoarnă înţelepciunea cea nebună a lumii Făgăduinţa Dânsului că în veşnicie nu ne va uita în rugăciunile lui către Dumnezeu, pe noi ce ne-am legat de bună voie de Sfinţia Sa cu jugul ascultării duhovniceşti şi al iubirii filiale întru Domnul, îmi dau o mare mângâiere şi întărire în urmarea menirii duhovniceşti, în urmarea-căutările personale ale cărării de mântuire şi în dorul împărtăşirii de harul lui Dumnezeu Chiar dacă slăbiciunile mele nenumărate mă împiedică să am îndrăzneala cea sfântă rodită din credinţa neclintită către Dumnezeu, nădăjduiesc prin mijlocirile 9 sfântului meu Părinte în milostivirea lui Dumnezeu Şi o chem împreună cu Preacuvioşia sa să reverse peste stricăciunea mea darul de Sus, Prefacerea care întemeiază şi întăreşte în iubire Am înaintea ochilor sufletului icoana aceluia de care lumea nu era vrednică El a zugrăvit în inimile ucenicilor săi şi ale tuturor celor ce au primit cuvântul dăruit lui de Domnul icoana iubirii de Dumnezeu mai presus de toate, păşirea peste cursele raţionalismului şi sentimentalismului în neabătuta închinare a voii către Sfânta Treime, în voirea cea duhovnicească Cuvântul Sfinţiei Sale a fost viu şi lucrător, rodind dorul după duhovniceasca învăpăiere şi iubirea dumnezeiască Aşa cum Hristos, înălţându-Se la Tatăl, a făgăduit ucenicilor că nu îi va lăsa orfani, trimiţându-le pe Duhul Mângâietor să le împărtăşească cunoaşterea de Dumnezeu cea adevărată, deplină şi mântuitoare, rămânând Însuşi prin această împărtăşire de har în ucenici, în comuniune cu ei şi fiind perceput de ei în lumina harului, tot astfel, prin harul lui Dumnezeu, duhul Sfinţilor rămâne viu şi lucrător în lume împreună cu cuvântul lor Şi se împărtăşeşte în chipul unei tainice comuniuni celor ce îl primesc cu evlavie, cu credinţă şi dragoste în Dumnezeu - Izvorul a tot darul, a toată lumina şi a toată iubirea *** Părintele Ghelasie a depăşit cu duhul în chip cutremurător uriaşa suferinţă adusă de boala ce l-a ţintuit la pat (o afecţiune genetică, am înţeles de la dânsul), neplângându-se de nimic în focul durerilor ce au culminat cu o boală de inimă Ci mai 10 vârtos păşind, cu iubire de crucea mântuitoare, pe cărarea acestor nevoinţe muceniceşti, rânduite de Domnul spre încununarea unei vieţi ascunse în iubirea Lui A trecut la Domnul întru deplină cunoştinţă, după ce în chiar pragul trecerii a îngrijit de fiii duhovniceşti, lepădându- se de sine întru iubirea lui Hristos A trecut Pragul Veşniciei în Gest de închinare, în taina chiliei, a plecat ca o adiere în timp ce un ucenic de chilie îi citea, la rugămintea sa, Acatistul Acoperământului Maicii Domnului Între timp, îşi aşezase pe piept o cruce, o icoană şi o carte de acatiste, iar mâinile încrucişate în rugăciune A plecat rugându-se ca milostivirea Domnului să se reverse peste ucenici şi Biserică, şi nimeni să nu sufere la moartea lui Şi într-adevăr, toţi am fost în chip negrăit mângâiaţi de o tainică încredinţare, a bucuriei că avem pe cineva acolo, Sus, care ne veghează şi mijloceşte pentru noi Sfinţia sa nu spunea nimic nimănui despre pătimirile sale muceniceşti, abia am aflat de la un ucenic de chilie S-a dăruit pe sine Domnului primind suferinţele fizice, dar şi lovirile şi ocările de la oameni, ca un miel fără de glas urmând lui Hristos Nu s-a luptat să se impună pe sine ori cărţile Dânsului atenţiei publice prin activism şi diplomaţie şi luptă şi întoarcere a ocărilor, ori căutare de alianţe Nici chiar motivaţia fin ispititoare de a se face înţeles de cei mulţi nu l-a clintit de la smerenia şi ascunderea de sine, având credinţa 11 neclintită că lucrarea Domnului este cea care face să rodească lucrul bun, şi în această credinţă a trecut la Domnul *** Când îl rugam să primească a fi publicate cărţile Sfinţiei sale la o editură mai mare şi pentru o mai mare răspândire, îmi spunea: „Lasă, că dacă o fi ceva bun, Domnul va rândui să rămână ceva spre folos" Şi în pragul trecerii a fost la fel de ferm: „Lasă, nu acum" *** Înainte vederea duhovnicească şi puterea lucrătoare a cuvântului, pe care am simţit-o toţi cei care cu mai multă sau mai puţină vrednicie l-am avut ca Moş-Avva, Părintele nostru duhovnicesc, şi le-a ascuns cu mare râvnă şi neclintire În ultima parte a vieţii, aceste mari daruri au strălucit cu putere, Domnul Însuşi preamărit fiind întru robul său cel smerit şi ascultător Pentru aceasta şi dumnezeiasca bunăvoire a odihnit cu preaslăvire întru alesul Său, care L-a urmat până pe crucea suferinţei şi morţii, cu o adâncă închinare a voii către Părintele ceresc Uşa chiliei Dânsului a rămas deschisă până în sfârşit, ca semn al deplinei dăruiri către slujirea duhovnicească a unui om sălăşluit, prin harul lui Dumnezeu, dincolo de marea agitată a tulburărilor şi gândurilor amestecate ale patimilor 12 *** Prin Părintele Ghelasie, Domnul m-a înviat la lumina cunoştinţei Sale şi la conştiinţa de mădular al Trupului Său celui sfânt, puţin după revoluţie Setea neostoită de experienţa duhovnicească din inimile multor cititori ai lucrărilor sale, lucrări de o inestimabilă valoare pentru înnoirea isihastă în contextul specificului românesc, i-a atras pe mulţi în chilia Sfinţiei sale şi mai apoi, pentru o perioadă, în butoiul improvizat ca şi chilie, lângă stupii cu albine de care îngrijea Lupta sa cu duhul slavei deşarte a făcut ca să se împotrivească cu duhovnicească tărie compromisului şi diplomaţiei legate de grija după imagine ce-i ispiteşte în genere pe oamenii duhovniceşti Nu admitea lauda şi cuvintele mari ce depărtează pe om de smerenie-sărăcia cu duhul şi de conştiinţa lucrării lui Dumnezeu, a darului lui Dumnezeu prin care orice lucru bun ia fiinţă Nici nu căuta să- şi impună asupra ucenicilor o autoritate exterioară, ci autoritatea Sfinţiei sale venea din însăşi iubirea de Dumnezeu, iubire prin care vedea cu duhul aplecarea şi mişcările concrete ale inimilor, picurând în ele roua Cuvântului lucrător şi mângâierea Duhovnicească Părintele avea o râvnă sfântă de iconar întru a zugrăvi în cuvânt şi în gest icoana iubirii lui Dumnezeu pentru făptura Sa *** Am avut acum câţiva ani un ulcer corneean infectat, fiind internat la Spitalul Militar, la dl dr Filip Mircea Cu toată atenta îngrijire din partea dânsului şi a colectivului medical, rana nu se închidea, infecţia persistând În faţa spectrului orbirii, eu luptam din ce în ce mai din greu cu surescitarea şi 13 eram aproape deznădăjduit, fiind de-a dreptul covârşit, odată cu agravarea stării şi riscului Atunci, într-o noapte urmând unei zile în care aproape căzusem în deznădejde, l-am văzut în vis pe Părintele Ghelasie, ieşind de la Sf Liturghie unde participaseră oameni sfinţi şi unde eu nu aveam acces Mă aflam ca într-o anticameră şi percepeam cu cutremur fărâmituri din cereasca liturghisire, raze-străfulgerări de cuvinte-imne, când Liturghia se încheie şi Părintele Ghelasie a venit spre mine, ieşind de la slujbă şi, întâmpinându-mă, m-a încurajat, mângâindu-mă pe cap şi spunându-mi să am nădejde în Dumnezeu, că voi trece această încercare cu bine M-am trezit cu nădejdea în suflet inspirată de visul cu Avva, iar din acea zi infecţia şi rana au scăzut şi în scurt timp au dispărut Doctorul mi-a mărturisit la ultimul consult că ajunsesem în pragul de a-mi pierde vederea Slavă Ţie, Hristoase, Care dai darul vindecărilor minunate prin mijlocirea celor ce se fac icoane ale iubirii Tale! Puţin înainte de trecerea Avvei Ghelasie la Domnul, am avut o puternică şi prelungită criză de rinichi urma căreia mi s-au umflat picioarele şi la ambii ochi au debutat concomitent ulcere corneene Fiind eu singur şi neajutorat şi iarăşi ispitit de duhul deznădejdii şi descurajării, iată că sună telefonul şi îl aud pe Părintele Ghelasie, care îmi ceruse telefonul cu ceva timp înainte „Aici Părintele Ghelasie", zice Dânsul „Ce mai faceţi, Părinte?", izbucnesc eu! „Ţine-te tare, cu nădejde la 14 Dumnezeu", îmi zice, şi în puţine cuvinte am aflat atât întărire în a lupta cu ispita, cât şi o evoluţie neaşteptat de rapidă spre vindecare a bolii Tocmai începusem o sesiune încărcată de examene la teologie, şi nu mai speram să fac faţă să pot citi ceva ca să iau vreun examen, şi aşa puteam pierde chiar facultatea Slavă Ţie, Hristoase, Care ne reverşi milostivirea Ta dumnezeiască prin Cuvioşii Tăi întru care Te odihneşti! Şi acum, când mi-e greu şi foarte greu, îmi răsună în inimă cuvintele Părintelui: „Ţine- te tare, fii răbdător, suferinţa şi boala sunt în Taina Crucii, stai cu nădejde neclintită în Dumnezeu în această răstignire vie Sunt şi multe păcate şi tare ale neamului care îşi caută arderea în focul bolii şi suferinţei la urmaşi, dar în închinarea şi răstignirea vie a voirii lucrează puterea lui Dumnezeu spre mântuire" *** Când ajungeam la mănăstire, de obicei pe jos, Părintele mă întreba întâi dacă am primit unde să stau şi mă trimitea să mănânc ceva, că poate sunt ostenit şi flămând după drum Mă întreba dacă să-mi dea ceva să mă schimb, să nu răcesc în caz că sunt transpirat Apoi, dacă era vremea, mă trimitea la slujbă Dânsul fiind bolnav în ultima perioadă, şi-a tras un fir în chilie şi asculta slujba la microfon „Mergi şi frăţia ta acum la slujbă şi mai vii mai încolo Lasă, că vorbim noi toate” După drumul străbătut până la mănăstire în care am simţit cât se poate de viu, de fiecare dată, vegherea Maicii Domnului şi a Sf Calinic, urma deci „baia” slujbelor sfinte După aceea, odihna şi perioada de reflecţie din chilie, premergătoare mărturisirii Apoi, înainte de zăvorâre, venea Avva („Lasă, că 15 te caut eu, n-ai grijă”), sau mergeam eu la butoi sau chilie, după caz şi când îmi spunea să-l caut mai târziu Puţin după 1990, m-a mărturisit de câteva ori după slujba de noapte, pe la 3-4 dimineaţa Această aşteptare avea rolul de pregătire şi curăţire, aşezare şi deschidere a cugetului inimii pentru taina mărturisirii La mărturisire, Avva avea grijă să mă întrebe dacă sunt supărat cu cineva, vedea aceasta ca pe o cauză extrem de importantă a nerodirii duhovniceşti *** Când ajungeam plouat până la piele, Avva avea mereu grijă să-mi dea de schimb Era foarte categoric, dacă refuzam din politeţe sau jenă Odată mi-a fost jenă să primesc un trening care mi se părea că-mi stă hilar, dar la insistenţa Părintelui l-am primit şi apoi chiar m-am bucurat să port acel lucru sfinţit de grija părintească La plecare, îmi dădea mereu, pe lângă hrana duhovnicească - cuvântul vorbit şi scris – şi ceva de mâncare, pâine pustnicească, nuci, seminţe de dovleac, fructe, pe care le socoteam o mare binecuvântare, din care împărtăşeam la întoarcere şi surioarei mele Mă întreba ce mai citesc, cum mă împac cu familia, cum mai sunt studenţii şi cum mă împac cu ei Viaţa de familie şi serviciul, ca activităţi permanente trebuie să primească stabilizarea duhovnicească, pecetea ritualului de slujire- închinare şi păcii de Sus Memoriile de războire trebuie îmblânzite prin chiar nebăgarea în seamă a răului sau nerăspunderea la rău cu rău, ba chiar cu acele gesturi de împrietenire - dăruire, care 16 surprind pe cei care se aşteaptă la reacţii de apărare şi respingere Aceste gesturi sunt de mare importanţă pentru că îi dai celuilalt să înţeleagă că îl iubeşti şi îl primeşti aşa cum este, sau măcar vrei să rămâi în relaţie cu el, nu condiţionat de ce face, de cum se comportă, de păcatele şi virtuţile lui, ci pentru el însuşi, pentru Chipul-Persoana lui Aşa nu îl lepezi la rău, nu te separi de el, chiar dacă el se separă de tine Asta nu înseamnă însă să intri în cârdăşie cu răul, nu e vorba de mila formală care te face să confunzi binele şi răul, să te îndulceşti cu trăirea amestecată ce duce la pierderea orientării şi căldurii - râvnei duhovniceşti De aceea, trebuie făcută cu mare băgare de seamă distincţia între iubirea de păcătoşi şi îndulcirea cu păcatul, între deschiderea duhovnicească în care e viu discernământul şi primirea în inimă a binelui şi răului amestecate Părintele ne dădea astfel ca sfaturi de mare preţ în faţa situaţiilor cu încărcătură conflictuală necontrazicerea, nepanicarea, tăcerea, oprirea judecării şi reacţiilor de respingere şi forţarea chiar a unei comunicabilităţi de duh cu cei ce te vrăjmăşesc Nu admitea să fii plângăreţ, muieratic Cel ce insistă în răbdare şi blândeţe, trece neudat şi prin furtună, şi va ajunge în cele din urmă la liman Hristos ne-a lăsat poruncă şi să ne bucurăm, de aceea pocăinţa creştină trebuie să fie dospită de căldura veseliei duhovniceşti, nu înnegurată şi rece *** „Măi, tăticule, să ştii de la mine, lucrurile cu adevărat mari nu se vând şi nu se cumpără”, îmi spunea Avva, când mă 17 frământam şi mă consumam în prea multe scrupule zis duhovniceşti în situaţiile vieţii de zi cu zi *** Una din primele dăţi când am fost la Frăsinei, a fost şi singura dată, ca o încercare de la Dumnezeu cu mult rost, când Părintele efectiv nu a avut timp să mă primească A venit de vreo două ori şi mi-a zis să aştept, că vine mai târziu, apoi n-a mai apărut până dimineaţa, când trebuia să plec Eu mă frământasem şi chiar mă tulburasem, între gândul că poate are ceva cu mine, nu mă simpatizează sau poate nu vrea Domnul, că sunt prea păcătos, să mă fac şi eu fiu duhovnicesc al Părintelui M-am încredinţat totuşi în cele din urmă milei dumnezeieşti De fapt, doream mult să nu plec fără „cuvânt” de la Avva, dar trebuia totuşi să plec Eram cuprins de o nelămurită tristeţe, pe picior de plecare fiind, mă simţeam ca un fulg neînsemnat şi uitat, când apare Părintele, cu trupu-i uşor, ca purtat nu de muşchi şi oase, ci de duh, parcă plutind, cu duhul acela de pace şi bucurie ce te cuprindea când te privea cu ochii mari şi adânci, plini de blândeţe şi de înţelegerea cea dincolo de minte, de parcă am fi deja în veşnicia Iubirii dumnezeieşti (şi oare ea nu este mereu în inima lucrurilor, aici şi acum, chiar dacă noi nu avem luminare şi ochi s-o Privim?) Părintele era un om al Hotarului de Taină, ca un iconom rânduit de Sus al celor dumnezeieşti şi pământeşti Crucea care-i brăzda fruntea, buzele strânse atent, privirea foarte vie şi trează, urechile ieşite în afară parcă spre o desăvârşită ascultare a tainei inimilor, trădau nu numai permanenta orientare spre cele de Sus, dar şi discernământul şi realismul 18 în cele ale lumii, aşezarea cu picioarele pe pământ, însă pe un pământ închinat Domnului, sfinţit de dorul dumnezeiesc Prezent cu duhul în cele ale lumii, Părintele le scruta în lumina iconomiei dumnezeieşti, le dorea sfinţite în taina Iubirii lui Hristos, prin care lumea se uneşte în chip binecuvântat cu Dumnezeu, în Duhul Sfânt Părintele îmi apare deci înainte şi în chip minunat topeşte ca de obicei toată tristeţea şi frustrarea, încât prima reacţie pe care o puteai avea era să uiţi de toate şi să te bucuri împreună cu el, ca un copil Mă aşteptam să fi şi uitat de mine, şi acum să se scuze jenat sau poate chiar să mă ocolească în ultimul moment, dar nu, el a venit cu acea aşezare care dezarma şi-l făcea de unii atât de iubit, de alţii temut sau chiar urât: simplă, deschisă, bărbătească, demnă, faţă către faţă, fără ocolişuri sau tertipuri, ascunzişuri sau false temeneli sau jene, în firescul sacru sau sfânta simplitate a lucrurilor „Măi, tăticule, iartă-mă, nu te-am uitat, dar nu am putut să vin, iartă-mă frăţia ta!” Este pentru mine cel mai viu model iconic al cererii de iertare, în acel mod în care cel ce trebuie să ierte primeşte atâta iubire încât se simte nu numai răsplătit, dar şi atât de copleşit, încât nu poate decât să ceară la rându-i iertare „Pe mine să mă iertaţi, Părinte, nu-i nimica, ştiu că aţi fost foarte ocupat, iertaţi-mă că v-am pricinuit o grijă în plus!” Simţeam că dacă Avva n-a venit, nu era pentru că uitase, ci în noaptea aceea n-a avut poate timp nici să doarmă Icoana cuvântului de iertare o port şi acum în inima mea ca pe un mărgăritar de mult preţ Iar binecuvântarea la plecare, ca de fiecare dată, mi-a dat aripi, putere de a răzbi prin hăţişurile ispitelor 19 Ca de fiecare dată când mă întorceam de la Frăsinei, eram mai uşor, iar surioara mea simţea asta şi mă întâmpina de fiecare dată cu bucurie: „Lasă toate şi povesteşte-mi, să nu apuci să uiţi ceva Ce-a mai zis Avva, cum mai era? Arăţi mult mai luminat la faţă decât când ai plecat, slavă Domnului!” Era cel mai mare dar pe care puteam să i-l fac, să-i picur în inimă roua duhovnicească ce încă nu se uscase de fierbinţeala patimilor *** După plecarea sfinţiei sale la Domnul, l-am visat de două ori pe Avva Am învăţat de la Avva să nu dau atenţie şi importanţă viselor, aşa că mă voi limita numai la amănunte de mesaj şi substrat duhovnicesc general În primul vis, trupul lui Avva era depus într-o cameră şi am simţit că cineva intrase ca să-i profaneze mormântul Era însuşi vrăjmaşul ce se străduieşte şi acum, poate chiar mai vârtos ca înainte, când Avva i-a scăpat, să strice rodul duhovnicesc al Cuviosului în lume Am fost cuprins atunci în vis de o sfântă mânie care a trecut peste toată frica faţă de puterea malefică şi zburlit tot, cu mintea aruncată la Dumnezeu, am intrat de simţeam că l-aş fi făcut, paradoxal, fărâme pe duhul profanator Dar acesta a dispărut Aşa am înţeles că este datoria faţă de Dumnezeu şi cel care m-a dăruit lui Hristos să fac tot ce-mi stă în putinţă, cu armele lui Dumnezeu, ca amintirea închipuită de mormântul Părintelui să nu fie profanată şi aruncată în uitare Domnul mi-a reamintit astfel că Darul de Sus ce a lucrat prin Părintele nu trebuie îngropat, şi aceasta este în primul rând datoria sfântă a fiilor duhovniceşti faţă de Părinţii ce i-au născut În al doilea vis, eram de mai multe zile bolnav, îngrijorat, chiar deznădăjduit că nu-mi puteam face canonul rânduit Se 20 făcea că eram într-o clasă cu mulţi elevi, şi apare Avva care ţine loc profesorului De la catedră, zvelt şi drept, ne priveşte în tăcere şi ne adună pe toţi în privirea sa Toţi se opresc din agitaţia lor, şi se lasă o tăcere - aşteptare „cu sufletul la gură” străbătută de bucurie duhovnicească Pacea ce se aşterne pare să dizolve tensiunile inerente unei clase obişnuite Toţi aşteptăm să vedem cum va decurge ora, cum se va comporta Avva cel neobişnuit cu o clasă obişnuită Iată că Avva scoate la tablă pe un elev Evident, nu şi-a învăţat lecţia, mai mult, nu ştie chiar nimica Se lasă o linişte parcă şi mai adâncă Oare care va fi reacţia profesorului celui nou? Atunci Avva zice cu blândeţe către elevul leneş: „ceva trebuie totuşi să faci, dacă n-ai avut grijă şi nu ţi-ai făcut datoria Fă deci zece metanii” Şi cum faptul era cu totul neobişnuit, toţi amuţiseră şi înlemniseră, până şi elevul respectiv, dar Avva începe el primul şi aşa face împreună cu elevul, care îl urmează, cele zece metanii în faţa clasei Mişcarea era atât de frumoasă, încât ciudatul, neobişnuitul a devenit plin de un sens adânc, care ne-a umplut pe toţi cei prezenţi Deci pentru îndreptarea ordinii lăuntrice tulburate de o greşeală, trebuie un cât de mic canon-jertfă Iar Părintele duhovnicesc este cel ce face acest canon împreună cu tine, îţi insuflă prin propriul exemplu râvna duhovnicească, ca un conducător brav de oşti care merge în frunte tăind drum şi însufleţind spre biruinţă sufletele pe care le poartă în grijă *** Cum nu ajungeam suficient de regulat la mănăstire, Avva mi-a zis să mă spovedesc şi acolo unde sunt „Dar dacă ascultarea primită acolo nu se potriveşte cu cuvântul sfinţiei 21 voastre, ce fac?, i-am mărturisit eu Părintelui neliniştea mea „N-ai grijă, măi tăticule, o să fie bine”, mi-a răspuns scurt Moş-Avva, şi am crezut cuvântului său Şi pot să mărturisesc minunea dumnezeiască a tainei: cuvântul primit la spovedania „regulată” era uimitor de asemenea cu cuvântul Avvei din aceeaşi perioadă, şi asta nu o dată, de două ori, ci de fiecare dată Duhovnicii păreau ca „vorbiţi”, cuvântul ca al unei singure persoane, încât cu adevărat am slăvit pe Hristos, Cel ce vorbeşte prin Duhovnici, născători ai cuvântului Său în inimile fiiilor Avva şi Ucenicul - Cuvântul viu şi lucrător Despre Practica isihastă şi Rugăciunea închinării minţii în inimă -Cum să mă rog, Avva?, l-a întrebat odată un ucenic pe Cuviosul Ghelasie -Măi, tăticule, să te rogi din toată fiinţa, din toate ale tale, din toată măsura neputinţelor şi slăbiciunilor tale Aruncă-le pe toate spre Hristos, zvârle-le în focul închinării Închină-le pe toate lui Hristos, să le prefacă după cum ştie El Întoarce-I cu închinare deplină darul lui Dumnezeu, ca să primească pecetea harului Tot ce îţi iese în cale, gând, lucru, om sau altceva, închină- l cu duhul, şi liturghiseşte darul pe care l-a gândit Dumnezeu când ţi l-a scos în cale Dacă păcatul acoperă cu trăsăturile patimilor chipul de împărtăşire şi sporire duhovnicească al darului, oprind liturghisirea, închinarea, ca o raportare fără 22 închipuiri, ca gest din toată fiinţa peste operaţiile sensibile şi inteligibile, scoate în prim plan acest chip iconic, tainic al darului şi liturghisirea darului poate să aibă loc Lăsarea în voia lui Dumnezeu, starea ca înaintea lui Dumnezeu şi pomenirea de Dumnezeu sunt cuprinse în închinare Darul cheamă spre a rodi un răspuns liturghisitor Rugăciunea însăşi, ca să fie statornică, are nevoie să fie susţinută de starea în închinare, prin care inima se deschide harului ce îi deschide tainic altarul, şi aşa mintea poate să coboare întru smerenia inimii să liturghisească Sunt măsuri şi măsuri de trăire întru cunoştinţă a acestei deschideri, dar la fiecare stadiu ceea ce dă continuitate este închinarea, gestul iconic de orientare personală, dincolo de toate conţinuturile mentale sau sensibile, către Chipul Dumnezeului celui viu Ca act al persoanei către Dumnezeu Cel Personal, închinarea e a omului, darul al lui Dumnezeu Fără răspunsul de dăruire, liturghisirea omului înaintea lui Dumnezeu se opreşte Fără gestul de închinare, rugăciunea e ca o barcă fără o punte stabilă, este ades răsturnată şi sfărâmată de valurile şi vânturile memoriilor şi închipuirilor şi liturghisirea va fi întreruptă curând De ce? Pentru că fără ritualul închinării, este riscul mare să intri în dialog cu gândurile şi închipuirile, să ţi le apropriezi, să te abaţi la ele şi să opreşti liturghisirea Aceste memorii nu pot fi pur şi simplu anihilate Dar dacă te deprinzi să închini lui Dumnezeu tot ce apare, şi aceasta prin însăşi starea adunată în gest de închinare, atunci iese în prim plan orientarea lor iconică ce trimite tot spre Hristos, şi aşa nu te mai tulbură, iar chipurile de adaus, mincinoase se risipesc, nu le mai bagi în seamă, nu îţi mai împiedică rugăciunea Şi 23 aşa atenţia poate să rămână către Domnul, Căruia îi închini toate ce apar, pentru că gestul de închinare nu este un simplu gest, ci un gest orientat din toată fiinţa spre Hristos Rugăciunea inimii şi poziţiile de rugăciune ale sfinţilor sunt în gestul iconic de închinare, şi aşa mintea lor capătă statornicia necesară rugăciunii Părinţii pustiei aveau obiceiul să primească orice oaspete şi chiar orice cuget cu închinare, ca să se vădească dacă sunt ispită diavolească sau de la Dumnezeu Iată că închinarea, a cărei icoană este semnul crucii, chipul dăruirii fiinţiale şi al jertfirii din toată fiinţa pentru unirea celor despărţite, arde duhurile necurate şi luminează icoana voii dumnezeieşti Starea în închinare de toată vremea este taina odihnei rugăciunii Mistica iconică este mistica stării în închinare înaintea lui Dumnezeu, oprirea-descălţarea înaintea rugului euharistic, la hotarul stării „faţă către faţă” cu Dumnezeu E un fapt că oprirea minţii de la risipire nu se face numai prin atenţia minţii pe cuvintele rugăciunii, ci şi prin gestul de dăruire - închinare ce odihneşte, sprijină această atenţie *** „Cum să mă rog, Părinte?" „Măi tăticuţule, roagă-te cât mai mult, şi roagă-te nu numai cu gura, ci şi cu ochii şi cu urechile, cu mâinile şi cu picioarele, din toată fiinţa şi puterea, ca toate ale tale să le aduci înaintea lui Dumnezeu De aceea, eu nu zic rugăciunea minţii sau rugăciunea inimii, sau rugăciunea minţii în inimă, ci rugăciunea închinăciunii minţii în inimă, că în rugăciune mintea trebuie închinată, pentru ca toate, bune şi rele, să le aduci înaintea lui Dumnezeu şi abia 24 apoi, în închinare, în altarul închinării, mintea să se roage în inimă lucrând însufleţită de Duhul Sfânt " Am înţeles că tocmai ritualul-taina închinării este deschiderea şi păzirea rugăciunii, care aşa nu mai priveşte, nu mai antrenează doar un fragment al fiinţei, sau fragmente ale fiinţei aflate în dizarmonie, luptă, tensiune, dezacord, putând atunci avea efecte psihice incontrolabile În închinare omul se adună pe sine înaintea lui Dumnezeu şi închinarea neîncetată păzeşte lucrarea unitară şi nerisipită a rugăciunii Închinarea este poarta smereniei celei neclătinate de lucrarea duhurilor dezbinării lăuntrice Închinarea este şi adunarea oilor risipite ale gândurilor şi simţirilor lumii, aduse înaintea lui Dumnezeu spre jertfă şi prefacere duhovnicească Domnul coboară de Sus focul harului Său pe altarul închinării şi mistuie jertfa, prefăcând-o şi revărsând peste ea buna mireasmă a harului Crucea, chip al unirii-comuniunii nedespărţite şi neamestecate între Dumnezeu şi creaţia Sa, a fost sfinţită odată pentru totdeauna prin Jertfa Mântuitorului ca altar de jertfă şi chip al iubirii mântuitoare a lui Hristos Crucea este chipul unirii în iubire săvârşite prin Hristos şi întru Duhul Sfânt între Dumnezeu şi creaţia Sa Fiind crucea chipul acestei uniri intr- un Trup-Biserică între Dumnezeu şi om, închinarea, săvârşită în duh şi adevăr, este deopotrivă un act profund personal şi eclezial-sobornicesc, fiind însufleţită de Duhul Sfânt, Cel care Însuşi deschide altarul inimii pentru ca voia cea închinată să liturghisească sfinţita rugăciune Căci rugăciunea curată are nevoie ca Însuşi Duhul să deschidă inima rugătorului, şi numai o inimă deschisă de Duhul se poate ruga curat 25 *** De nenumărate ori, Avva Ghelasie sublinia nevoia închinării voii către Domnul şi primirii cu mulţumire a ceea ce ţi se întâmplă, a luării fără cârtire şi fără nemulţumire a crucii Chipul însuşi al omului, zicea Preacuviosul Părinte, este de Cruce-Hotar între lume şi Dumnezeu, în dublă deschidere, întru a aduce lumea ca dar lui Dumnezeu şi a chema nespusa Pogorâre a lui Dumnezeu să ne umbrească altarul inimilor, spre plinirea Lucrării Milei Sale în lume *** Odată am mers la Avva Ghelasie frământat şi tulburat de neputinţa mea în a face o nevoinţă mai aspră Trebuie să amintesc că în fragedă tinereţe eram destul de plin de vitalitate şi încrezător că îmi pot forţa puterile să îmi întind la limită sau chiar să nu prea ţin cont de limitele fizice, dar odată cu boala a crescut în mine conştiinţa neputinţelor Şi intrând în conflict cu îndrăzneala, mă arunca într-un fel de descurajare Avva mi-a zis: „Tăicuţule, tu eşti slăbuţ, tu trebuie să te opreşti mai mult în închinare, să te odihneşti în Gestul de Închinare în fiecare împrejurare a vieţii ” Nici nu pot să exprim în cuvinte cât de adânc au pătruns în mine aceste simple cuvinte: „tu eşti slăbuţ, tăicuţule”, în cât de multe rânduri m-au ajutat să-mi rânduiesc puterile şi cugetul spre lucruri care nu depăşeau puterile mele şi astfel să pot lucra cele ce trebuiesc într-o stare mai de linişte, să pot lăsa la o parte ispita revărsării puterilor şi cugetului în extremismul ducător la agitaţie, risipire, vlăguire şi chiar înălţare de sine şi amăgire 26 Pe de altă parte, canoanele Sfinţiei sale, chiar atunci când slăbeau o acţiune îndreptată fără discernământ într-o anume direcţie sau măsură nepotrivită unei anume persoane, cereau în schimb o Dăruire totală la măsura întregii fiinţe Ele atingeau într-un mod surprinzător coarde intime ale fiinţei, de parcă ar fi văzut înlăuntru cu o vedere mai presus de minte şi simţuri Aceste canoane nu numai canalizau pe un făgaş eforturile de despătimire ale ucenicului, dar ţinteau spre un ritual propriu, personal al adunării de sine înaintea Domnului şi închinării de sine lui Dumnezeu Cuviosul Părinte a văzut cu duhul, ca şi alţi mari Duhovnici, cum în aceste vremuri duhul vieţii monahale se va aprinde cu putere în mijlocul lumii, în sensul unei Închinări, Dăruiri de sine lui Dumnezeu specific şi fundamental Creştine, însă a cărei flacără a fost păstrată mai ales în Monahism Fiecare, zicea Părintele, trebuie ca în locul în care este să se aducă pe sine şi pe cei din jur, toate, în dar lui Dumnezeu în chip tainic, şi acest Ritual al neîncetatei închinări şi liturghisiri a voii lui Dumnezeu va începe să ardă păcatul Multe explozii apar odată cu această ardere, şi de la patimile-memoriile pătimaşe şi tarele proprii şi de la cei din jur cu zestrea lor proprie şi de neam, însă odată intrat în văpaia dorului dumnezeiesc, al lepădării-arderii de sine şi lumii în focul închinării, nu mai poţi da înapoi, căci focul dumnezeiesc nu se mai poate stinge, e ca un legământ ce nu se mai poate rupe, ci rămâne în om fie spre luminare-iconizare a 27 lumii în asemănare cu chipul iubirii dumnezeieşti, fie spre veşnică remuşcare-regret-iad al deznădejdii Această pururea închinare ce să pecetluiască fiecare gest al omului este totodată un sfânt legământ al iubirii de Dumnezeu peste toate, de a vedea toate în lumina Chipului lui Hristos, de a te nevoi a vedea toate, cum zicea cuvioşia sa, „ca prin ochii icoanei”, de a sta nemişcat cu duhul ca în icoană până ce lumea însăşi se iconizează pentru tine Atunci începi să vezi nu doar prin ochii minţii şi ai simţurilor, ci cu o vedere dincolo de vedere, directă de suflet, prin credinţă Să rabzi cu mulţumire şi tărie neclintită stând într-un loc (familie, serviciu, chilie etc ) nemişcat în închinarea cea către Domnul, aduce cu sine un foc al prefacerii care începe să-i stimuleze-angajeze într-un anume fel pe toţi cei din jur Sfinţii înşişi când se duceau şi se aşezau într-un anume loc, aduceau cu ei şi taina închinării acelui loc şi a tuturor celor din el lui Dumnezeu, iar focul acestei prefaceri declanşa ostilitatea duhurilor vrăjmaşe şi chiar a oamenilor care erau atinşi de el şi reacţionau contrar, ca şi arşi ori neputând să sufere arderea- explozia propriilor memorii pătimaşe Chiar şi memorialul de moştenire de neam, moştenirea de natură dezvoltă prin îngăduinţa lui Dumnezeu boli - suferinţe greu de imaginat, însă sfinţii le aduc pe toate în focul închinării, răbdând toate ca o crucificare vie În urma răbdării lor, duhurile rele fug ca şi arse, mulţi oameni răi şi răzvrătiţi se întorc la Domnul, se luminează, se tămăduiesc de boli sufleteşti şi trupeşti, iar însuşi trupul sfinţilor cel împovărat de suferinţe şi boli şi de greutăţile nevoinţei şi de neputinţele oamenilor pentru care îşi pun sufletul se sfinţeşte, se împărtăşeşte de harul nestricăciunii 28 Încât la moartea lor rămân lumii sfinte moaşte spre închinarea creştinilor Prin Sfintele Moaşte şi Icoanele şi Cuvintele Sfinţilor, focul prefacerii duhovniceşti rămâne ca activ viu al prefacerii Duhovniceşti, Rug Aprins în care lucrarea lui Dumnezeu se continuă cu putere *** Unui ucenic care era mai morocănos, trist şi care vedea într-un timp toate mai în negru, excesiv de sobru, şi care suferea din această pricină o stare de sfâşiere lăuntrică, Avva Ghelasie i-a schimbat viaţa: „Tăticule, îţi dau canon să fii vesel" Canonul s-a dovedit a fi nu tocmai uşor şi, în nevoinţa pentru împlinirea lui, puterea cuvântului duhovnicesc a lucrat spre o prefacere-înseninare duhovnicească în ucenic, care la rându-i a rodit o comunicabilitate mai mare cu Dumnezeu şi cu oamenii *** Unui alt ucenic care se consuma mult în acţiunile şi grijile dinafară, Cuviosul Ghelasie i-a zis: „Măi, tăticule, şi vitele, când plouă şi e furtună, trebuie duse la adăpost Cu atât mai mult omul, care nu e ca animalul, trebuie să stea înlăuntru" Ucenicul, la început surprins, a înţeles că este vorba de starea de adunare lăuntrică necesară unei lucrări duhovniceşti în mijlocul împrejurărilor vieţii În această stare de adunare lăuntrică omul stă ca înaintea lui Dumnezeu şi ea este o premiză a comunicabilităţii, desvălmăşirii omului din curgerea fragmentată şi dizolvantă a lumii structurilor, memoriilor şi informaţiilor amestecate şi 29 rupte de chipul iconic al omului, menit creşterii în asemănare cu Arhechipul său dumnezeiesc Un alt ucenic se nevoia mult cu atenţia pe cuvintele rugăciunii în timp ce-şi făcea pravila, ca să nu piardă rodul duhovnicesc al împărtăşirii de înţelesul cuvintelor Spunând acatistul rânduit, mintea îi fugea mereu şi se trezea iar şi iar că a parcurs rânduri întregi în chip mai mult sau mai puţin mecanic Aşa se făcea că el revenea de multe ori asupra unui condac sau icos şi se împotmolea neputând trece mai departe, iar din cauza oboselii fizice şi mentale rugăciunea mai mult se răcea, neizbutind culege rodul atenţiei şi ajungând chiar la o stare de respingere - refuz - neplăcere în faţa citirii acatistului Mergând la Avva Ghelasie şi mărturisindu-se, Cuviosul i-a zis imediat „Tăticule, uite, îţi dau canon să nu te mai întorci, să spui acatistul şi să mergi înainte adunându-ţi atenţia în închinare către Domnul imediat ce-ţi dai seama de rătăcirea minţii, dar fără să te mai întorci nicidecum" Străduindu-se să asculte de Cuvântul Părintelui, ucenicul a aflat liniştire, descoperind cu bucurie că şi mintea îi rătăcea mult mai puţin, iar bucuria şi căldura inimii îi rămâneau nerisipite, iar atenţia către Dumnezeu nu mai era blocată de frustrare, conflictul moral lăuntric găsindu-şi o rezolvare prin cuvântul Părintelui Un duh vrăjmaş îl îngreunase, oprise astfel în chip nevăzut pe ucenic să culeagă rodul rugăciunii, urmărind chiar 30 să-l aducă în pragul unei răciri duhovniceşti, iar Cuvântul Părintelui, uşurând povara, a izgonit odată cu aceasta şi pe vrăjmaş şi această cursă a lui, prin care râvna ucenicului era întoarsă chiar împotriva sa Avva avea o vorbă: "Măi, tăticule, nu fii fixist" *** Când un viitor ucenic a venit pentru prima oară să se spovedească la dânsul, după mulţi ani petrecuţi departe de Biserică, târât în multe şi grele păcate trupeşti, Cuviosul Ghelasie i-a zis: „Fiule, ce mai e pe la Bucureşti? A înnebunit lumea asta Nu mai e omul om” Cel ce venise frământat de greutatea de a spune ce avea pe suflet s-a simţit deodată uşurat, ca şi cum Părintele, văzând în sufletul lui, i-ar fi luat o povară" „Aşa e, Părinte E greu, multe păcate Cum să mă lupt cu păcatul, Părinte?" „Ce să-i faci, fiule, noi ăştia de azi suntem slăbănogiţi, nu ne mai putem lupta cu păcatul Dar să nu stăm în păcat, să fugim şi noi la milostivirea lui Dumnezeu şi a Maicii Domnului" „Totuşi, cum să mă lupt?” „Să nu te lupţi tu, aleargă la milostivirea lui Dumnezeu Să te ţii strâns de Biserică Apoi fă şi tu Paraclisul Maicii Domnului, Acatistul Maicii Domnului, aprinde candela la icoană, şi barim oleacă de tămâie şi, fiule, evită şi tu să mănânci mâncăruri excitante şi explozive, dulciuri concentrate, să amesteci tot felul de mâncăruri, că se produc nişte arderi nocive şi hrănesc patimile, încearcă să mănânci cât mai simplu şi dacă se poate mai nefiert, şi să fie mâncare curată Evită carnea, că are cele mai multe toxine Ele se degajă mai ales când animalul moare Şi mănâncă şi pâine pustnicească, pâine din făină de grâu 31 umezită uşor cu apă şi întinsă pe un blat la uscat Ea curăţă nocivităţile şi ajută arderile Să cauţi curăţia inimii şi să respecţi în om Chipul lui Dumnezeu, că multă murdărie „aruncă” vrăjmaşul în lume şi în viaţa noastră ca să ne piardă, dar noi să ardem şi să sfinţim totul în focul iubirii Dumnezeieşti” După spovedanie, a primit şi un număr de închinăciuni şi metanii Avva Ghelasie experimentase în scop duhovnicesc foarte multe reţete şi înţelesese importanţa unei alimentaţii calitative, curate, naturale Sfinţia sa sublinia astfel sublinia efectul de îngreuiere a minţii şi slăbire a treziei prin hrănirea cu o alimentaţie conţinând chimicale, sau foarte fiartă, sau mâncăruri foarte picante, foarte amestecate, încât gustul însuşi se poate mult mai uşor deforma, alunecând dinspre bucuria împărtăşirii înspre poftă Nu degeaba Sfinţii Părinţi dau o mare importanţă patimii lăcomiei ce hrăneşte şi alte patimi Fermentaţia digestivă şi toxifierea sângelui pot favoriza şi o stare de agitaţie, pe fondul căreia poate apărea şi irascibilitatea, deprimarea şi alte stări psihofizice Deşi tulburările fizice cauzate de alimentaţie nu reprezintă în mod necesar patimi sufleteşti, persoana putând, cum vedem în cazul sfinţilor, domina stările trupeşti, totuşi, mai ales în cazul celor mai „slăbuţi”, trebuie dată atenţie şi la o ştiinţă creştină a hrănirii, în care, zicea Părintele, nu trebuie să fii fixist, fiecare să experimenteze compatibilităţile şi respingerile personale faţă de alimente şi combinarea lor Decât o asceză aspră întreruptă de o hrănire cu alimente explozive şi hormonale, ducând la dezechilibre funcţionale, mai bine, spunea Părintele, să mănânci ceva mai bine şi curat Dânsul oferea nişte principii pe care fiecare le putea adapta la 32 propria lui zestre şi condiţionare trupească Căci influenţa funcţionalităţii trupului asupra celei a sufletului este o realitate care poate fi abordată şi în specificul spiritualităţii ortodoxe Marea varietate de reţete din cărţile Părintelui dă seama de un viu interes pentru integrarea unei ştiinţe a alimentaţiei în complexul duhovnicesc creştin, ca ajutor - preocupare întru asumarea celor mărunte slujind echilibrului şi nevoinţei duhovniceşti Părintele acorda o mare importanţă postului, dar iarăşi fără exces de alimente de post foarte consistente sau excitante ale simţurilor şi nervilor Un pustnic care venise la Dânsul mi-a spus că această mâncare bazată în principal pe crudităţi şi îndeosebi pâine pustnicească îi ajută pe mulţi pustnici să reziste la temperaturi extreme şi alte condiţii climatice şi ale nevoinţei mai aspre, la care nu ar putea face faţă mâncând mâncare fiartă De asemeni în fierturi pot intra, atraşi de acestea, păienjeni veninoşi şi alte insecte şi astfel pustnicul poate avea serioase probleme Este foarte interesantă coborârea, strădania de adaptare- transpunere şi diversificare a acestui gen de alimentaţie pustnicească la condiţiile şi determinările vieţii de oraş, mai ales că principiile pe care le presupune implică o abordare a problemei alimentaţiei în dublă deschidere: ca ştiinţă experimentală către lume şi ca închinare cu mulţumire a darului către Dumnezeu, prin care masa este sfinţită şi mâncarea este asumată ca aducere, dar şi împărtăşire de dar, ca o împărtăşire deci în acelaşi timp şi mai întâi de toate duhovnicească 33 Neglijând acest chip al împărtăşirii, omul de azi este stăpânit de poftă, „are capul în stomac”, cum zicea Avva Nu numai ce mănânci, dar şi cum mănânci căpăta la Cuviosul importanţă, căci fiecare aspect al vieţii, fiecare gest era la Dânsul privit în sacralitatea ritualului închinării celei duhovniceşti Masa însăşi era şi ea văzută ca un ritual sfinţit, în care bucuria duhovnicească să fie peste foame şi aşa să se ardă în acest ritual al închinării războirile-memoriile poftei pătimaşe Părintele Ghelasie punea un deosebit accent pe concretizarea gestică a isihiei închinării-dăruirii de sine neîncetate Închinăciunile şi metaniile înaintea icoanei şi spre răsărit-chipul iconic al venirii lui Hristos- exprimă activul liturgic al trupului - templu al Duhului Sfânt şi locaş al aducerii darurilor aparţinând zestrei personale şi lumii spre sfinţire şi prefacere duhovnicească Aceasta extindere-prelungire a tainei Liturghiei în liturghisirea personală are un profund caracter biblic - filocalic, exprimând conştiinţa stării înaintea lui Dumnezeu şi în spaţiul lucrării şi energiilor dumnezeieşti Nu faptul în sine de a face - citi formal o rugăciune contează, ci închinarea către Dumnezeu ce odihneşte acest act şi deschiderea spre vorbirea cu Dumnezeu, răspunsul omului la chemarea de dragoste a lui Dumnezeu, la actul Întrupării şi Jertfei lui Hristos, care în Biserică se prelungeşte euharistic Odată, când un ucenic trecea printr-o perioadă de maximă solicitare intelectuală şi slăbiciune fizică, Cuviosul i-a dat 34 canon să nu mai citească în acea perioadă rugăciuni, urmând ca dăruirea de sine, în cele ce urma să le împlinească, să ia chipul închinării către Dumnezeu Împlinind acest canon, ucenicul a aflat rugăciunea lipită de inima lui Un mare dar făcut de Dumnezeu prin Cuviosul Ghelasie este această conştiinţă isihastă a închinării, actualizarea isihasmului în modalitatea-specificul închinării neîncetate O mare importanţă acorda Avva Ghelasie şi problemei relaţiei între duhovnic şi ucenic Dacă în taina spovedaniei are loc acea ardere – iertare dumnezeiască a păcatelor şi liniştire ce deschide calea spre împărtăşire, în cazul îndrumărilor duhovniceşti suplimentare, trebuie ca ucenicul să se întemeieze - lămurească - verifice - să-şi completeze înţelegerea cu citiri din Sfintele Scripturi şi scrierile Sfinţilor Părinţi, ca şi cu sfaturi culese de la mai mulţi Părinţi mai încercaţi Relaţia adevărată între duhovnic şi ucenic nu este una uşoară De multe ori, din lipsa experienţei duhovniceşti, se dezvoltă un sentimentalism „hormonal", pe fondul căruia au loc atracţii şi respingeri, care, dacă nu sunt sesizate la timp şi tăiate de duhovnic, tulbură relaţia şi întunecă chipul înfierii duhovniceşti De aceea, Părintele nu accepta ca ucenicul "să stea cu gura căscată la duhovnic", ci îi cerea să participe activ la taina ascultării duhovniceşti 35 Preluarea automată, comodă şi cumva sentimentală - idolatră a celor spuse de Avvă poate însemna chiar deformarea - răstălmăcirea lor, iar aceasta chiar până la blocarea creşterii duhovniceşti şi înţelegerea mecanică generatoare de fanatism ori amăgire de sine Cuviosul arăta că într-o adevărată relaţie duhovnicească, fixaţiile nu sunt admise Ascultarea, ca orice act personal, presupune o interpretare – înţelegere - răspuns personal la Cuvântul duhovnicului Ea trebuie să se facă, la fel ca şi închinarea, în duh şi adevăr Duhovnicul nu trebuie să arate preferinţe - favoruri faţă de ucenici, ducând la toleranţă pentru greşeli, schimb de daruri sau cercuri de interese Acestea deformează vederea duhovnicească şi fac ca pe chipul duhovnicului să nu se mai zugrăvească Chipul lui Hristos Prin ascultarea duhovnicească, ucenicul îşi închină voia în mâinile duhovnicului, dar totuşi direct lui Hristos Relaţia cu Hristos nu este mediată în sensul strict de duhovnic, cum se consideră uneori, lăsându-se totul în grija duhovnicului şi complăcându- se în comoditatea copierii mecanice, precum şi lipsa de râvnă pentru vorbirea şi împărtăşirea directă şi personală cu Hristos Prin duhovnic, Hristos Însuşi liturghiseşte voia ucenicului, iar ascultarea de duhovnic nu trebuie să întunece, ci să evidenţieze chipul ascultării de Hristos Ca şi în căsătorie, taina naşterii duhovniceşti este prin Chipul lui Hristos şi astfel se evită formalismul şi confuziile până la dependenţele patologice şi asumările nereflectate În faţa duhovnicului, ucenicul trebuie să-şi închine liber voia, iar duhovnicul trebuie să-i taie şi să-i lege rănile, ca Domnul să tămăduiască Între duhovnic şi ucenic, spunea 36 Avva, nu poate exista prietenie, dar dacă se trece prin focul ascultării, se ajunge la acea înfiere duhovnicească care durează în veşnicie Cel mai mare dar pe care omul îl poate aduce lui Dumnezeu nu sunt gândurile sau sentimentele, ci este însăşi voinţa sa *** Cuviosul Ghelasie era un om al păcii, al stăruinţei cu tărie de caracter în locul păcii lăuntrice, căutând să trezească în ucenici acea râvnă şi disponibilitate duhovnicească întru îmblânzirea războirilor şi contrarietăţilor generate de cugetul pătimaş Unul dintre primele sfaturi date fiilor duhovniceşti era acela de a nu se angrena în discuţiile în contradictoriu, prin care comunicabilitatea duhovnicească este întreruptă şi complexele patimilor proliferează De asemeni, Părintele nu admitea să fii supărăcios, plângăcios ori să te laşi purtat de frică până la panică Aceste stări sunt o ieşire din cursul firii: „Măi, tăticule, nu fii muiere cu barbă!", le zicea ucenicilor, când îi vedea stăpâniţi de ele *** Unui ucenic care se temea să treacă printr-un loc unde era un câine mare, care muşcase oameni, i-a zis să treacă fără să se teamă Cum ucenicul încă ezita, l-a sfătuit să aibă cu sine o bucată de pâine, din care să-i arunce câinelui când o să se apropie Ucenicul a ascultat şi nu numai că s-a întâmplat întocmai şi nu a păţit nimic, dar s-a izbăvit şi de teama cea pătimaşă Să-ţi întâmpini vrăjmaşul cu pâinea blândeţii şi răbdarea stării în închinare înaintea lui Dumnezeu, şi atunci 37 vei îmblânzi patima fricii neevlavioase, iar bărbăţia firii va lucra cele pentru care a fost sădită de Domnul, ne învăţa Cuviosul Venind la Dânsul şi mărturisindu-se, un ucenic stăpânit de iuţime, care avea mereu izbucniri de mânie şi nu putea să sufere ocara, şi care nutrea o mare părere de rău pentru aceasta, iar una dintre cauzele problemelor era chiar lipsa de atenţie şi neglijenţa, uitarea care îl făcea să greşească în multe împrejurări de viaţă (fapt pentru care era de multe ori ocărât), Părintele mai întâi i-a tăiat scrupulozitatea exagerată a părerii de rău, care îl împiedica de la simplitatea smereniei: „Măi, tăticule, ce să-i faci, suntem slabi, nu băga în seamă şi mergi şi tu mai departe cu nădejde la Dumnezeu" Dar după ce au mai vorbit puţin, Părintele îl pune să caute nişte lucruri prin chilie şi totodată îl învaţă cum să pregătească o mâncare În timp ce el nu găsea acele lucruri, Părintele începe să-l dojenească insistent şi în acelaşi timp cu blândeţe: „Hai, măi, tăticule, de ce eşti aşa împiedicat! Nu acolo, măi, tăticule, caută mai bine, ce faci, măi tăticule, cum o să te descurci tu în viaţă aşa, uită-te mai bine, nu vezi că e acolo? Măi, tăticule, iartă-mă că îţi spun, dar tare eşti împiedicat, fii şi tu mai treaz, cască ochii, nu se poate să fii aşa! Ce-o să te faci la mănăstire aşa nepriceput, iartă-mă, mai tăticule, ia caută mai bine acolo Nu acolo, tăticule, ce eşti turc, acolo! Hai, mai tăticule, tot nu găseşti? (ucenicul zâmbeşte, simţind dragostea 38 Părintelui, dar încep să-i tremure mâinile, ca un reflex al iuţimii stârnite de dojana Părintelui) Vezi să nu dărâmi ceva pe acolo, ai grijă, măi tăticule (ucenicul răstoarnă un vas) Ce faci, măi tăticule, ce eşti aşa împiedicat, hai, pune vasul la loc şi uită-te mai bine (ucenicul găseşte în sfârşit ceea ce trebuia) Vezi să nu-l scapi din mână, măi tăticule, iartă-mă că te ocărăsc, dar nu se poate să fii aşa” Apoi după ce ucenicul a găsit în sfârşit cele ce trebuiau, Părintele l-a pus să repete ce a reţinut din cele ce îl învăţase puţin mai înainte, dojenindu-l iarăşi pentru cele ce uitase „Măi, tăticule, nu se poate să uiţi aşa, fii mai treaz, măi tăticule nu aşa ţi-am spus eu, măi tăticule, ai uitat deja, nu înţelegi, ce eşti turc, fii mai cu băgare de seamă, iartă-mă că te ocărăsc ” Prin aceste „ocări” duhovniceşti, făcute insistent şi cu multă dragoste, ucenicul a simţit o uşurare duhovnicească în lupta cu care cugetul pătimaş îl războia În primul rând, Părintele a cunoscut că, în acest moment critic pentru ucenic, sfaturile numai cu cuvântul nu sunt suficiente, ci trebuie o pildă cu însăşi viaţa, o operaţie „pe viu" asupra celui bolnav duhovniceşte Nu este întâmplător faptul că ucenicul a simţit această întâmplare şi ca pe o adevărată înfiere duhovnicească, o intrare sub acoperământul iubirii Părinteşti care iubeşte şi mustră Venind de la Părintele duhovnic şi desfăşurându-se în spaţiul iubirii Părinteşti, ocara îşi dezvăluie raţiunile duhovniceşti, este iconizată, cuprinsă şi ea ca sursă de luminare în icoana iubirii dumnezeieşti celei pururi purtătoare de grijă Punându-se pe sine în locul celor ce ocărăsc poate cu mai puţină iubire şi acrivie duhovnicească, Părintele a alungat 39 duhul întristării şi chiar al judecăţii născute din sensibilitatea rănită şi tulburarea neputinţei Şi întorcând atenţia duhovnicească de la pricinile din afară, a pus în lumină sursa lăuntrică a războirii patimii În acelaşi timp, a dat o pildă cu viaţa despre bărbăţia şi necruţarea de sine în drumul duhovnicesc de despătimire Scăderile de atenţie şi memorie trebuie întâmpinate cu tăria neîncetatei şi insistentei urmări a conştiinţei duhovniceşti, cu tăria rememorării şi reintrării prin închinarea către Dumnezeu a cugetului în locul treziei şi al vegherii duhovniceşti neadormite *** Un ucenic i-a mărturisit odată Cuviosului: „Părinte, sufăr de o mare apăsare sufletească din cauză că simt adesea că nu am timp şi lucrul pe care îl fac îl săvârşesc în consecinţă crispat, iar această obişnuinţă de a face lucrurile încordat mă oboseşte foarte tare şi îmi slăbeşte atenţia către Domnul” Avva Ghelasie i-a răspuns: „Măi tăticule, cum să n-ai timp? Păi omul este deasupra timpului! Nu trebuie să laşi în minte ideea asta că omul n-ar avea timp, faci şi tu ce poţi, dar aşa, fără să te grăbeşti, măi, tăticule şi să intri în panică, că mai rău faci, ascultă-mă pe mine! Iar ce nu poţi să faci, lasă-l în grija lui Dumnezeu Măsura timpului la om e veşnicia, nu graba asta de a face care strică mintea ” *** Un ucenic devenise mare iubitor de muzică psaltică, ajungând să parlaghisească şi să cânte multe ore pe zi Venind 40 la Părintele, i-a spus cu emoţie despre bucuria lui de a cânta Cuviosul i-a zis: „Măi, tăticule, e bine să înveţi muzica psaltică, frumoasă, bizantină şi să cânţi, dar aşa, mai cu măsură, că multa cântare, zic Părinţii, duce şi la o stare de agitaţie şi tulburare, şi aşa văd eu pentru frăţia ta, că pentru matale e mai bine acum să stai cât mai mult, în tot ce faci, în starea de închinare înaintea lui Dumnezeu, să te ocupi mai mult cu odihna, cu rugăciunea, cu liniştirea din care apoi se naşte vederea, de care vorbesc Părinţii, iconizarea lumii De aceea, iartă-mă, tăticule, dar aşa văd eu că e mai potrivită pentru frăţia ta pictura, de care tocmai te-ai apucat, şi aşa să stai cât mai mult în conştiinţa stării înaintea Chipului lui Dumnezeu ” Ucenicul, după o perioadă în care a continuat să-şi forţeze puterile spre a cânta, a trebuit din cauza unor probleme de sănătate să-şi mai domolească zelul spre cântarea cea din afară, înţelegând totodată şi fiind atras de nevoia liniştirii de taină, de care vorbea Cuviosul Aşa erau întotdeauna sfaturile Părintelui, se vădeau cumva legate de viitor, încât de multe ori ucenicul nu le înţelegea şi abia după o perioadă, prin îndreptările Domnului, le întâlnea adevărul şi înţelegea nevoia lăuntrică de a le urma *** Un alt ucenic, de data aceasta pictor iconograf, căuta cu multă râvnă, ajunsă aproape la disperare, să îşi îmbunătăţească arta prin neîncetatul studiu de cărţi şi umblarea asiduă cu întrebarea pe la cei ce i-ar fi putut da lămuriri De multe ori, simţea însă cumva, nu tocmai lămurit, 41 că alergarea spre acele importante de altfel ajutoare şi informaţii exterioare privind arta picturii, îi răpea odihna Cuviosul i-a atras atenţia asupra acestui fapt şi a continuat: „Măi, tăticule, ce atâta alergare Nu e rău că te-ai zbătut să înveţi, şi ai învăţat destul de bine, dar de acum, deşi nu-i rău să mai alergi să înveţi, dar să ştii de la mine, că ce te învaţă Dumnezeu în chilioara ta nu te învaţă nimeni Toată lumea aleargă după informaţii, dar nu informaţiile, nici copierea după alţii aşa zis mai buni nu îţi dau starea aceea de aşezare lăuntrică înaintea Chipului lui Dumnezeu, duhul rugăciunii pe care frăţia ta trebuie să-l pui acolo, în icoană Mai şi înveţi, te mai şi duci şi întrebi, dar aşa, un picuţ mai rar Dacă stai în chilia ta şi lucrezi mult, te va învăţa Dumnezeu ce să faci şi cum să faci, de te vei minuna Dar să încerci cât mai mult să stai înaintea icoanei pe care o lucrezi cu conştiinţa stării înaintea Chipului lui Dumnezeu Îţi dau canon să mai răreşti vizitele şi să mai domoleşti frământările de a acumula cât mai mult din afară şi să te nevoieşti mai mult să primeşti de la Hristos duhul pe care să-l aşezi în icoană Să pictezi ca o ascultare a unui monah la mănăstire Pictura de icoane să fie ascultarea ta Să ştii de la mine, tăticule, că până şi tehnica picturii te învaţă Dumnezeu dacă te linişteşti mai mult ca să primeşti de la El cele de trebuinţă” Ucenicul, deşi s-a străduit în continuare pentru mărirea bagajului de cunoştinţe, a simţit o reală liniştire înţelegând că în relaţia directă, personală cu Dumnezeul cel viu stă taina zugrăvirii Chipului lui Dumnezeu, a chipurilor sfinte din icoane Cu atenţia lăuntrică pe Chipul lui Dumnezeu peste grija pentru detalii, aşa cum a zis Avva Ghelasie, iconograful 42 naşte icoana din inima acestei întâlniri vii, iar sprijinul de la Domnul în toate cele este resimţit cu mai mare claritate şi cu minunare Părintele Ghelasie preţuia mult munca Sfinţia sa sfătuia şi dădea uneori până şi canon ucenicilor să nu-şi facă prieteni dintre cei care nu vor să muncească Căci munca împreună cu rugăciunea se completează într-un întreg duhovnicesc al aşezării omului pe crucea iubirii dumnezeieşti, la răscrucea dintre lume şi veşnicie Nu încuraja nici măcar desele colindări pe la mănăstiri, dacă acestea arătau a rodi o stare de risipire, de nestatornicie, dacă pierdeau deci din vedere căutarea sinceră a unei aşezări duhovniceşti şi punerea în practică prin propriile nevoinţe şi strădanii a cuvintelor culese în preumblările respective De aceea, uneori, Părintele nu încuraja nici măcar să vii prea des la Dânsul pentru sfat, înainte de a te fi străduit să-l pui cu adevărat în practică „Să vii, fiule, dar nici prea des, ci să te strădui şi tu în chilia ta să pui în practică, şi abia după ce te-ai străduit oleacă, să mai treci pe aici Că aşa te întăreşti în cele duhovniceşti, prin râvna practicii, a rodirii în viaţa ta a cuvântului semănat de duhovnic Căci dacă te obişnuieşti să te tot duci pe la duhovnic fără să fi pus, măcar ca străduinţă, nimic în practică, ci uneori doar din curiozitate şi nu din 43 nevoie sinceră şi fierbinte, te strici şi te slăbănogeşti, te sprijini pe om şi nu pe harul lui Dumnezeu care îl sprijină pe duhovnic” Avva Ghelasie era iubitor al dreptei socoteli Pentru aceasta, el micşora sau mărea canonul în vederea acordării râvnei la puterea persoanei de a duce această râvnă Fără acest acord între râvna şi putinţa omului de a o îndrepta în bune condiţii către Hristos slăbeşte tocmai aşezarea lăuntrică, vioiciunea liniştii duhovniceşti celei lucrătoare, atenţia obosind sau fiind parazitată de agitaţia provenită din nelucrare sau suprasolicitare Tăierea voii ucenicului de către duhovnic nu este un scop în sine, ci are în vedere tocmai rămânerea în albia lucrării duhovniceşti, fapt pentru care Părintele de multe ori chiar aprecia iniţiativa personală din partea ucenicilor, atâta vreme cât aceasta se păstrează în limitele iubirii şi dreptei socoteli *** Un ucenic a venit odată la Cuviosul şi i-a spus: „Părinte, eu în meseria mea, trebuie de foarte multe ori să număr bani Dar nu ştiu cum se întâmplă, fie când greşesc, fie pur şi simplu, îmi vine să înjur Ce să fac?” „Măi, fiule”, i-a răspuns Părintele, „ia numără tu banii ăştia”, întinzându-i nişte bancnote pe care acesta tocmai i le adusese cu nişte pomelnice 44 Ucenicul le luă şi începu să numere banii şi cu uimire realiză că nu mai simţea nici o urmă din ispita ce îl muncise Ispita şi-a pierdut puterea de a-l tulbura şi chiar după ce a plecat de la Părintele nu a mai putut să-l clatine, duhul vrăjmaş fiind alungat şi cugetul tămăduit prin rugăciunile Cuviosului Ghelasie către Domnul *** Altădată, un ucenic îi zise Părintelui: „Părinte, îmi vine să vă înjur” „Şi ce dacă, e de la diavol! Nu înjura!”, i-a răspuns Avva şi ucenicul a simţit că puterea vrăjmaşă de care era luptat se risipeşte ca o umbră în lumina simplităţii, a razei harului *** Un ucenic era foarte tulburat la serviciu din cauză că mai mulţi colegi erau atraşi de diverse direcţii oculte, spiritism, vrăjitorie, etc Tulburarea şi războirea au început să-şi facă loc şi noaptea în vis, manifestându-se ca un bruiaj permanent din partea forţelor necurate Atunci, învăţându-se din cuvintele Părintelui Ghelasie, a început să intre în ritualul gestului închinării neîncetate, închinându-se continuu în chip tainic la icoana Chipului dumnezeiesc din om şi închinându-se cât mai des pe sine şi pe cei din jur şi toate lucrurile lui Dumnezeu, iar treptat războirea şi-a pierdut intensitatea şi forţa de sugestie asupra lui Chiar şi cei din jur au fost influenţaţi în bine de stabilitatea şi liniştea lui duhovnicească *** Părintele sfătuia spre o dispoziţie prietenoasă, fără respingeri sau înfruntări făţişe chiar faţă de cei care îţi poartă 45 vrăjmăşie Continua dispoziţie pozitivă, deschisă, necontrară, lipsită de reacţii ostile sau de respingere, chiar dacă uneori poate provoca în celălalt răbufniri ale patimii ce caută o descărcare în războire şi nu găseşte loc de intrare, creează o stare de aşteptare răbdătoare Se ctitoreşte astfel în inima omului un spaţiu de deschidere şi aplecare către smerenie, o stare de fond prielnică întoarcerii celuilalt către o atitudine mai bună, prielnică rodirii prilejurilor semănate de Dumnezeu în vederea întoarcerii spre lucruri şi dispoziţii mai bune Această stare de deschidere duhovnicească este fondul zugrăvirii iconice a lucrării iubirii lui Dumnezeu în taina inimilor, în diversele împrejurări ale vieţii Însăşi starea cea tainică în închinare înaintea icoanei iubirii atotprezente şi atotţiitoare, pururi lucrătoare a Sfintei Treimi este izvorâtoare de isihie, iar prezenţa unei icoane într-un loc, într-o cameră sau casă, arăta Avva Ghelasie, trezeşte în conştiinţă memoriile duhovniceşti ale pecetei Chipului dumnezeiesc Aceste memorii vii şi lucrătoare exercită o atracţie de taină chiar pentru cei aflaţi în groapa vrăjmăşiei păcatului, în iadul deznădejdii, şi chiar pentru cei ce le resping, stârnind în inima lor un dor nelămurit, o atracţie şi o suferinţă de neînlăturat, care sunt însuşi strigătul iubirii negate sau uitate Unii ucenici ai Cuviosului, dăruind câte o icoană pe ici pe colo, acolo unde vedeau tulburare, şi rugându-se şi ei lui Dumnezeu, se întâmpla că survenea o liniştire, o rezolvare neaşteptată, o slăbire a legăturilor nevăzute ce creau un impas aparent irezolvabil Nu este o formulă de aplicat mecanic, bineînţeles, arăta Cuviosul, ci o asumare a unui ritual de întâmpinare şi răspuns faţă de însăşi iubirea Dumnezeiască 46 Astfel, aceste memorii iconice, sfinte creează prin prezenţa lor o oportunitate vie a întoarcerii inimii către Dumnezeu, o posibilitate a eliberării voii din înlănţuirea deprinderii pătimaşe Însuşi sensul pocăinţei este acela de schimbare a minţii, de întoarcere a minţii către Dumnezeu, iar chipurile - raţiunile - seminţele sfinte semănate de Domnul cheamă tocmai această întoarcere mântuitoare, ce găteşte calea Împărăţiei cerurilor în inima omului Unii din cei cărora le era oferită o icoană refuzau întru început, chiar aveau reacţii violente, dar şi dintre aceştia unii, după un timp, cereau o icoană ei înşişi de la cel ce le-o oferise întâi, sau cumpărau ei înşişi o icoană Prin suferinţe şi prin mângâierea lăuntrică revărsată de Sus peste fiecare mişcare de întoarcere a minţii către Chipul frumuseţii şi al iubirii dumnezeieşti, omul se învaţă a căuta izbăvire şi plinătatea vieţii la Dumnezeu, vede lumea prin chipul iconomiei dumnezeieşti *** Un ucenic a dăruit odată, la sfatul Cuviosului, o icoană unui om care păstra în locuinţa sa multe imagini necuviincioase, atenţionându-l cu blândeţe În scurt timp, acela le-a îndepărtat pe ultimele, cucerit de frumuseţea Chipului lui Dumnezeu Întrupat, de frumuseţea care nu se trece, nu se consumă, ci odată cu trecerea timpului, devine din 47 ce în ce mai vie în inima care se deschide înaintea lui Dumnezeu Imaginile necuviincioase şi-au pierdut astfel puterea de atracţie, frumuseţea lor aparentă dezvăluindu-şi stricăciunea, pălind cu totul O icoană devine din ce în ce mai frumoasă, harul lui Dumnezeu se revarsă din ce în ce mai mult prin ea, prezenţa lui Dumnezeu se face din ce în ce mai simţită prin ea cu cât icoana este mai „rugată”, cu cât Chipul lui Dumnezeu este prin mijlocirea ei mai cinstit şi închinat Iar stând înaintea unei icoane în stare de închinare, memoriile sfinte şi purtătoare de har sunt trezite şi înviate în cel ce se roagă şi acesta se deschide lucrării dumnezeieşti, încât ele alungă, risipesc memoriile decăzute, pătimaşe, întunecate şi desfigurate ale războirii păcatului, ajutând fiecare aplecare a minţii spre cele ale lui Dumnezeu *** Un ucenic din lume, foarte bolnav, a venit la Avva şi l-a rugat să-l sfătuiască ce să facă, că nu îi prieşte aerul din oraş şi nu se mai face bine „Măi tăticule, mai era cineva, care era bolnav, ca frăţia ta, şi m-a ascultat şi a ieşit la pensie, şi-a vândut apartamentul şi şi-a luat un locuşor la ţară unde s-a retras Ascultă-mă pe mine, şi o să mă binecuvântezi cum m-a binecuvântat şi el, dacă poţi, ieşi la pensie pe caz de boală şi retrage-te la ţară, şi o să poţi să duci o viaţă liniştită Mai pictezi, mai dai o lecţie, şi te ajută Dumnezeu să te descurci Să nu-ţi fie teamă de sărăcie, că are grijă Dumnezeu, iar sărăcia e o mare comoară pentru cine o preţuieşte şi o îmbracă în liniştea lui Hristos” 48 Despre viaţa de familie Cuviosul Părinte purta o mare grijă pentru sfinţenia vieţii de familie Sublinia că însoţirea trupească este în taina naşterii, icoană a întrupării dumnezeieşti în creaţia Sa Iar în cazurile (mai rare) ale împreună trăirii în mod binecuvântat în curăţie, însoţirea familiei este în taina naşterii iconice a chipului iubirii celuilalt şi a naşterii proprii în lumina iubirii celuilalt, prin chipul însuşi al iubirii dumnezeieşti la care se fac părtaşi soţii în Hristos Această taină a naşterii presupune o asumare a vieţii şi personalităţii celuilalt, o asumare ce trebuie ca prin închinarea ei către Dumnezeu să intre în focul răbdării mulţumitoare a crucii vieţii de familie Negativurile proprii şi reacţiile distructive de incompatibilitate – respingere - luptă- dezbinare între soţi datorate descărcărilor -exploziilor pătimaşe trebuie oprite Între soţi nu trebuie să fie luptă pentru supremaţie - impunere, ci dăruire de sine peste sentimentalismul şi raţionalismul ce dezbină şi înrobesc cugetele, ducând la fixaţii patologice Raportarea trebuie să fie mai întâi de toate nu direct la calităţile-defectele celuilalt, la lucrările-energiile sale mai mult sau mai puţin pervertite de stricăciunea păcatului, ci prin Chipul iubirii dumnezeieşti şi iubirii de Dumnezeu, prin Chipul lui Hristos şi întru iubirea Lui pentru toţi oamenii, fie ei cât de păcătoşi, soţul văzând şi raportându-se la chipul celuilalt peste lucrările-energiile sale 49 Avva Ghelasie amintea aici nevoia împrietenirii memorialurilor personale ce pot fi contrare, în vrăjmăşie din pricina patimilor, printr-un continuu gest de închinare şi prin mici gesturi de atenţie-împrietenire, ritual săvârşit în taina inimii, prin care faci metanie celuilalt, oprind contrarietatea şi deschizând spre comunicabilitate „Când eşti mânios şi pătimaş, în loc să te descarci, cere iertare, fie şi formal, ca să îmblânzeşti fiarele patimii ce caută să te sfâşie" Un ucenic care era tot timpul ispitit de mânie, părându-i-se a fi dispreţuit şi ocărât de către soţia sa, l-a întrebat: „Ce să fac, Părinte, că vin multe ispite şi din nimica toată se aprinde cearta şi judecata şi mânia violentă şi răstălmăcirea, de ajungi să nu te mai înţelegi om cu om Greşind eu fără de voie sau cu voie şi cerându-mi iertare, soţia se tulbură şi mă ocărăşte şi foarte greu îi trece supărarea Eu încerc să rabd şi să explic că am intenţii bune şi vreau să repar, dar ea îmi taie vorba şi îmi răstălmăceşte cuvintele şi intenţia, lovindu-mă cu asprime şi învinuindu-mă şi închizându-se faţă de mine Ştiu că mă iubeşte foarte mult, dar din mândrie mă mânii apoi şi eu mai tare şi mă împietresc în mânie şi ţinerea de minte a răului, care ajung să acopere iubirea, amestecând în ea justificare de sine, judecată, ură chiar Deci ce să fac când mă ocărăşte femeia şi nu îmi primeşte apoi nici cererea de iertare?" „Să taci”, a spus Avva, „şi să nu fii supărăcios ca o muiere cu barbă Femeia prin firea ei este mai sensibilă, mai iute la 50 mânie şi mai aprigă la vorbă, dar bărbatul are mai proprie tăcerea Mare este taina tăcerii ce opreşte dezbinarea şi căderea în stricăciunea păcatului, a neiubirii Să-ţi asumi tu însuţi vina ta şi a celuilalt, dar să nu le diseci în toiul ispitei, să nu te fixezi la ele, ci să le arunci în focul închinării tăcute şi răbdătoare, ca să ardă şi să crape dracul mâniei din tine” Bărbatul trebuie să fie ca un paratrăsnet pentru femeie în clipele de ispită, spunea Părintele Ghelasie, iar femeia să treacă peste supărarea muierească, ca să îmbrace chipul de maică, prin care să-l nască duhovniceşte pe celălalt Părintele sublinia nevoia împrietenirii - îmblânzirii respingerilor - nepotrivirilor sau chiar vrăjmăşiei între soţi prin dăruirea de sine în ajutorare reciprocă, în slujirea celuilalt în împrejurările concrete ale vieţii În acelaşi timp, atrăgea atenţia asupra păzirii unui spaţiu personal, propriu, intim, ca să nu se cadă în amestecul - confuzia specificurilor firii şi mai mult, într-o idolatrie ascunsă După cum în Biserică bărbatul şi femeia stau în comuniune, dar neamestecaţi, tot aşa fiecare trebuie să aibă spaţiul său lăuntric, ascunderea sa în Dumnezeu şi odihna în specificul-iconicul propriu al firii şi al persoanei Acest spaţiu-distanţă, fără să fie de izolare – răceală - separare, face ca relaţia cu celălalt să aibă loc nu printr-un amestec direct de specificuri, ci întâi de toate în taina vederii celuilalt prin Chipul lui Hristos, prin pecetea Chipului dumnezeiesc prin care fiinţăm Dacă vederea celuilalt nu odihneşte în vederea lui Dumnezeu, apar amestecuri - confuzii ce duc la respingeri pătimaşe şi fixaţii greu de controlat Este un spaţiu de odihnă în închinarea firii şi personalităţii proprii, care se face spaţiu al comuniunii 51 iubitoare, neamestecate şi nedespărţite, întru prefacerea duhovnicească De aceea, relaţia dintre soţi trebuie să fie în primul rând nu prin atingere, ci prin vedere, iar aceasta prin vederea iconică Între cei doi trebuind să fie văzut în chip tainic Însuşi Chipul lui Dumnezeu, pe care au să-l nască prin închinarea cea duhovnicească, în care fiecare să-şi oglindească totodată specificul propriu, şi prin care fiecare urmează să se nască înnoit din stricăciunea păcatului şi în iubire reciprocă, crescând în lumina iubirii lui Dumnezeu Aici a vedea nu înseamnă a-ţi imagina, ci înseamnă a vedea mai presus de vederea mentală sau a simţurilor prin „ochiul” închinării Închinare care te adună şi te aduce înaintea lui Dumnezeu, încât vezi prin vederea-luminarea ce vine din închinare Este acea iconizare de taină a creaţiei, săvârşită prin închinarea duhovnicească, prin care lumea devine fereastră spre Dumnezeu, dar mai întâi de toate, accentua Părintele, loc al tainei întrupării hristice şi asumării- prefacerii creaţiei, prin liturghisirea omului, în trupul iubirii dumnezeieşti *** Am amintit cât de importantă era pentru Avva taina naşterii în căsătorie Doi tineri, după ce au făcut un avort şi soţia s-a îmbolnăvit apoi de o boală de plămâni, au ajuns la o mare părere de rău şi s-au hotărât să-şi schimbe viaţa Tânărul a venit la Părintele şi i-a spus, iar Avva i-a sfătuit: „O, tăticule, mare nenorocire pe lumea de azi avorturile! Copilaşii suferă ca nişte martiri ” „Aşa e, Părinte, mă chinuie remuşcările, ce să fac?” 52 „Ei, tăticule, ce să faci? Desfrânarea asta ia minţile omului Să nu mai faci în primul rând, şi să alergi la milostivirea lui Dumnezeu Mai ajuţi şi tu când poţi vreun copil sărman Apoi să faceţi un copil!“ „Dar, Părinte, soţia fiind bolnavă, doctorul i-a interzis să mai aibă un copil pentru câţiva ani ” „Să faceţi un copil acum, că nu se va întâmpla nimic, dar dacă amânaţi, mai încolo s-ar putea să nu mai puteţi ” Tinerii n-au avut îndrăznirea să urmeze cuvântului Avvei şi apoi n-au mai putut avea copii *** Părintele acorda o mare importanţă aşa-zisei probleme a sexualităţii, atenţionând că sfinţenia relaţiei trupeşti în căsătorie este înţeleasă, în creştinism, în taina naşterii Altfel, în gol de naştere, se ajunge la căutarea satisfacţiei, la o deşertare a puterilor în desfrâul satisfacţiei, la o pervertire a orientării iconice a acestui act de unire sfinţită Chipul naşterii este chipul împlinirii comuniunii şi fără chipul acestei împliniri, relaţia trupească este în modul pătimaş al unui reciproc „vampirism” energetic Părerile unor teologi contemporani în favoarea relaţiei trupeşti intenţionate în gol de naştere, în direcţia unei acceptări - valorizări a mijloacelor contraceptive prin motivaţia iubirii sau a necesităţii le considera „bălmăjeală”, lipsite de reperele ortodoxe asupra chipului omului, creând o mare dezorientare sufletească şi ascunzând, după cum atenţionează unii cercetători, chiar crime împotriva fătului la stadii incipiente ale creşterii sale Împlinirea creştină a iubirii nu stă în unire – contopire - absorbire reciprocă, ci are un caracter iconic de împlinire în 53 naştere, în care unirea celor doi primeşte pecetea activului creator dumnezeiesc La cei ce nu pot avea copii, naşterea capătă chipul împlinirii duhovniceşti şi modul acestei împliniri este în mod esenţial prin vedere Iar aceasta se primeşte prin închinare de sine în comuniunea de iubire Ca să intre în taina închinării creştine, relaţia trupească nu trebuie deci să se oprească la satisfacţie, oprire-blocare care de altfel poate duce după consumarea actului trupesc la reacţii de saturaţie şi chiar respingere-dezamăgire până la indiferenţă, deprimare şi scârbă, negativuri ce sunt semne-mărturii ale neîmplinirii, ci să treacă neîncetat în taina naşterii duhovniceşti, în care iubirea dumnezeiască îşi află zugrăvirea iconică Relaţia trupească sfinţită de Dumnezeu este în chipul liturgic al comuniunii şi închinării, al intrării în taina naşterii- primirii pecetei Creatorului, prin care are loc naşterea - prefacerea darului iubirii într-un om nou În acest sens se înţelege mai general şi naşterea duhovnicească, ca taină în care pot intra oamenii duhovniceşti, monahii şi cei necăsătoriţi chiar, toţi cei ce-şi închină lui Dumnezeu viaţa lor şi nasc în lume Chipul iubirii dumnezeieşti Cuviosul Părinte avea astfel o vedere unificatoare asupra tuturor condiţiilor vieţii creştine: monah, căsătorit, mirean necăsătorit, fără să amestece şi să confuzioneze specificurile, dar privindu-le în bogăţia şi unitatea chipului închinării creştine *** Mărturisindu-i odată un ucenic că era luptat de gândul iubirii de argint şi al grijii lumeşti, ce îi fura pacea şi îi tulbura preocupările vieţii de familie, generând conflicte şi tensiuni 54 latente, risipire şi întristare, Cuviosul a pus în inima lui cuvânt despre valoarea sărăciei în urcuşul isihast, duhovnicesc -Fiule, trebuie să înveţi a iubi Sărăcia, s-o primeşti cu mulţumire, ca pe un dar de la Dumnezeu Capacitatea de a se mulţumi cu puţin ajută la dezlegarea treptată a omului de multe din dependenţele, condiţionările şi chiar legăturile asociate cu duhul lumesc, care răspândesc în viaţa lui miasma deznădejdii şi morţii celei spre moarte Prin mulţumirea cu puţin, întru bucuria şi nădejdea cercetării dumnezeieşti, omul află izbăvire de starea împătimirii ce întunecă fondul fiinţial al omului, strălucirea bunătăţii firii create din iubirea Sfintei Treimi Omul nu-şi mai pierde identitatea în chipurile lumii, ci îşi regăseşte chipul propriu de om - fiu al lui Dumnezeu, mai presus de natură, asumând natura ca dar de liturghisire, iar nu consumând-o ca pe o materie a poftelor şi patimilor, până la distrugere şi întunecarea conştiinţei liturghisitoare Însăşi asceza, ca înfrânare dezlegătoare de nevoile de adaus, create de obişnuinţa cu păcatul, suprapuse superficial şi împovărător peste nevoile vitale de creştere în lumina iubirii dumnezeieşti, întoarce atenţia fiinţială de la grijile dinafară şi frământările, zbuciumul dinlăuntru care fragmentează şi dezorientează omul, adunând întreaga persoană în închinare către Domnul Virtutea primirii cu mulţumire a sărăciei găteşte cale Domnului, domolind umflările mândriei, poftei, mâniei şi închipuirii, chemând acea chenoză – micşorare de sine în care harul lui Dumnezeu lucrează cu putere Iubirea de sărăcie, sărăcia cu duhul înclină balanţa dorinţei inimii spre nevoile duhovniceşti, fiinţiale ale omului 55 Calea Domnului e plină de necazuri, dar tocmai acestea întorc omul lăuntric, chipul omului cu faţa spre Dumnezeu, îl fac conştient de nevoia intimă a „hrănirii” celei spre fiinţă, cu Pâinea vieţii şi harul dumnezeiesc Căci aceasta este însăşi orientarea fiinţială, definitorie a omului, anume spre Chipul Dumnezeiesc, întru a cărui lumină lumea se descoperă ca dar Ucenicul avea să treacă într-adevăr prin momente grele, în care chiar din partea casnicilor s-a manifestat o presiune şi o stare de panică Cuplate cu starea sa de sănătate, acestea puneau ca şi o greutate pe cugetul său, însă cuvântul Cuviosului, pe care l-a păzit în inima sa, i-a uşurat şi înseninat inima, sprijinindu-l lăuntric L-a ajutat să treacă mai uşor încercările, fără a da o importanţă celor lumeşti în chip pătimaş, ci păşind ca pe ape spre Hristos, alegând partea cea bună, unicul necesar fără de care viaţa se desfăşoară sub semnul stricăciunii Căci pe lângă greutate, a început să simtă şi bucuria mângâietoare a iubirii lui Dumnezeu mai presus de toate, ajutorul Lui şi însuşi faptul că relaţia vie a omului cu Dumnezeu transcende şi transfigurează orice apăsare pământească *** Ucenicilor care aveau copii, Avva le spunea să-i crească în duhul de rugăciune-închinare Să aibă grijă să le dea o alimentaţie naturală, care nu hrăneşte aprinderea poftelor şi patimilor Să îi ducă la Biserică des, să-i împărtăşească de tainele dumnezeieşti, să-i deprindă de mici cu un ritual zilnic de rugăciune-închinare-iconizare, cu înfrânarea-nevoinţa ce face loc în inimă Domnului, ca să poată birui memorialul 56 păcatelor personale şi să poată mântui şi moştenirea de la înaintaşi Rugăciunile copiilor crescuţi cu evlavie, nu în sensul unei moralităţi exterioare severe şi stricte, aspre, raţionaliste, care adesea naşte teribile respingeri, ci cu o seriozitate plină de blândeţe fermă şi înţelegătoare, cu sensibilitate duhovnicească şi credinţă răbdătoare, au mare trecere înaintea lui Dumnezeu Căci omul, accentua Avva, are o menire hristică de purtare a crucii soborniceşti, în particular a neamului Nevoinţa creştină, spunea Avva, descoperă, scoate în lumină însuşi Chipul omului, icoană vie a Chipului lui Dumnezeu, atât de ades îngropată sub condiţionările lumii şi identificată cu ele Nu pot să nu reamintesc aici pe scurt minunata parabolă pe care Părintele Ghelasie o spunea ucenicilor: „copilul, când este mic, face pe el, se murdăreşte, simte toată neplăcerea, dar nu poate să se schimbe singur Trebuie să aştepte până ce vine mama sa să-i schimbe scutecele Şi strigă neîncetat după ea să vină Nu conteneşte cu plânsetul până nu vine Iar când mama lui vine şi îl schimbă, plânsetul se schimbă în bucurie” „Aşa se întâmplă”, spunea Moş-Avva, „şi cu pruncul cel duhovnicesc, care este omul doritor de a se curăţi Nu poate să se schimbe singur Strădaniile sale de îmbunătăţire prin propriile puteri nu-l pot curăţi Scursura păcatului îi întunecă fondul existenţei Şi numai Domnul poate să săvârşească curăţirea Prin tainele Sale Prin iconomia Sa Prin însăşi cercetarea Sa, prin harul care descoperă prezenţa Sa lucrătoare, curăţitoare în noi Pentru aceasta să strigăm ca nişte prunci mici după ajutorul dumnezeiesc Să-L chemăm cu lacrimi pe Cel ce ne-a dat fiinţă, să ne schimbe aşa cum numai 57 El ştie Să nu contenim strigarea până nu aflăm mângâierea harului, care preface întristarea în bucurie” *** Una din contribuţiile cruciale ale Părintelui Ghelasie în fructificarea Revelaţiei dumnezeieşti zugrăvite în tradiţia biblic-filocalică este tocmai desluşirea chipurilor de bărbat şi femeie, o problemă foarte spinoasă, neînţeleasă până astăzi chiar de mulţi creştini Sunt întâlnite adesea opinii care critică creştinismul pentru inconsecvenţa unor creştini în înţelegerea acestor chipuri şi a relaţiei dintre ele Se afirmă superioritatea spiritual-raţională-activă a bărbatului şi rodnicia sensibil- afectivă-pasivă a femeii, care iau în formele lor degradate chipul unei dominaţii absolutiste şi unui adevărat complex al puterii trăit şi exercitat de bărbat în familie, precum şi al unui adevărat complex de teamă şi inferioritate al femeii, cu multiplele lui răbufniri urmate de contrareacţii din partea bărbatului Reacţiile feministe, deşi caută o emancipare a femeii de sub lanţurile acestei viziuni spiritualiste în care femeia ocupă un loc inferior, nu reuşesc de cele mai multe ori să confere adevărata valoare femeii, căci le scapă însăşi înţelegerea chipului iconic în care firea ei îşi are atât originea, cât şi împlinirea Oare logica modelatoare a relaţiei dintre chipurile de bărbat şi femeie este cea dintre spirit şi materie, ca în religiile şi filosofiile antice, sau, după cum afirmă Cuviosul Ghelasie în duhul biblic-filocalic, însăşi logica iconică a relaţiei dintre Dumnezeu şi creaţia sa, care se împlineşte prin Fiul lui 58 Dumnezeu, în Duhul Sfânt, în definitiv logica iconică a relaţiei dintre Hristos şi Maica Domnului? Pe de altă parte, se caută tot mai mult scoaterea sexualităţii sub toate formele ei din câmpul moralei creştine, tot ca o pretinsă emancipare-eliberare de rigiditatea unor legi aşa-zis învechite Acoperirea şi estetizarea sub o aparenţă medicală şi legiferată juridic a avorturilor, prostituţiei şi homosexualităţii, ca şi masivele campanii de promovare a contracepţiei (ce se pare că nu exclude riscul concepţiei, ci doar riscul supravieţuirii embrionului zămislit) nu fac decât să sporească marea confuzie în ce priveşte înţelegerea Chipului Omului în adevărata sa lumină Şi tocmai această lipsă, absenţă a înţelegerii e cauză a actelor „contra firii” ce declanşează astăzi atâtea psihopatologii distrugătoare şi conflicte ireconciliabile În ce sens mai putem îndrăzni a pune problema păcatului trupesc în contextul părerii absolutiste că orice formă de sexualitate este considerată ca o opţiune posibilă şi chiar firesc legitimă, morala creştină fiind privită cu indiferenţă sau chiar cu aversiune? Părintele Ghelasie spunea: „Noi nu suntem sadici, cum zic unii, să interzicem ceva firesc Sunt aici probleme grele ce trebuiesc bine discernute Noi, cei de azi, cu credinţa împuţinată, primim mai greu legile morale aşa, ca ascultare necondiţionată de cunoaşterea raţiunii lor Noi, creştinii, nu vorbim de o lege morală aşa, ca o simplă barieră convenţională, ca pe un fel de gard ce împrejmuie o proprietate privată, ca pe o impunere constrângătoare şi generatoare de vinovăţie faţă de ceva exterior, juridică să-i zicem Nu, ca să înţelegem bine ce e păcatul, trebuie să ne raportăm clar şi hotărât la Chipul Omului, că păcatul e tocmai 59 falsificarea acestui Chip care ne dă identitatea şi orientarea spre Viaţă De aceea, psihopatologia pe care această necunoaştere şi falsificare o generează este distrugătoare de activul propriului Chip, ne aduce în imposibilitate de a fi noi înşine, până la starea de iad! Orice păcat este împotriva firii, împotriva propriului Chip prin care suntem în relaţie cu Izvorul Vieţii Dumnezeu şi de aceea prima consecinţă a păcatului este desfigurarea, ascunderea, dezorientarea omului în relaţia sa cu Dumnezeu” Spre un plus de edificare în această problemă spinoasă ce ne frământă pe toţi, continui să redau din spusele şi scrierile Părintelui Ghelasie „Fiul lui Dumnezeu este Arhechipul-Arhemodelul naturii noastre psihice, iar Chipul de Bărbat şi Chipul de Femeie sunt Chipuri iconice de Paternitate şi Maternitate, dincolo de sex” „Fiul lui Dumnezeu, Care are în Sine natura Paternităţii îşi adaugă şi Chipul naşterii în creaţie, şi pentru aceasta creează Maternitatea ca origine de Întrupare Aici este taina naturii psihice de creaţie şi cheia psihanalizei creştine” „Freud filtrează tot psihismul prin „psihopatologia sex” Ca psihanaliză creştină, noi „filtrăm” psihismul în primul rând prin unica natură de Fiu în Sine, cu cele două deschideri Paternitate şi Maternitate, ce sunt a-sexuate, ca centre de Personalitate ale Unicului Centru de Personalitate de Fiu Sexul este astfel „sacralizat” prin A-sexualitatea naturii în sine de Fiu, fără să fie desfiinţat, ci depăşit în Originea dincolo de sex” Taina psihismului omenesc este astfel însăşi taina (re-)naşterii Chipului de Fiu De aceea, desfrâul ca sex în „gol de naştere”, în gol de copil, este un act orientat direct 60 împotriva propriului Chip de fiu, în cele două deschideri- evidenţe de Paternitate şi Maternitate „Chipul bărbatului este chip iconic în evidenţierea Chipului dumnezeiesc al Fiului, Chipul Paternităţii, iar Chipul de femeie este chip iconic al Chipului de creaţie al Fiului, Chip născut din „coasta” Fiului şi totodată Chipul naşterii în creaţie al Chipului de Fiu în Sine În acest sens, misterul sexului, privit în înţelegerea propriului Chip de Fiu în cele două deschideri este renaşterea Fiului prin Mamă, nu desfrâul-libidoul Fiului ca la Freud Sexul „în gol de copil” este desfrâu-păcat, iar „în naştere de copil” e sacru Noi, ca psihanaliză creştină, prin aceasta facem deosebirea între psihic normal şi patologic La mamifere se păstrează aceste arhe- memorii de rai, sexul apărând doar când este „spre naştere”, altfel femela şi masculul fiind „dincolo de sex” Sexul în mod normal trebuie să „apară” doar când este spre „naşterea copilului”, în rest fiind Centre de individualitate A-sexuate De aceea sexul „în gol de copil” este desfrâu-păcat, că e golire de activul propriului centru de personalitate (ce aduce patologia sexului ca hiper-funcţie sex), activ afectat şi mai evident de inversiunile sexuale Păcatul e atentat la propriul Chip de Fiu şi această dezgolire de Chipul de Fiu ce urmează păcatului aduce patologia sexului, raportarea contrară faţă de Centrul de personalitate de Fiu a-sexuat Adam şi Eva erau în rai două Centre de personalitate dincolo de sex, dar care aveau deschiderea sex pentru Naştere de copii La crearea de către Fiul lui Dumnezeu a Chipului de fiinţă creată - al unui anume om, „dacă Chipul de Fiu al lui Dumnezeu este în faţă, se naşte Chipul de Adam-Bărbat, şi dacă Chipul de Creaţie este înainte, se naşte Chipul de Eva- 61 Femeie Astfel, Chipurile de Divin şi de creaţie sunt Arhechipurile fiinţei noastre care apoi ne configurează ca centre de personalitate, Bărbat sau Femeie, ce sunt în egalitate” „Cele două Chipuri sunt dincolo de sex ca Centre de personalitate şi de aici valoarea Fecioriei ce se descoperă ca Chipul în sine al naşterii Chipului de Fiu, dincolo de sex Greşit zic unii că viaţa monahală este, prin votul fecioriei, împotriva firii, că de fapt e tocmai împlinirea naşterii Chipului de Fiu, dincolo de sex În relaţia conjugală, la fel, pe prim plan este Chipul naşterii Fiului, Chip care e dincolo de sex, dar care apoi se deschide în biologic şi ca sex Întâi este dumnezeiasca bucurie a Naşterii duhovniceşti şi ca răsfrângere în biologic este şi o zisă „plăcere” în corp Taina cununiei dă tocmai posibilitatea acestei împliniri a relaţiei trupeşti în sfinţenia şi bucuria naşterii duhovniceşti a Chipului Fiului” Chipul de Bărbat şi Chipul de femeie nu trebuie privite deci în logica dată de dialectica spirit-materie, ca două jumătăţi incomplete în sine Noi nu suntem jumătăţi, ci Persoane, Chipuri Întregi, Fii de Creaţie ai lui Dumnezeu şi purtători ai Chipului Fiului lui Dumnezeu „De aici spune Sf Apostol Pavel, că noi nu mai suntem bărbaţi şi femei, ci un Unic Chip, Chipul de Fiu în sine fiind esenţa Dar acest unic Chip de Fii ai lui Dumnezeu nu desfiinţează Chipul de Bărbat şi Femeie, ce sunt Iconic de Paternitate şi de Maternitate, dincolo de sex, ci le transfigurează în Suprachipul unic de Fii de Creaţie ai lui Dumnezeu” 62 Cuviosul Ghelasie a arătat astfel că în duhul biblic- filocalic, relaţia dintre Chipul de bărbat şi Chipul de femeie ilustrează iconic relaţia dintre Dumnezeu şi creaţia sa, ambele chipuri fiind de fapt Chipul Fiului în dubla deschidere- configurare amintită În acest sens, în creştinism femeia nu poate fi preot, nu ca şi oprelişte convenţională, ci că este în contrazicere cu propria sa fire-identitate, firea sa fiind în evidenţiere de chip iconic al Creaţiei, chipul iconic de întrupare-naştere a Fiului lui Dumnezeu ca Fiu al Omului în creaţie, chip ce nu se poate amesteca-confunda cu Chipul iconic al Preoţiei - ce are în evidenţă Chipul Fiului lui Dumnezeu în Sine, a cărui icoană este chipul de bărbat Despre preoţie şi monahism Cuviosul cerea de la duhovnici să nu se ia după „simţămintele hormonale”: - Cea mai mare nenorocire a duhovnicilor de femei-Maici este să se lase impresionaţi şi chiar conduşi de mofturile şi simţămintele „muiereşti” Cum zice Părintele Arsenie Boca, ca şi alţi Duhovnici iscusiţi de mănăstiri de Maici, aceasta înseamnă „desfrâu, curvie duhovnicească” Vai şi amar de duhovnicul ce face „duhovnicie hormonală”, vai şi de maicile care fac de asemenea duhovnicie tot hormonală”! Părinţii Duhovnici şi fraţii din grija sa trebuie să depăşească această „mascată duhovnicie” şi să ţină cont de 63 „Adevărata Duhovnicie” care uneori este „dură-neplăcută”, dar care este „Adevărata Duhovnicie” Duhovnicul nu trebuie să se lase impresionat de mofturile hormonale ce sunt „distrugătoare” Viaţa este „o Realitate a Drumului Crucii noastre”, care ne cere Ieşirea din iluziile şi propriile „Păreri hormonale” Mare atenţie, că acest gen de „mascată duhovnicie” poate molipsi şi pe cei din jur de „neascultare şi nestatornicie” „Libertatea propriilor simţăminte” nu trebuie să treacă Hotarul dat de „Conştiinţa Menirii de Viaţă Călugărească”, dusă în mănăstire sau, pentru „călugăria în alb”, în lume Trebuie să înţelegem şi „Specificul Duhovnicesc” al fiecărei Vremi Mântuirea, Iubirea de Dumnezeu este mai scumpă şi însăşi „Valoarea şi Comoara Vieţii noastre” Canonul de Ascultare urmăreşte a face cu putinţă îndeplinirea Menirii Propriei Vieţi, de a ajunge la „Răstignirea Vie” „Ascultarea- Canonul” să fie „un Secret-Taină a Vieţii de Călugărie” Să fiu iertat dacă Insist pe această „Taină a Drumului Crucii” ce-l are fiecare Duhovnicul are datoria să-şi ia la rândul său Responsabilitatea ca pe o Cruce şi o Asumare uneori chiar „dureroasă”, tocmai prin aceasta fiind dovada că iubeşte pe Dumnezeu prin iubirea aproapelui său *** Un teolog ce urma să devină preot l-a întrebat odată pe Cuviosul: -Avva, cum să dau canonul-doctoria duhovnicească astfel încât celălalt s-o primească? El a răspuns: - În primul rând să-i insufli acea încredere plină de nădejde în ajutorul lui Dumnezeu şi bucuria de a 64 aduce propriul răspuns, mica jertfă-împlinire a canonului-legii ca pe o prescure a liturghisirii duhovniceşti şi a prefacerii celei mai presus de lege Încrederea trebuie să treacă peste neputinţe şi poticniri şi peste toată deznădejdea, iar dorul de a aduce jertfa-prescura să întreţină nevoinţa, închinarea, încât voia ucenicului să primească, să îmbrace responsabilitatea purtării Chipului de fiu Apoi, să-ţi iei şi tu, mai ales când e un caz mai greu, în taină, un canon împreună cu cel căruia i-l dai, ca să poţi cu adevărat să fii împreună cu el, să porţi şi tu crucea neputinţelor lui Căci „unde sunt doi sau trei în numele Meu, sunt şi Eu cu ei”, ne zice Hristos *** „A fi monah înseamnă a-ţi închina viaţa, cugetul, inima, precum şi toate ale tale, lumea toată lui Dumnezeu Iar în focul acestei închinări izvorăşte isihia care ne răcoreşte şi ne hrăneşte inimile cu roua Duhului Sfânt", spunea Cuviosul nostru Părinte, Avva Ghelasie De aceea, arăta Sfinţia sa, monahismul nu este separat de creştinism, ci evidenţiază tocmai chipul autentic al creştinismului, al închinării desăvârşite către Dumnezeu În acest sens, monahismul în alb nu numai că nu este ceva excentric, o noutate, ci o revenire, o reintrare în chipul originar al închinării creştine şi conştiinţa menirii de asumare a crucii mântuitoare, putând fi urmat chiar în familie El poate fi definit ca o asumare conştientă şi pentru veşnicie a legării voii de Voia Sfintei Treimi: prin ascultare în Biserică (chipul nădejdii, al naşterii şi înnoirii duhovniceşti), prin curăţia inimii (chipul dragostei, al sălăşluirii lui Dumnezeu în templul trupului) şi prin sărăcia cu duhul (chipul credinţei, al 65 închinării a toate lui Dumnezeu, prin care creştinul nu păstrează nimic din cele ale lumii pentru sine, nu-şi lipeşte inima de nimic din cele ale lumii, ci le aruncă pe toate prin închinare spre Hristos) Se zice că în lume vor fi mulţi asemenea monahi albi, cu viaţă ascunsă, asemenea părinţilor trupeşti ai multor Sfinţi Părinţi, care au dus o viaţă de adâncă sfinţenie în lume Iar prin nevoinţa lor plină de smerenie, Domnul i-a ales să odrăslească vlăstare sfinte şi vase alese ale iubirii dumnezeieşti Se spune astfel că un neam care are un monah alb va odrăsli un monah-călugăr şi, astfel, taina monahismului alb este taina reînvierii monahismului Se întâmplă chiar uneori ca Părinţii monahi albi să-şi închine primul copil lui Dumnezeu spre a-i sluji ca monah, urmând să-l crească prin rugăciuni către Hristos şi prin pregătire duhovnicească spre clipa când va ajunge înaintea propriei, liberei asumări a făgăduinţei Părinteşti O, numai dacă ne gândim la sfinţii, dumnezeieştii Părinţi Ioachim şi Ana, la neîncetata stare a inimii lor înaintea lui Dumnezeu, la viaţa lor închinată lui Dumnezeu şi la adâncul smereniei, dar şi îndrăzneala iubirii celei înalte pe care le-au arătat către Domnul, cum s-ar arăta ei mai prejos de chipul îngeresc al slujirii creştine, de chipul monahicesc al vieţuirii cu Dumnezeu şi pentru Dumnezeu şi în iubirea lui Dumnezeu mai presus de toate De aceea şi Domnul i-a învrednicit să odrăslească pe însăşi Născătoarea de Dumnezeu şi Preacurata Fecioara Maria, nădejdea tuturor marginilor pământului În Maica Domnului îşi află împlinirea chipul duhovnicesc creştin, atât chipul monahismului alb, cât şi al celui oficial 66 consacrat, mănăstiresc Prima inimă isihastă, arăta Avva Ghelasie, este inima Maicii Domnului, care a primit de la Arhanghelul Gavriil vestea cea bună împreună cu Numele Domnului Iisus, păstrându-l în inima sa în neîncetată liturghisire duhovnicească De aceea, rugăciunea către Maica lui Dumnezeu şi Arătătoarea Căii noastre, închinarea la icoana Maicii Domnului cu Pruncul dumnezeiesc în braţe este, spunea Părintele Ghelasie, însăşi uşa de intrare în rugăciunea inimii Căci aşa cum a venit Dumnezeu Cuvântul în lume prin Sfânta Fecioară Maria, tot astfel, în chip duhovnicesc, prin rugăciunea către Preacurata, aflăm milostivire la Fiul ei şi Dumnezeul nostru La închinarea Sfintei Fecioare Maria înaintea Elisabetei, pruncul Ioan Botezătorul a săltat de bucurie în pântecele ei, iar atunci Elisabeta s-a umplut de Duh Sfânt, mărind pe Domnul şi Maica lui Dumnezeu Închinarea duhovnicească înaintea aproapelui, raportarea faţă de aproapele ca faţă de o icoană vie a lui Hristos ne deschide astfel, după cum arăta Părintele Ghelasie, nu numai inima noastră, ci prin lucrarea harului deschide şi inima aproapelui spre preaslăvirea lui Dumnezeu şi tresăltarea bucuriei duhovniceşti Închinarea către Dumnezeu în duh şi adevăr, închinarea voii spre a afla darul credinţei este, spunea Avva, însăşi deschiderea altarului de liturghisire al inimii, consfinţit prin taina Botezului, dar lăsat în părăsire prin negrija de mântuire Prin închinarea duhovnicească, creştinul îşi asumă viaţa de mădular al Trupului lui Hristos, cu tot ceea ce implică ea *** 67 Un tânăr iubitor de studiu a venit odată la Avva Ghelasie pentru sfat Căutările duhovniceşti ale tânărului vizau calea monahală, iar el se întreba îngrijorat cum o să ia cu el toate cărţile sfinte şi cum s-ar putea dedica în continuare, în mănăstire fiind, cercetării lor Cuviosul i-a spus atunci: „Măi, tăticule, ce atâta studiu, o să mai citeşti frăţia ta şi atunci, dar în primul rând te vei nevoi să pui cele ce-ai citit în viaţa ta Vine vremea să mai şi practici În primul rând nu-s cunoştinţele, ci deschiderea de taină spre a primi de la Domnul chipul vieţuirii duhovniceşti” *** Un alt ucenic era apăsat, fără a realiza foarte precis aceasta, de nevoia de a-şi face relaţii, de a participa la o mişcare sau de a se asimila pe sine unui grup prin care mesajul duhovnicesc să ajungă mai bine la oameni, evidenţiindu-se astfel mai bine şi într-un context mai larg, gândea el Dar problema era că se tot gândea şi se consuma într-o frământare sterilă, făcându-şi planuri care de fapt îl tulburau şi îl abăteau de la liniştea duhovnicească, pacea lui Hristos fără de care nu există viaţă şi creativitate duhovnicească Această sterpiciune care creştea înlăuntru odată cu viermele slavei deşarte a văzut-o în el imediat Avva şi i-a zis: „Adevăratul creştin nu se „asociază” cu nimeni, nu se asimilează pe sine nici unui grup limitat de interese, fie ele pretins duhovniceşti, ci numai Bisericii, Trupului lui Hristos Iubirea nu caută la faţa omului, nu este orientată de interese întru care se naşte luptă şi dezbinare Căci orice asimilare de sine unui grup, cu excepţia Bisericii - care nu este un simplu 68 grup, ci Însuşi Trupul lui Hristos-, aduce cu sine în timp şi separare de unii fraţi şi conflicte între interese omeneşti Şi aşa riscă să degenereze în tensiuni şi opoziţii greu de aplanat, iar atmosfera duhovnicească, chiar dacă pare la început roză, cu timpul se strică De aceea, creştinul se înfăţişează la orice dialog cu specificul său personal neamestecat, nedizolvat de interese de grup, ci căutând numai spre plinirea Trupului lui Hristos Adevăratul creştin păstrează în inimă singurătatea cu Hristos, care nu este izolare, ci liturghisire în altarul inimii a însăşi iubirii dumnezeieşti întru care înfloreşte şi orice deschidere iubitoare către aproapele Activismul social pierde adesea din vedere această singurătate liturghisitoare cu Domnul, şi de aceea darul pe care îl lucrează nu e la rându-i lucrător, nu este prefăcut prin har, nu este transfigurat şi deci nu apropie inimile, nu le izbăveşte de înstrăinare şi izolare Însăşi această singurătate cu Domnul, acest monahism lăuntric este specific chipului creştin de a vedea toate iconic, adică mai întâi de toate prin raportare la Chipul lui Hristos, în lumina Chipului lui Hristos, iar nu prin prisma unor determinări ale vieţii pământeşti, fie ele socio-umane sau de altă natură” Ucenicul a găsit reazem întăritor şi mângâietor în cuvântul Părintelui şi a căutat, a conştientizat nevoia unei abordări personale, responsabile a vieţii prin raportarea întâi de toate la Hristos Căci pe Hristos se zidesc toate Iar relaţiile umane care nu se întemeiază pe o relaţie vie a fiecăruia cu Hristos, spunea Avva, pe o aşezare deci a omului faţă în faţă cu Hristos, creează mai devreme sau mai târziu sentimentul acut 69 al incomunicabilităţii, al izolării fiecăruia dintre membri în chiar mijlocul grupului De aceea, monah înseamnă singur, spunea Părintele, tocmai pentru a arăta că chipul creştin este cel al stării faţă în faţă cu Hristos a omului, care astfel asumă în Hristos umanitatea ca Om, după cum afirmă şi Cuviosul Sofronie de la Essex Păzirea în prim plan a Chipului lui Hristos iconizează lumea, o vede adică în chipul pe care l-a gândit Dumnezeu când a creat-o Vederea duhovnicească priveşte lumea ca pe o icoană a iubirii dumnezeieşti, chiar dacă întunecată, înnegrită de păcat O vede însă, prin lucrarea harului, în lumina Chipului lui Hristos, prin care toate sunt abordate şi contemplate Un ucenic a venit la odată la Avva Ghelasie cu gândul să-i ceară sfat dacă să se ducă sau nu la mănăstire, dar era cu gândul îndoit Cuviosul a cunoscut starea inimii lui şi l-a atenţionat că nu este încă pregătit A mai spus că duhul din unele mănăstiri s-a stricat, ba chiar, cum zic unii Părinţi, „au rămas doar cuiere de haine negre”, lipsind acea inimă duhovnicească de Monah, care să bată şi să închine lui Dumnezeu durerea şi bucuria lumii Spunea Avva că pe unii îi ispiteşte chiar satana spre mănăstire, pentru care nu sunt pregătiţi, ca apoi să-i scoată de acolo ruşinaţi Mai mult, ca să-i supună la încercări şi ispite şi 70 pe ceilalţi monahi, care poartă de bunăvoie, pentru dragostea lui Hristos, Crucea fraţilor De aceea, cel care se duce la mănăstire trebuie să fie pregătit, spunea Avva, cu tăria neclintită a răbdării muceniceşti La fel, în căsătorie, conştiinţa purtării cununilor de mucenici este esenţială pentru a evita dezbinările şi rupturile tot mai frecvente în zilele noastre Iar pentru cel singur, tăria alipirii de Domnul dă omului chipul de monah în inimă, ferindu-l de distructivităţile memorialului pătimaş, de schismele şi dedublările lăuntrice care îl conduc spre tărâmul deznădejdii şi împietririi A nu deznădăjdui în iadul generat de memorialul patimilor, aşteptând nespusa pogorâre a milostivirii dumnezeieşti, este îndemnul Domnului adresat lumii de azi prin Sfântul Siluan Athonitul şi Cuviosul Ghelasie de la Frăsinei *** Părintele Ghelasie atenţiona, ca şi Părintele Paulin Lecca, asupra pericolului reprezentat de ispita angelismului, a omului care vede un monahism idealizat, în care monahul se face părtaş la darurile duhovniceşti fără conştiinţa şi asumarea crucificării vii, cum îi zicea Avva, pe care o presupune această împărtăşire Fiecare din noi, spunea sfinţia sa, primim anumite daruri, dar nu doar pentru noi înşine, pentru a fi degustate individualist - ele şi relaţia cu Hristos pe care o concretizează, ci pentru ca omul să le lucreze spre părtăşia tot mai vie la soborniceasca plinire a Trupului lui Hristos Cunoştinţele teoretice trebuie probate în focul lămuritor al căii celei necăjite ce duce la Viaţă Când un ucenic mai studios, care râvnea să se facă monah, şi-a exprimat temerea că la 71 mănăstire s-ar putea să nu mai aibă timp să-şi împlinească dorinţa de a-i studia intens şi aprofundat pe Sfinţii Părinţi, Avva i-a spus: „Măi, tăticule, ce păcatele mele atâta studiu, de acuma îl pui în practică La mănăstire o să pui în practică şi frăţia ta ce ai învăţat” Părintele Ghelasie ne insufla prin cuvântul sfinţiei sale dorul de a nu rămâne închistaţi în dimensiunea „scolastică” a învăţăturii rupte de viaţă, străine de însuşi modul de viaţă al Trupului lui Hristos La fel, i-a spus unui iconar care se temea că la mănăstire nu va mai putea lucra aşa mult: „O să mai pictezi şi frăţia ta, dar în primul rând acolo eşti monah” Starea de închinare în hotarul veşniciei, înaintea Sfintei Treimi, este mai presus de orice ocupaţie şi lucrare individuală, care sunt subsumate deschiderii spre a primi harul Harul care lucrează în om cele dumnezeieşti şi „suflă unde voieşte”, harul care covârşeşte darul Bineînţeles că toate aceste sfaturi ale Părintelui Ghelasie erau în funcţie de persoana care le primea, spre a o ajuta la eliberarea de blocaje, temeri şi fixisme şi a o cârmi spre limanul isihiei, al încrederii şi bucuriei duhovniceşti Chiar şi pocăinţa nu se reducea pentru Părintele la părere de rău, remuşcare sau regret, ultimele fiind covârşite de dorinţa şi voinţa sculării şi înnoirii *** Cineva mi-a povestit odată o întâmplare hazlie: Un ucenic al Părintelui tăia lemne şi i-a venit deodată un gând despre sine că e mai deştept ca Avva Cum a întărziat un moment să-l alunge, odată vede, ca într-un film cu încetinitorul, cum toporul, scăpat din mâini, îi vine drept în frunte şi îl loveşte 72 Uimit de această atenţionare, apare râzând în faţa Avvei, şi îi mărturiseşte ispita înălţării cu gândul şi pedagogica îndreptare a milostivirii de Sus *** De la aceeaşi persoană am aflat următoarea întâmplare: într-o iarnă vine un ucenic în chilia Părintelui, în care era cald deja, şi îi spune că se duce să mai aducă nişte lemne Avva îi zice că nu e nevoie, dar ucenicul insistă Părintele îi spune atunci să nu se ducă, e suficient de cald şi chiar nu e nevoie Ucenicul zelos pleacă totuşi şi se întoarce după scurt timp râzând, uşor rănit de o lovitură în frunte Ce se întâmplase? Odată ajuns în faţa magaziei cu lemne, prin ispita vrăjmaşului pur şi simplu n-a mai văzut uşa şi înaintând s-a izbit cu capul de tocul uşii, fapt care l-a „trezit” şi l-a făcut să-şi amintească de importanţa ascultării, atât în cele mari, cât şi în cele aparent mici *** -Avva, eu şi tovarăşul meu de nevoinţă vrem să ne mutăm la linişte, la un loc mai retras, mai izolat Cât de aproape să ne aşezăm chiliile? Sau mai bine să stăm împreună? -Măi tăticule, să nu vă faceţi chiliile chiar una lângă alta, ci într-atât de departe, că dacă strigaţi la vreo nevoie după ajutor, celălalt să vă audă şi să poată să vină să dea o mână de ajutor, că la pustie sunt atacuri şi frate pe frate se ţine, prin mila Domnului Să nu vorbiţi între voi decât la nevoie şi să aveţi grijă cu rânduiala la hrană, să vă îngrijiţi ca să puteţi duce nevoinţa Sfinţii aveau o nevoinţă peste fire că erau gata 73 de moarte, dar nouă, celor nepregătiţi ne trebuie timp să creştem, de aceea să aveţi grijă de sănătate, pe noi cei debili sufleteşte şi trupeşte nu atât nevoinţele peste fire ne folosesc, cât grija de a păzi ritualul închinării Se zice că ispitele vremurilor de pe urmă sunt aşa mari şi oamenii aşa slăbănogiţi, că ei nu mai pot lupta direct cu ele, ci, ca bolnavii, doar prin închinare, prin lăsare în grija medicului Hristos, să ne vindece aşa cum numai El ştie De aceea, taina închinării, la care unii asceţi ajungeau după grele şi peste fire strădanii, e paradoxal, taina celor slabi şi biruiţi de boli şi neputinţe, că ei nu mai pot decât să se închine şi aşa intră în rugul aprins al Voii dumnezeieşti E o mare şi dumnezeiască lucrare în slăbiciune şi suferinţă, că intri de la început în taina sfârşitului, taina crucii fără de care nu e învierea cea duhovnicească Se zice că mulţi sfinţi şi nevoitori ar fi dorit să trăiască în vremile de pe urmă, că tocmai acum, când se înmulţesc bolile, necazurile şi suferinţele, harul lui Dumnezeu lucrează mai puternic în slăbiciune, se desăvârşeşte în slăbiciune, cum spune Scriptura *** Spunea Părintele Ghelasie că „precum mama nu se scârbeşte şi nu se intimidează nici de scursurile pruncului, nici de rănile lui urât mirositoare sau bolile lui contagioase, nici de ţipetele lui, ci cu o atenţie iubitoare şi cu o acţiune energică cercetează, curăţă, schimbă, veghează şi îngrijeşte pruncul, urmărind doar tămăduirea lui şi neluând seama nici la greutatea întreprinderii, nici la scârbă, ori la mila falsă, drăcească, tot aşa se poartă cel ce află smerenia lui Hristos cu aproapele său” 74 *** Un monah care venea la Avva pentru povăţuire avea mari probleme cu atmosfera mai puţin duhovnicească din mănăstire „Mă smintesc, Avva, şi judec şi cad, nu mai pot sta”, i-a spus călugărul, dar Avva i-a zis: „Ba să rămâi, cum vrei să se schimbe ceva dacă nu îşi poartă fiecare cu bărbăţie crucea pe care i-a dat-o Dumnezeu Călugărul nu îşi schimbă uşor locul Tu nu te interesa prea mult de ce fac ceilalţi şi mai ales nu răspunde la provocări, ţine-ţi canonul de ascultare şi ritualul de rugăciune şi închinare cu stricteţe, ca pe legământul stării împreună cu Dumnezeu Când te mai batjocoreşte sau îşi râde de tine cineva, taci şi fă-i în taină metanie, priveşte numai la chipul lui bun, fără adausul păcatului Ce treabă ai tu cu prostiile din jur, caută să fii tu om serios şi la locul tău Lasă să zică altul ce vrea, nu pune la inimă Când alege viaţa de monah, călugărul se duce la răstignire, nu caută uşurări Nu răspunde la provocări, lasă în grija Domnului ce te depăşeşte, nu fii curios, caută să fii cât mai mult (singur în inima ta) cu Dumnezeu Într-o mănăstire puţini sunt adevăraţii călugări, care iau pe umerii lor Crucea lui Hristos Aceştia ades sunt prigoniţi chiar de unii dintre ceilalţi fraţi care nu-i înţeleg, aceasta ca să se sfinţească şi mai mult, dar mai ales se răstignesc ei înşişi pe sine, se fac nebuni faţă de înţelepciunea lumii, se nevoiesc neîncetat să intre în hotarul întâlnirii cu Dumnezeu Acolo unde eşti frăţia ta sunt memorii „grele”, păcătoase, care trebuie arse prin jertfă, prin răstignire, prin mucenicie, cum să se sfinţească iar locul dacă nimeni nu-şi ia asupră-şi jugul? Se zice că diavolul vrea să murdărească tot, dar toată necurăţia pe care o aruncă în sfinţi se arde şi se sfinţeşte, încât iese şi mai multă bună mireasmă 75 Cu cât se aruncă spre ei mai multă murdărie, cu atât chipul lor străluceşte mai tare Vrăjmaşul moare de ciudă, că nu poate să acopere Chipul lui Dumnezeu, care străluceşte peste toate în sfinţi, că ei sunt deja mutaţi în Hotarul trecerii la Viaţă, şi acolo nu mai are putere păcatul” Era un tânăr care se gândea la viaţa monahală, dar nu se întărise în hotărârea sa Într-un moment de panică, a făgăduit că se duce la mănăstire, dar nu era încă foarte determinat, şi l- a întrebat pe Avva ce să facă Avva i-a zis: „Măi, tăticule, făgăduinţele necontrolate şi de ocazie pe care le-ai făcut nu sunt valabile, dar trebuie făcută o mărturisire pentru dezlegare Să nu te iei după aiureli fluşturatice, făgăduinţele nu sunt în cazul frăţiei tale valabile Eu, ca duhovnicul frăţiei tale, aşa am eu vedenia, cel puţin o perioadă de timp n-ai voie să te mişti din locul în care eşti acum Să nu faci tovărăşie cu M , fiecare cu darul lui Este un duh al stricăciunii, fiule, de care trebuie să ne ferim Poţi să primeşti sfaturi, te poţi vedea cu el, dar mai rar, că trebuie să înveţi să-l iubeşti pe Dumnezeu mai presus de toate, şi să păzeşti duhul închinării neîncetate netulburat Iar pe de altă parte, trebuie să înveţi să ai o inimă de monah Acuma, frăţia ta ai intra la mănăstirea la care mi-ai spus că te gândeşti să te duci ca o oaie între berbeci De aceea, un timp nu te mai du pe acolo Învaţă să stai cât mai mult cu Domnul, şi nu te risipi în zise prietenii şi tovărăşii Să nu-ţi faci prieteni, că prietenia azi e tot mai greu înţeleasă în Domnul, ci se face tot mai des o cultivare reciprocă de 76 sentimentalisme, de părere de sine, de atracţii şi respingeri care duc la confuzii şi dezorientare duhovnicească Fereşte-te de contradicţii, de a intra în cercuri de interese, monahul nu este cu nimeni şi este cu toţi, fiindcă este în inimă cu Domnul, Care Îşi revarsă peste toţi iubirea Sa Monahul nu trebuie să caute la faţa omului, el trebuie să fie singur cu Domnul, să stea înaintea lui Dumnezeu în închinare, ca într-o icoană şi prin iubirea de Dumnezeu să se nască şi iubirea de aproapele, iar nu invers, că dragostea omenească este azi amestecată şi otrăvită cu memorialul păcatului, şi nu mai poate să nască în chip firesc iubirea de Dumnezeu Stai cât mai mult înaintea icoanei în gest de închinare, şi adună toată fiinţa ta în acest gest de dăruire şi aducere înaintea Domnului Nu încerca să raţionalizezi taina dumnezeiască, spovedeşte-te des, şi hrăneşte-te cu cele duhovniceşti şi mai ales cu starea în Biserică la Sfânta Liturghie, fă ritualul de metanii şi închinăciuni, acatistul şi paraclisul rânduit şi deschide-te prin închinare tainei Pictura de icoane să-ţi fie ca o slujire Domnului, căci este cu adevărat o harismă, nu un simplu meşteşug” *** Unui iconar cu o constituţie fizică mai fragilă şi mai aplecat spre viaţa de rugăciune, care i-a cerut sfatul dacă să se apuce de învăţat pictura în frescă, Părintele l-a sfătuit să picteze numai icoane, nu şi frescă, că nu o să reziste mult şi riscă să-şi strice tehnica, iar pe de altă parte fresca cere multă energie, risipire, efort, nu merge aşa bine cu alimentaţia pustnicească ca lucrul la icoane 77 Pe unii ucenici care veneau să ceară sfat pentru monahism, părintele îi binecuvânta, pe alţii însă îi oprea temporar, cerându-le să aştepte cu smerenie şi răbdare un timp, să treacă o perioadă în care Domnul să arate şi să vădească drumul de urmat Fixându-le acest hotar de aşteptare, Cuviosul îi pregătea cu sfaturi ziditoare ca să crească la măsura asumării unui legământ veşnic, legământul chipului monahicesc: „Să mergi la război atunci când trebuie, nu acum când nu eşti încă pregătit şi chemat În acest răstimp se va schimba ceva, acum dacă mergi, slăbeşti Învaţă acum să ai viaţă de monah în Bucureşti, la tine acasă Am văzut mulţi călugări albi, mireni cu inimi de monahi în oraşe Şi ce, la oraş nu e pustie? E pustie! Iar când te scoli noaptea, mai spune şi frăţia ta o rugăciune Răreşte prieteniile şi întâlnirile şi nu populariza că pictezi, ţine în taină ritualul tău de rugăciune şi hrană şi lucrare, fereşte-te de duhul stricăciunii Menţine-ţi serviciul ca pe o ascultare în mănăstire, lucrează mult la icoane, cu post şi rugăciune-închinare ca să primeşti duhul icoanei de la Dumnezeu Nu te duci la mănăstire numai pentru că e stareţul Cutare acolo, că astăzi e, mâine nu mai e Poate vei fi călugăr în alb, Domnul ştie, tu nu te lăsa răpit în reverii, stabileşte clar gândul şi apoi nu te mai gândeşti” „Dar, Avva, dacă nu pot să fac ce mă sfătuiţi?” „Măi, tăticule, nu vreau eu să chinui omul, ci aşa văd, că va fi rău dacă treci hotarul acesta acum” Ucenicul a primit atunci cu bucurie toată această aşteptare cu rost de creştere şi s-a liniştit sufletul lui *** 78 Părintele ne învăţa că adevărata creştere la măsura bărbăţiei duhovniceşti se produce atunci când omul începe să se sprijine pe Dumnezeul cel viu în tot ce face, iar pentru aceasta are nevoie de o anume retragere-eliberare din complexul de dependenţe şi false nevoi care îi acoperă orizontul şi îl dez-orientează Se creează astfel un fals orizont, un perete fals pe care se proiectează false nevoi, de unde consumurile şi dependenţa tot mai accentuate Teologie şi Viaţă Despre Mistica iconică şi Comunicabilitatea duhovnicească Cuviosul Părinte privea adevărata mistică creştină ca pe o împământenire a vederii teologice până în cele mai mărunte aspecte ale vieţii Mistica creştină ortodoxă are tocmai menirea, este mai degrabă expresia unirii, neseparării între viaţă şi teologie, între funcţiile sufleteşti şi trupeşti şi Chipul integralităţii personale, ferind omul de schisma şi ruperea lăuntrică pricinuite de o abordare compartimentată, de nuanţă iconoclastă a cărării duhovniceşti de mântuire Viaţa întrupează, se pecetluieşte astfel de chipul teologic al vederii duhovniceşti prin întâlnirea vie cu Cel ce o dăruieşte în chip negrăit, prin evlavie şi ascultare iubitoare de cei ce au ajuns la experierea ei, sfinţii Dialogul creştinilor cu exponenţii altor credinţe îl vedea cu putinţă, de posibil folos, doar în stricta păzire şi punere faţă în faţă a chipului teologic specific fiecărei părţi, fără amestecurile 79 forţate sau confuziile ce merg până la desfigurarea şi pierderea identităţii acestuia În lumina întâlnirii faţă către faţă, cu conştiinţa discernerii şi neamestecului specificurilor, identităţii fiecărei părţi, dialogul scoate în lumină şi mai viu chipul dumnezeiesc al închinării creştine ortodoxe, iar orice valorificare filozofico-culturală şi de viaţă ce poate răsări din acest dialog se face în stricta păzire a chipului Revelaţiei creştine Pentru aceasta, în angajarea într-un dialog, este nevoie întâi de toate de acel discernământ duhovnicesc asupra propriului chip autentic de închinare al credinţei, de viaţă teologică şi teologie a vieţii Abia apoi vine acea înfăţişare la masa dialogului, pentru a discerne fără amăgire identitatea credinţei celuilalt şi a pune faţă în faţă nu numai cu cuvântul, dar şi cu viaţa, adevărurile şi puterea credinţei Adevărul dumnezeiesc al ortodoxiei, spunea Cuviosul, va străluci şi singur va împrăştia umbrele din cele de jos, dacă vom stărui cu dragoste şi îndelungă răbdare în acest chip al închinării ortodoxe şi îl vom păzi nefalsificat Părintele aprecia râvna sinceră de căutare şi experimentare a omului, chiar de alte religii, ca o expresie, fie şi numai în germene, a aspiraţiilor omeneşti fiinţiale către aflarea lui Dumnezeu Dar atrăgea atenţia la primejdia ca omul, afundându-se în labirintul creaţiei să nu-şi piardă conştiinţa propriului chip, să nu piardă măsura primită la creaţie Şi anume măsura menirii sale de creştere în asemănare cu Arhechipul său dumnezeiesc şi de transfigurare a firii în lumina unirii cu Hristos, celei de viaţă dătătoare Pentru rămânerea în har, Sfinţii au păzit cu mare jertfă Chipul credinţei drepstslăvitoare, prin care se arată în adevărata-i 80 strălucire adevărul că omul este creat mai presus de natură şi pentru a aduce natura ca dar lui Dumnezeu Cuviosul îi încuraja pe toţi cei dornici de trăire să fie mai râvnitori şi să păşească cu credinţă în viaţa dumnezeiască a Trupului lui Hristos, Biserica Să închine nevoinţa personală pe altarul Liturghiei, să nu se lipsească pe sine de viaţa dumnezeiască ce izvorăşte din tainele Bisericii şi îl aduce pe om la împlinirea propriului chip-menire a vieţii Şi astfel să parcurgă cu tăria credinţei drumul spre împărtăşirea cu Trupul şi Sângele lui Hristos, fără de care viaţă în sine nu este Un expert care practica o artă tradiţională, zis marţială, cu accent pe coordonarea între minte şi corp, a mers la Părintele şi a vrut să-i explice despre această artă şi foloasele ei Un alt monah care era în preajmă, auzind, a zis în glumă, puţin ironic: Ia să iau eu o bâtă să te altoiesc să vedem atunci pe unde scoţi căciula!” Expertul i-a zis prompt: „Încearcă!” Părintele, însă, l-a potolit pe acel monah hâtru: „măi, tăticule, lasă că vorbesc eu cu el, că aici sunt nişte lucruri mai complexe, mai complicate, nu te pricepi frăţia ta!” Apoi Părintele a ascultat în tăcere, cu atenţie acele explicaţii competente Sufletul acestui om era pe de o parte rănit de atitudinea de respingere făţişă, din start, pe care o întâlnea atunci când aborda această problemă cu cineva din mediul religios, pe de alta simţea mai mult sau mai puţin conştient nevoia legăturii cu Dumnezeu şi a înţelegerii unor lucruri care 81 îl frământau despre rostul vieţii A fost chiar puţin uimit că Părintele nu l-a respins Aşa că, la rândul lui, când Părintele a început să vorbească, l-a ascultat cu atenţie Părintele i-a explicat că, într-adevăr, aşa cum spune şi Sfântul Grigorie Palama în apărarea isihaştilor care îşi concentrau atenţia la rugăciune în regiunea buricului, în această zonă se află un centru de coordonare naturală între minte şi corp, dar peste aceasta, mai este locul inimii, ca centru de coordonare dintre minte şi suflet Zice şi Sf Antonie cel Mare: viaţa este unirea şi legătura minţii cu trupul şi cu sufletul Omul are o funcţionalitate treimică Sunt trei centre naturale ale activităţii omului, corespunzătoare celor trei zone: capul, inima şi abdomenul, restul de aşa-zise centre energetice - chakre din yoga nu sunt centre în sine, sunt legate, „provocate” de rupturile căderii Mai mult, cei care lucrează cu pretinse energii libere, manipulabile din cosmos, lucrează de fapt fără să-şi dea seama cu energii demonice sau cu energii căzute, rupte prin cădere de chipul firesc în care ele odihneau, din care izvorau şi în care se întorceau originar, împlinind rostul comunicării acelei forme cu alte forme de creaţie Aceste energii pretins manevrabile se dovedesc de cele mai multe ori anarhice şi explozive, încât deşi aparent încarcă, de fapt epuizează, consumă energia vitală proprie Pentru aceasta şi vindecările ce se fac de unii sunt de multe ori numai aparente, boala îşi schimbă localizarea sau reizbucneşte cu şi mai multă forţă, sau îşi schimbă localizarea din trup în suflet Centrul din zona abdomenului, deşi natural, îl numea Părintele altădată „groapa căderii”, care trebuie curăţită, dar nu înţeleasă ca şi „inima” fiinţei, care este însăşi pecetea Chipului dumnezeiesc 82 Coordonarea minţii şi corpului nu este încă unificarea întregii persoane, abia unirea minţii cu inima de care vorbesc Sfinţii Părinţi este condiţia de împlinire a omului, condiţia care face cu putinţă aşezarea omului înaintea lui Dumnezeu Apoi părintele a început să-l întrebe despre cum defineşte diverse principii-concepte precum conştiinţă, spirit, minte, pe care respectiva persoană le folosea Cum lucrurile nu îi erau foarte clar aşezate, Părintele a început să-i zugrăvească pornind de la conceptele de bază chipul creştin, viziunea Sfinţilor Părinţi fundamentată pe faptul că omul este creat după Chipul lui Dumnezeu, şi deci treimicitatea alcătuirii omului, precum şi raportul între suflet şi trup, distincţia între fiinţă şi energii prezentă, transpusă iconic şi la nivelul persoanei omeneşti Deşi de obicei persoana respectivă era foarte bătăioasă şi înmulţea replicile şi argumentele, fapt care adesea o punea în contradicţie cu ceilalţi, acum liniştea, lipsa de agresivitate şi de dorinţă de a convinge cu orice preţ a Părintelui s-a făcut simţită Persoana respectivă a ascultat la rândul ei cu atenţie şi interes cele spuse de Avva, a avut un sentiment pozitiv, a simţit o anume împlinire a unei comunicări, faptul că a fost ascultat şi că a primit ceva la rându-i, prin urmare că drumul a avut un rost, şi pentru aceasta i-a purtat respect Părintelui *** Cuviosul deplângea formulismul gândirii şi trăirii, amprentă a unei abordări mecanizate, tehnicist-utilitare, chiar magic-oculte a realităţii „Tinerii din ziua de azi au creier de chimicale", mai zicea câteodată Nu mai vor să gândească cu 83 capul lor, vor să le dai formula şi să o aplice, să apese pe buton şi să meargă" Chiar şi în cele ce ţin de duhovnicie, omul caută „uşurarea", depersonalizantă însă, a aplicării mecanice În schimb, acestui formulism simplificator şi reducţionist, periculos prin generalizare şi adoptare ca mod de viaţă tocmai fiindcă dă omului chipul maşinii, făcându-l să-şi desfigureze şi chiar uneori să-şi piardă propria identitate, Părintele Ghelasie îi punea în faţă simplitatea cuprinzătoare şi infinit potenţatoare a închinării vieţii către Dumnezeu, păşirea în adâncimea de taină a ritualului creştin eclezial şi personal, prin care omul face loc în sine luminii şi lucrării dumnezeieşti a Sfintei Treimi Iar astfel toate amănuntele concrete ale vieţii capătă o transparenţă şi un rost dumnezeiesc Unui profesor universitar care se plângea de nivelul studenţilor şi de lipsa lor de interes şi putere spre a pătrunde în profunzime cele ce le sunt predate, Cuviosul i-a zis: „măi tăticule, ce să-i faci, sunt probleme mari în zilele noastre Dar tu să cauţi să fii tu luminat Ei, măi tăticule, ce profesori erau înainte, pătrundeau toată cultura şi o făceau vie când vorbeau Cursul avea o bogăţie de legături şi o frumuseţe de taină, care îi atrăgea şi îi lumina pe studenţi Nu se limita să arunci pe tabla formule şi apoi să pleci Tu să cauţi să primeşti de la Dumnezeu şi să dai mai departe acea luminare, asta e menirea profesorului” *** 84 Critica pe care o făcea Cuviosul în diferite împrejurări era scurtă şi pătrunzătoare, mergând direct la esenţialul duhovnicesc al problemei, vizând dinamismul lăuntric, şi niciodată nu o prelungea până la grăire deşartă, judecată, clevetire, bârfă Dimpotrivă, tăia cu curaj această descărcare şi împotmolire în patimă, îndulcirea cu păcatul ce începea uneori să se manifeste la cei ce veneau la Sfinţia Sa Chiar şi în discuţiile despre politică şi greutăţile vieţii, Cuviosul nu lăsa plângerea şi nemulţumirea celui ce venea la dânsul să se lăţească în judecată, mângâindu-l chiar cu câte o remarcă umoristică, dar tăind pricina păcatului cu blândeţe şi fermitate „Măi, tăticule, ce să-i facem, fiecare are crucea lui de la Dumnezeu" *** Cuviosul nu râdea niciodată, doar zâmbea, cu un zâmbet plin de simplitate duhovnicească, fără de răutate Pe cineva care era puţin mai aprins în judecarea unor fapte, l-a liniştit: „măi, tăticule, tu eşti mai bun? Ia să ne vedem toţi de cele importante ale noastre cu adevărat, şi lucrurile se vor mai aşeza oleacă Să faci tu întâi ce nu poate să facă altul” În viaţa celor ce conduc, Cuviosul vedea o cruce grea, o războire mai mare din partea răului, căreia trebuie să-i facă faţă *** „Bă, nu mai judeca, îţi dau canon, măi tăticule”, spunea când cugetul începea să ia chipul patimii Deşi vedea încercările prin care trece Biserica şi neamul, Cuviosul nu încuraja de fel bârfa şi tăia judecata, mişcarea lăuntrică de revoltă asupra ierarhilor şi conducătorilor, fiind conştient de crucea grea şi de marea presiune nevăzută şi văzută pe care 85 aceştia şi-o asumă şi o poartă De asemeni, Avva ne sensibiliza asupra faptului că noi nu vedem decât o mică parte din tainele iconomiei dumnezeieşti, şi de multe ori a judeca doar după cât cuprindem, neluminaţi de har, ne conduce la judecăţi greşite Pe de altă parte, spunea că „revolta e inspirată de la diavol” „Se zice că un episcop foarte bun se înconjura numai de oameni cu caracter aprig, chiar de oameni răi Atunci cineva l-a întrebat: > Atunci episcopul a răspuns: >” Cuviosul arăta astfel că Domnul iconomiseşte în multe rânduri şi în multe chipuri mântuirea tuturor, revărsându-şi astfel iubirea Sa peste toţi, buni şi răi Tot în acest sens, Avva zicea cu un umor plin de duhovnicească întărire, atunci când cineva i se mai plângea de greutatea şi patimile vieţii din lume: „Măi, tăticule, se zice că pe pământ acum este raiul!” „Cum aşa, Părinte?” „Păi nu se zice că în rai lupul şi mielul stau laolaltă? Ei, aşa este şi acum, nu vezi? Cei răi şi cei buni trebuie să stea împreună, să se înţeleagă cumva, acasă, la serviciu, peste tot Cei cu râvnă duhovnicească stau în mijlocul celorlalţi, neştiuţi de nimeni, şi se roagă în taină şi Dumnezeu lucrează prin ei Şi aşa, fără să se bage de seamă, Domnul schimbă răul în bine” Părintele Ghelasie aprecia nespus infinita discreţie şi tăcere de taină a lui Dumnezeu care respectă orientarea voii 86 omului şi îi dă dimensiunea dăruirii ei libere şi iubitoare De aceea, sfătuia ca ritualul împreună stării cu Dumnezeu să fie în asemănare, să fie liturghisit în taina inimii, fără să ieşi voit în evidenţă înaintea celorlalţi, ci mai degrabă cât mai acoperit, neştiut de nimeni „Măi tăticule, zicea Avva, să nu faci paradă” Această ascundere feritoare de viermele slavei deşarte păzeşte râvna şi tăria liturghisirii neîncetate Tăcerea lui Dumnezeu are însă o negrăită greutate, încât El vorbeşte prin chiar această tăcere ce naşte în inima ascultătoare Cuvântul dumnezeiesc şi duhul păcii lui Hristos, în mijlocul împrejurărilor pline de frământări şi necazuri ale vieţii Tăcerea de taină a lui Dumnezeu, evidenţiind chipul dumnezeirii mai presus de luptă şi de zbuciumul curgător al creaţiei, dă loc răspunsului persoanei la iubirea dumnezeiască ce îl îmbrăţişează şi îl cheamă în chipul crucii, chipul de întâlnire şi unire neamestecată şi nedespărţită a omului cu Dumnezeu, şi de părtăşie prin om a întregii creaţii la trupul iubirii dumnezeieşti *** Unii ucenici veneau la Cuviosul cu problema din ce în ce mai larg răspândită a nemulţumirii: faţă de propriile neputinţe, neajunsuri, nereuşite, frustrări, vini etc , pe de o parte, iar apoi faţă de neajunsurile şi neregulile exterioare, din familie, societate, biserică etc Părintele sfătuia şi uneori chiar dădea canon ucenicilor „să fie mulţumiţi”, căci atitudinea mulţumitoare în viaţă este o condiţie de bază a însăşi împărtăşirii de darurile Domnului şi cu Însuşi Hristos Domnul, o condiţie a primirii de la Dumnezeu a însăşi prefacerii duhovniceşti şi a depăşirii 87 neajunsurilor şi relelor cu care omul se confruntă Această atitudine mulţumitoare este legată prin urmare de însăşi conştiinţa împărtăşirii liturgice, căci „liturghie” înseamnă şi „mulţumire” *** Cineva, trecând printr-o criză sufletească, şi părându-i-se a nu primi răspuns la rugăciunile sale, s-a îndepărtat de Dumnezeu Şi-a aruncat chiar crucea de la gât Argumentele celorlalţi nu-l mai convingeau, căci inima lui era profund tulburată Dar un prieten, amintindu-şi de cuvântul Cuviosului Ghelasie, i-a dăruit o icoană cu Mântuitorul Şi după un timp, o, minune, l-a găsit mult mai bine Acela i-a mărturisit bucuria pe care a avut-o când a primit icoana în momentul de deznădejde, de criză şi cumpănă în care se afla A înţeles cu inima că iconomia Domnului are o profunzime ce depăşeşte înţelegerea noastră S-a întors cu inima spre Domnul, şi-a luat iar crucea şi a venit la Biserică s-a mărturisit, luminându-i-se chipul S-a maturizat duhovniceşte şi s-a înnoit lăuntric, cu minunată prefacere Iar atunci, tămăduindu-se el lăuntric, şi lucrurile din viaţa sa s-au aşezat, încât a primit un dar ce a covârşit cu mult pierderea suferită *** Fiecare dintre noi avem în viaţa noastră momente de încercare asemeni dreptului Iov, la măsura pe care o putem „duce” fiecare Părintele ne încuraja, spunându-ne că singura pierdere cu adevărat este sufletul omului ce se lipseşte pe sine de Domnul, celelalte pierderi nu sunt, în perspectiva veşniciei, irecuperabile, căci în mâna Domnului sunt toate, şi la El nimic 88 nu se pierde, iar întru răbdarea sa omul primeşte covârşirea harului Asperităţile şi strâmtorările vieţii şlefuiesc sufletul omului, încât acesta ajunge să oglindească nedeformat Chipul Dumnezeiesc, Hristos ia chip în el *** Cuviosul îi îndemna pe ucenici să facă totul cu râvnă, dar şi cu mare atenţie, să nu calce strâmb, cum zicea dânsul Să fie cu băgare de seamă, să nu exagereze prin posturi prelungite Mai degrabă să accentueze pe o continuitate a ritualului nevoinţei, decât pe aşa-zisa evoluţie în salturi Căci în creştinism nu avem evoluţie în sensul de dezvoltare programatică doar prin puterile omeneşti şi aplicarea pentru aceasta a unei tehnici de îmbunătăţire Chipul sporirii creştine este întâi de toate acea intrare în dialog cu Hristos, în chipul de închinare şi liturghisire duhovnicească şi deschiderea spre părtăşia de viaţa Lui, în chiar Trupul Lui, Biserica Prin această intrare în legătură vie cu Dumnezeu, omul primeşte de la El acea prefacere-creştere în asemănarea dumnezeiască Chipul însuşi al omului este adus la lumina cunoştinţei prin legătura de iubire cu Dumnezeu şi aşa se iconizează, iar din această asemănare personală dăruită de Sus, din împărtăşirea întru cunoştinţă de Trupul şi Sângele lui Hristos şi sălăşluirea harului Sfintei Treimi în om urmează şi îmbunătăţirea duhovnicească Creşterea, sporirea întru cele sfinte se întâmplă odată cu înaintarea în cunoaşterea lui Dumnezeu privită în chip neseparat de împărtăşirea harului, acesta nefiind ceva cantitativ - impersonal, ca transmiterea unei energii desprinse de Persoanele dumnezeieşti şi utilizabile de către om în chip 89 instrumental – metodic - tehnologic, ci izvorul de Viaţă veşnică nedespărţit de sursa pe care o evidenţiază: chipul iubirii Sfintei Treimi, din al Cărei activ rezultă prefacerea duhovnicească şi purificarea energiilor omeneşti de negativul păcatului Cuviosul Ghelasie sublinia în repetate rânduri să se aibă mare atenţie la identitatea chipului de om, creat după chipul lui Dumnezeu, căci operarea pe care o fac unele mistici cu aşa zise „energii cosmice libere”, rupte de persoană, de legătura cu chipul dumnezeiesc, pretins manipulabile prin tehnici oculte în scopul purificării şi dobândirii de puteri ori stări deosebite duce la o dereglare primejdioasă a funcţionalităţii fireşti şi la riscul de a fi, în loc de cel ce foloseşte acele energii, tocmai cel ce este vampirat de către spiritele căzute De aceea, mistica pur creştină şi ortodoxă are specificul iconic, în care trăirea, chiar negrăită şi mai presus de înţelegere a realităţii mistice, evidenţiază şi izvorăşte din relaţia personală, din starea faţă către faţă a omului cu Dumnezeu; şi chiar dacă această evidenţiere este mai presus de ordinul sensibil sau inteligibil, ea poate fi cuprinsă în chip necuprins prin închinarea duhovnicească *** 90 Odată veniseră la mănăstire nişte practicanţi de yoga care au început să facă tot felul exerciţii prin cameră, să stea în cap, să încerce să simtă şi să preia în scopul manipulării tot felul de energii, etc Când a aflat, Părintele le-a zis blând, dar ferm: „Măi, tăticule, nu se poate aşa, nu vedeţi că vă joacă dracii?” *** În convorbirile cu oamenii ce veneau la dânsul, Cuviosul îşi adapta limbajul la posibilităţile de receptare ale fiecărui om, pătrunzând cu duhul prin puterea lui Hristos tainiţele inimii celor ce îl căutau şi-i cereau ajutorul Cu cei simpli vorbea foarte simplu, cu blândeţe şi chiar cu mici accente de umor care încălzeau atmosfera şi creau acea deschidere spre liniştirea cuvenită săvârşirii tainei mărturisirii Îmi amintesc odată cum eram găzduit într-o cameră cu nişte domni şi unul dintre dânşii, tocmai întors de la spovedanie, a exclamat: „Îmi zise Părintele ce am făcut > Io nu-i spusăsem nimic şi Părintele ştia! Dumnezău i-o spus!” *** Cuviosul vedea înainte cu duhul cele ale oamenilor şi cuvintele sale depăşeau litera, ele îşi dezvăluiau miezul cu curgerea timpului, căci Avva nu forţa creşterea duhovnicească a ucenicilor, ci doar le punea în inimă sămânţa - cuvântul izvorât din tainica vedere a Sfinţiei sale, vorba care îi întâmpina, îi atrăgea cumva din viitor către creşterea duhovnicească în Hristos Fiecare cuvinţel al Părintelui era ca o punte spre întruparea Chipului lui Hristos într-un aspect sau altul al 91 vieţii, ca o chemare spre împământenirea în viaţa de zi cu zi a chipului iubirii dumnezeieşti, prin care toate viază *** „Ce să fac, Părinte, şi eu pentru finii mei, ce e de datoria mea să fac?”, l-a întrebat un ucenic „Băi, fiule, ce să faci, că ei sunt oameni credincioşi, oameni ai lui Dumnezeu, se ţin de Biserică Roagă-te, fiule, cât poţi şi tu mai mult, la Dumnezeu, pentru ei, asta să faci! Căci rugăciunea la Dumnezeu înmulţeşte iubirea ” *** Eram odată la mănăstire şi m-am întâlnit cu un tânăr profund dezorientat, tulburat adânc de nişte opinii străine de ortodoxie, de adevărul credinţei Sfâşiat între frământările interioare şi revolta cum că nu este înţeles, veni cineva să-l alunge, spunându-i pe faţă că e eretic şi nu are ce căuta aici, la mănăstire, să tulbure lumea Tocmai atunci era pe acolo şi Cuviosul, care o opri cu blândeţe, dar şi cu fermitate pe persoana care se mâniase pe cel ce greşea şi nu se putea scula singur din cădere „Măi, tăticule, aici sunt probleme mai grele ”, şi îl luă deoparte pe tânăr şi începu să-i vorbească Întâmplător eram şi eu pe acolo şi, neobservat pe moment, am ascultat câteva fraze minunate, râul curgător de teologie şi doctorie duhovnicească cu care a întâmpinat spiritul răvăşit al tânărului şi l-a atras, i-a liniştit pe dată revolta prin uimirea pe care a zămislit-o frumuseţea adevărului viu, revărsat din gura plină de har a Cuviosului Oprită în uimire, mintea tânărului s-a rănit de adevăr, şi-a uitat de violenţă şi a ajuns la păşune lină, ascultând cu atenţie şi interes cuvintele Avvei 92 Când m-a zărit, Părintele Ghelasie m-a certat că stăteam cu gura căscată, sorbindu-i vorbele şi, cu mare grijă pentru sufletul cel rănit, ca să nu fie tulburat de prezenţa străină şi să-şi închidă iar inima, mi-a zis: „Fiule, nu te supăra, lasă-ne singuri, că avem noi ceva de vorbit, iar apoi vorbesc şi cu frăţia ta!” Nu ştiu ce au vorbit mai departe, dar am ştiut cu adevărat că Avva ieşise în căutarea aproapelui pierdut, vorbind mai întâi de toate sufletului lui însetat de frumuseţe şi adevăr mai degrabă decât încercând a-i impune o autoritate, o normă pe care raţiunea lui tulburată n-o recunoştea *** Avva Ghelasie îi călăuzea pe ucenici prin sfaturile şi canonisirile sale de Dumnezeu insuflate pe calea cea strâmtă a „neabătutei urmări duhovniceşti”, întru care Însuşi Domnul se preaslăveşte Drept aceea sfătuia ca, înaintea unei alegeri în viaţă, să nu se aleagă calea ce pare mai comodă şi uşoară, căci prin calea mai grea, mai dificilă şi plină de încercări omul nu împlineşte doar un scop trecător, dar se zideşte şi pe sine, se şlefuieşte pe sine pe asperităţile căii, îşi adânceşte puterea cugetului şi află bogăţia simţirii înţelegătoare, îşi întăreşte voirea spre unirea cu voia lui Hristos Această dăruire de sine în focul greutăţilor o numea Avva răstignire vie, adică răstignire de bună voie pentru dragostea lui Hristos, pentru ca lumea să întâlnească şi să se unească cu Dumnezeu *** Erau şi unii care considerau că Părintele Ghelasie e puţin cam expeditiv la spovedanie, dar aceştia nu-l înţelegeau pe ieromonahul păzitor al duhului isihiei, nu luau îndeajuns 93 aminte la faptul ca Părintele se păzea nemişcat în starea închinării-rugăciunii neîncetate, iar din însăşi această stare el vedea cu duhul esenţialul, primea de la Domnul cuvântul de folos care ţintea spre miezul problemei duhovniceşti ce îi stătea înainte De aceea, cei ce veneau cu încrederea şi cu atenţia inimii găseau mult folos în cuvântul viu şi lucrător al Părintelui, simţindu-se nu numai mângâiaţi, dar şi aflând în ei o vie dorinţă lăuntrică de a pune în practică, de a întrupa acest cuvânt hrănitor zămislit din liniştea rugăciunii neîncetate Se întâmplă uneori ca la spovedanie preotul să dea foarte multe sfaturi, dar credinciosul să se aleagă cu foarte puţin sau poate chiar cu nimic, poate din pricină că cuvântul - sfatul nu e născut din rugăciunea curată către Dumnezeu, nu e îmbrăcat în lumina harului, ci vine dintr-o stare mai mult sau mai puţin amestecată cu duhul lumii, şi nu are putere să-şi înfigă adânc rădăcinile în pământul uscat al inimii, sau nu atinge punctul propriu şi unic, tainic şi fierbinte al fiecărei persoane de întoarcere a minţii către Dumnezeu, nu trezeşte acea întoarcere a minţii care deschide porţile Împărăţiei Cerurilor, şi anume pocăinţa Pe de altă parte, credinciosul nu găseşte putere ca din mulţimea de sfaturi să extragă esenţialul, ceea ce trebuie în primul rând avut în vedere, practicat şi întrupat Nu este neapărată nevoie de multe cuvinte pentru rodirea duhovnicească, iar aceasta se vede mai ales în cazul Părinţilor văzători cu duhul Duhovnicia este o taină a naşterii cuvântului de Dumnezeu insuflat Duhovnicul naşte, din lucrarea tainei dumnezeieşti şi din liniştea feciorelnică a 94 inimii, cuvântul dăruit de Dumnezeu, îl naşte într-un pântece sufletesc Duhovnicul îşi asumă o cruce pe care o poartă împreună cu Hristos, Hristos răstignind pe ea păcatele ucenicului în sfânta Taină a mărturisirii De asemeni, spunea Avva, duhovnicul este un iconom, dăruitor, dar şi păzitor al rodului din Pomul Vieţii, Sfintei Împărtăşanii, aşa încât ucenicul să se oprească la hotarul de taină al împărtăşirii, în canonul cercetării de sine şi închinării duhovniceşti, al plinirii ascultării şi al creşterii la condiţia euharistică a cuviincioşiei înainte de a primi Trupul şi Sângele lui Hristos Căci pentru a primi Sfânta Împărtăşanie cu acea cuvenită stare de întâmpinare, a simţirii întru cunoştinţă, e nevoie ca mai înainte să se facă şi această deschidere a inimii prin închinarea duhovnicească şi plinirea ascultării Ascultarea dă inimii receptivitatea duhovnicească, iar chipul închinării de sine şi a toate către Dumnezeu este chipul deschiderii uşilor de altar pentru împărtăşirea cea fără de osândire Asumarea în duh de către Cuviosul a destinelor ucenicilor se concretiza în multe şi neaşteptate forme Intrând în chilia lui, aveai sentimentul că ieşi din lume, iar stările şi gândurile amestecate şi frământările chinuitoare ale lumii îţi erau parcă luate cu mâna Te şi mirai de multe ori cum de dădusei atâta importanţă unor probleme, priveai greutăţile ca pe ceva aparţinând de firescul vieţii în drumul ei spre înveşnicire în lumina iubirii lui Dumnezeu Toate 95 nemulţumirile şi lamentările păreau acum ceva forţat, o caricatură a adevărului viu, a cărui icoană alungă umbrele păcatului, ale amăgirii De multe ori, un simplu „nu băga de seamă” ne liniştea mintea agitată şi preocupată de o problemă neesenţială creşterii duhovniceşti, ferind-o de obsesii Părintele simţea cu duhul această fermentare a cugetului pătimaş şi atunci nu intra în explicaţii şi disecări care l-ar fi răscolit şi mai mult pe ucenic şi ar fi dus la o complexificare a problemei, ci oprea în chip simplu, cu cuvântul şi cu duhul rugăciunii care îl învăluia, curgerea plină de frământare a patimii Ne sfătuia şi pe noi să evităm împotmolirile în false probleme şi răscoliri ale complexelor patimilor, ferindu-ne de cufundarea spiritului critic şi a părţii sentimentale în hăţişurile patimii bântuite de duhul necurat Primul ajutor stă tocmai în oprirea curgerii patimii prin „spălarea cu duhul” în gestul închinării către Domnul a acestui complex sfâşietor şi fără ieşire Revenirea la firescul simplităţii, ieşirea din propriul complex al bolii duhovniceşti şi îndreptarea lui prin rugăciune către Dumnezeu aduce acea liniştire în care harul lucrează tainic spre tămăduire Este fundamentală pentru modalitatea isihastă această oprire - nebăgare în seamă a sugestiilor, gândurilor şi simţirilor izvorâte din complexele patimii, care se fac ca un zgomot de fond ce tulbură întoarcerea minţii spre locul inimii, locul întâlnirii omului cu Dumnezeu Astfel, arată Cuviosul Ghelasie, taina închinării isihaste este taina opririi - odihnei trupului în închinare de gest, a minţii în închinare de cuvânt, şi a sufletului în închinare de duh Oprirea implicării în războirile ispitei şi complexelor 96 pătimaşe care blochează creşterea şi mişcarea duhovnicească în lumina lui Dumnezeu sunt tocmai deschiderea spre lucrarea harului în noi, noi recunoscându-ne neputinţa de a lupta şi a ne tămădui prin propriile noastre puteri Căci acestea sunt pervertite de deprinderea cu multele straturi ale amăgirii, sunt acoperite de multele pieliţe ale păcatului Această oprire şi închinare către Domnul a neputinţei cheamă pe Domnul să taie El împrejur inima noastră cufundată în întunericul păcatului *** Cuviosul Ghelasie, în toată viaţa şi în toate lucrările sale a pus în lumină mistica isihastă iconică, trăirea de taină a stării înaintea lui Dumnezeu, în umbra căreia venea, izvora şi teologia Când Dânsul spune că aceasta este în specificul carpatin, nu trebuie să înţelegem că elementele subliniate a ţine de acest specific nu sunt prezente, nu sunt concretizate în chip viu şi în alte ramuri ale tradiţiei ortodoxe, ci faptul că în specificul moştenirii carpatine ele capătă o mai pronunţată accentuare, evidenţiere, decât în alte specificuri locale ale unicului şi nedespărţitului trup al Ortodoxiei Una din contribuţiile remarcabile ale Părintelui, cu aplicabilitate directă în practica isihastă este această evidenţiere a misticii iconice, în prelungirea unei tradiţii ortodoxe îndelungate ce a trecut prin pustnicul Neofit şi alţi nevoitori isihaşti Dacă la primele Sinoade Ecumenice au fost dezbătute problemele hristologice şi triadologice cruciale pentru accesul omului la cunoaşterea lui Dumnezeu şi împărtăşirea de viaţa dumnezeiască, în decursul controverselor isihaste din secolul al paisprezecelea a apărut 97 în prim plan problema modului, a posibilităţii acestei dumnezeieşti împărtăşiri şi a înaintării omului în taina unirii teandrice Teama de panteismul fiinţial, spunea Cuviosul Ghelasie, a făcut providenţială dezvoltarea, prin Sfântul Grigorie Palama, a unei „teologii a fiinţei prin har”, harul fiind „puntea divinităţii accesibile” şi „locul de întâlnire în care creaţia poate vedea cele ale fiinţei dumnezeieşti, strălucirile ei în afară, dar nu însăşi fiinţa” Se evită astfel „erezia panteismului fiinţial”, spunea Avva Ghelasie, prin harul care cuprinde toate ale fiinţei dumnezeieşti, dar ca „exterioare” fiinţei, care rămâne apofatică în sine Pustnicul Neofit, arată Părintele Ghelasie, caută „o teologie de har prin fiinţă”, căci dacă la Sfinţii Părinţi era teama de panteismul fiinţial, de amestecul - confuzia fiinţei cu energiile sale harice, la Neofit Pustnicul este teama de „panteismul energetic”, teama de pierderea Ipostasului fiinţial în „impersonalismul” harului Să nu uităm că ne aflăm în contextul zbuciumat al confruntării creştinismului cu religiile sincretice de influenţă orientală, cu mişcările oculte spiritiste şi new age, cu secte pretins creştine, care îşi desfăşoară activitatea la nivelul unei mistici energetice ocult-sincretice, pretinzând chiar că posedă harul, disociat însă mai mult sau mai puţin evident de chipul hristologic şi treimic al revelaţiei creştine De aceea, spunea Părintele Ghelasie, urmându-l pe pustnicul Neofit, mistica iconică „găseşte tainicul loc de întâlnire în Chipul euharistic, ce este Ipostas fiinţial şi har şi creaţie deodată şi în unire neamestecată” Am putea astfel numi această modalitate şi mistica liturgică - euharistică 98 creştină De altfel, Părintele Ghelasie remarca faptul că mistica liturgică şi-a găsit o evidenţiere marcantă în teologia lui Nicolae Cabasila, ca o urmare, ca o continuare firească a teologiei dezvoltate de Sfântul Grigorie Palama asupra harului necreat, a distincţiei între fiinţa şi lucrările-energiile lui Dumnezeu în contextul problemei cunoaşterii lui Dumnezeu şi a participării omului la viaţa dumnezeiască Mistica luminii dumnezeieşti şi cea iconică sunt nedespărţite, pentru că în înţelegerea şi trăirea creştină ortodoxă harul nu este liber, o cantitate impersonală şi manevrabilă, cuantificabilă, nu este rupt de Chip, de Persoanele dumnezeieşti ca în concepţiile mistice oculte, necreştine sau ale sectelor pretins harismatice Lumina dumnezeiască necreată este tocmai lumina Chipului Dumnezeiesc, întru care cunoaşterea lui Dumnezeu se descoperă ca dialog, părtăşie, comuniune iubitoare Cineva l-a întrebat pe Cuviosul Ghelasie : „Părinte, nu vă mândriţi ?” „Păi, ce păcatele mele, am eu timp de asta?”, îi răspunse el cu simplitate, arătând că lucrarea rugăciunii şi închinării neîncetate către Dumnezeu fac ca timpul însuşi să se întâlnească cu veşnicia, iar acolo, în această cruce-altar de întâlnire, să pătimească, să se împărtăşească de iubirea ce arde păcatul Duhul vrăjmaş nu mai are loc şi nici timp de a lucra în veşnicie, nici umbra îngăduită de iconomia dumnezeiască întru a se ascunde, furişa şi semăna seminţele răului, fiind 99 vădit şi ars de însuşi focul iubirii care îl închină şi pe el odată cu toate ale lumii create spre vierea în lumina Sfintei Treimi, în lumina veşnicei nepăcătuiri Spaţiul şi timpul capătă la întâlnirea cu veşnicia chipul personal şi eclezial al liturghisirii, creşterii în taina unirii cu Dumnezeu, căci Domnul Însuşi tronând în inima curăţită de har, ele îşi au întemeierea tocmai în lumina iubirii Lui şi în însăşi lumina curată a firii create bune de Dumnezeu Această lumină o numea Părintele Ghelasie, pe temei scripturistic, prima creaţie a actului creator dumnezeiesc, care întrupează pecetea Chipului Fiului lui Dumnezeu - Însuşi Chipul de filiaţie al creaţiei - şi cuvintele-loghii dumnezeieşti creatori şi susţinători ai chipurilor - formelor de creaţie Ea stă astfel la originea timpului şi spaţiului de răspuns al creaţiei la actul creator al Sfintei Treimi O importantă şi firească lărgire mistico-teologică la taina fundamentală a Întrupării Cuvântului lui Dumnezeu în creaţie este această origine a creaţiei, privită nu numai în energiile dumnezeieşti necreate, ci totodată, având în vedere că aceste energii nu sunt niciodată rupte de Chipul lui Dumnezeu, în asumarea de către Fiul lui Dumnezeu, în chiar actul sfatului şi planului dumnezeiesc din veşnicie asupra creaţiei, şi a unui Chip de creaţie - Chipul de Fiu al Omului şi totodată Chipul - pecetea de filiaţie a creaţiei ca dar de iubire al Fiului lui Dumnezeu către Tatăl Pogorârea iubitoare a Duhului Sfânt peste acest dar de aducere înainte al Fiului către Dumnezeu - Tatăl îl consfinţeşte, iar binecuvântarea iubirii Tatălui îi dă fiinţă, aşa încât actul însuşi al creaţiei îşi are originea în Liturghia precosmică a Sfatului Treimic dumnezeiesc 100 Acest Chip precosmic sau iconic de creaţie este asumat de Fiul lui Dumnezeu în unicul Său Ipostas, în unica Sa Persoană în mod neamestecat şi nedespărţit de Chipul Său dumnezeiesc, şi prin el are loc însuşi actul creaţiei ca împreună lucrare a Sfintei Treimi El este însăşi pecetea iconică de neşters a activului creator dumnezeiesc, pecetea prin care energiile necreate dumnezeieşti aduc la fiinţă creaţia, care, deşi curgătoare şi cu putinţă de a fi supusă căderii, îndepărtării de lumina întrupării Cuvântului lui Dumnezeu, îşi are totuşi pururi finalitatea în veşnicia iubirii Sfintei Treimi şi se mişcă spre această finalitate - Hotar al veşniciei în spaţiul iconomiei dumnezeieşti Taina crucială a Întrupării Fiului lui Dumnezeu la plinirea vremii, a asumării de către Dumnezeu Fiul a firii omeneşti, a înomenirii Sale, a unirii neîmpărţite, nedespărţite, neamestecate şi neschimbate a celor două firi în Ipostasul unic al Fiului lui Dumnezeu Întrupat se oglindeşte astfel în taina originilor creaţiei, în taina iconicului de creaţie, al originii creaţiei în asumarea Chipului de filiaţie în Ipostasul unic al Fiului dumnezeiesc, din a Cărui „coastă” ia fiinţă lumina primordială - arhechipul cosmic al mamei Părintele Ghelasie admitea că aceste discerneri nu sunt lipsite de dificultăţile lor, taina chipului fiind foarte puţin dezbătută şi dezvoltată teologic până acum Deşi poate părea suspectă de particularizare lingvistică, îşi are totuşi relevanţa sa observaţia că în limba română, termenul „chip” înseamnă atât faţă personală cât şi mod, fel al desfăşurării lucrării unei persoane sau al alcătuirii unei forme create Chipul „zugrăveşte” persoana în act, chipul înseamnă şi esenţa activului firii, firea creată odihnindu-şi astfel fiinţialitatea şi 101 răspunsul său la actul creator şi chemarea Cuvântului în pecetea-chipul Cuvântului întipărit în creaţie Este adevărat, completa Cuviosul Ghelasie, că numai omul are taina Întrupării propriu-zise a Persoanei dumnezeieşti a Cuvântului ca Fiu al Omului, numai el este alcătuit după chipul şi asemănarea lui Dumnezeu, celelalte forme de creaţie întrupând doar pecetea-chipul iconic al Cuvântului prin care se pot face şi ele părtaşe, în Hristos, de frumuseţea şi slava dumnezeiască a fiilor lui Dumnezeu Puntea între creaţie şi dumnezeire, însăşi fiinţialitatea creaţiei odihneşte în această taină a „întrupării” Chipului Fiului, altfel spus a întipăririi, a pecetluirii Sale iconice în creaţie, prin care creaţia este capabilă să se iconizeze, să desfăşoare propriul său ritual de răspuns la actul Cuvântului, să se transfigureze prin har Una dintre principalele probleme ivite în cursul aprigei controverse iconoclaste viza, spunea Cuviosul Ghelasie, tocmai această capacitate, să zicem aşa iconică, a firii create, chiar a materiei de a primi zugrăvirea Chipului Fiului lui Dumnezeu Întrupat, iar înomenirea Cuvântului este, după Sf Maxim Mărturisitorul, însuşi chipul desăvârşirii icoanei creaţiei Prin Întruparea Fiului ca om se deschide, să zicem aşa, spunea Cuviosul Ghelasie, însuşi altarul bisericii de creaţie, iar Liturghia precosmică îşi află zugrăvirea, deschiderea întru prefacerea creaţiei în trup al iubirii dumnezeieşti, întru întruparea şi mântuirea creaţiei în iubirea Sfintei Treimi Aceste repere, zugrăvite de către Părintele Ghelasie, ale tainei originilor sunt expresia unei profunde conştiinţe mistic - liturgice asupra vieţii Părintele nu obosea a sublinia cu 102 smerenie că ele sunt doar nişte lărgiri-deschideri – zugrăviri - repere pe drumul liturghisirii neîncetate a iubirii dumnezeieşti, şi nu teologhisiri în sensul strict Despre liturghisirea isihastă, chipul rodirii Liturghisirii euharistice a Bisericii „Eu sunt viţa, voi sunteţi mlădiţele ” „Măi, tăticule, în tot ceea ce faci să te mişti ca în Biserică”, mai spunea Cuviosul, arătând că ritualul Bisericii nu este un fragment izolat de viaţă, ci însuşi chipul lucrării Duhului Sfânt în inima omului spre împărtăşirea de viaţa dumnezeiască şi spre iconizarea vieţii, spre creşterea omului în asemănarea cu Hristos „Adevărul credinţei este real şi faptic, nu stă în închipuiri şi scorneli ale minţii omeneşti”, atrăgea atenţia Avva Ghelasie, şi de aceea practica duhovnicească este tocmai ritualul întrupării acestui Adevăr mântuitor, sub călăuzirea Preasfântului Duh Teoria este, zicea Părintele, zugrăvirea reperelor unei experienţe, iar în acest sens, cum experienţa cu Dumnezeu are o profunzime infinită, ea nu se epuizează în formulările dogmatice fundamentale, ci apar şi acele lărgiri mistic-teologice, sau teolegumene, care, fără a contrazice în vreun fel dogmele dumnezeieştilor Părinţi, cum o fac ereziile, dau nişte repere pe drumul căutării lui Dumnezeu, şi în particular al practicii isihaste 103 Deschiderea spre viaţă a învăţăturii prin practica neabătută duhovnicească face posibilă primirea harului Duhului Sfânt, a lucrării dumnezeieşti prin care se zugrăveşte în om asemănarea cu Hristos cea îndumnezeitoare şi înfierea cea duhovnicească a omului de către Tatăl Ceresc *** Viziunea iconic-liturgică asupra creaţiei, afirmarea iconicităţii creaţiei, discernerea aşezării ei fiinţiale în spaţiul- lumina iconomiei dumnezeieşti arată caracterul necreştin, nebiblic, chiar luciferic, după cum sublinia Cuviosul Ghelasie, al unor curente de coloratură mistic-ocultă, care presupun o mediere a actului creaţiei şi al primirii revelaţiei, precum şi a puterii - energiilor de creştere spre împlinire a creaţiei, de tămăduire şi mântuire a omului prin aşa-zise ierarhii spirituale : puteri, eoni ş a , pe un pretins drum iniţiatic, gnostic, în care relaţia cu Hristos ar deveni mediată, indirectă, condiţionată strict de ajutorul acestor aşa-zişi intermediari Părintele Ghelasie atrăgea atenţia aici asupra răspândirii unei înţelegeri nebiblice şi necreştine a sensului ierarhiei Se zice, spunea Avva, că Lucifer a căzut tocmai fiindcă de la înălţimea mândriei sale dorea ca Dumnezeu să-l lase ca el să creeze lumea materială şi pe om, ca un dumnezeu intermediar, prin care însăşi relaţia omului şi creaţiei cu Dumnezeu să fie mediată Aceeaşi ispită de a fi ca Dumnezeu fără de Dumnezeu, fără prezenţa şi lucrarea directă şi personală a lui Dumnezeu a stat şi în centrul călcării poruncii şi căderii lui Adam omul în rai În sens biblic creştin însă, ierarhiile nu au funcţie de intermediari, prin care să fie condiţionat strict accesul la o 104 pretinsă iniţiere gnostică, ci ele au o funcţie de slujire iconic- liturgică a lucrării directe şi personale a lui Dumnezeu Îngerii nu sunt spirite constituite în lumi paralele, nu sunt mediatori şi împreună creatori cu Dumnezeu, ci sunt duhuri slujitoare, cum zice Scriptura, au chipul liturgic al slujirii în această unică lume creată şi susţinută prin lucrarea directă şi personală a lui Dumnezeu Chiar dacă în anumite împrejurări sau în anumite cadre liturgice Dumnezeu se arată sub forma de Înger sau lucrează prin preot, acest „prin” nu înseamnă o mediere în sensul de excludere a lucrării directe a lui Dumnezeu, ci are sensul iconic de evidenţiere tipic-simbolică şi iconică şi de slujire a lucrării direct dumnezeieşti Aşa de exemplu, preoţia este direct a lui Hristos, tocmai pentru că uneşte în Sine ca o cruce cele două chipuri – cel dumnezeiesc şi iconicul de creaţie, împlinind prin Întruparea Sa şi unirea ipostatică a celor două firi, a celor două lucrări şi energii: dumnezeiască-necreată şi omenească-creată De aceea, este de preferat uneori să spunem că întâi de toate preotul săvârşeşte slujirea prin lucrarea directă a lui Hristos, iar nu Hristos indirect prin preot, ca să evidenţiem că Hristos este unicul Mijlocitor, iar lucrarea lui Dumnezeu nu este condiţionată legic - strict de slujirea preotului, ci slujirea preotului este întemeiată de însăşi voia lui Dumnezeu ca preotul să se facă icoană a iubirii Lui, iar prin această slujire Domnul să se împărtăşească pe Sine Bisericii Sensul ierarhiei stă întâi de toate în organicitatea liturgică a vieţii şi Bisericii ca Trup al lui Hristos, Trup al Vieţii duhovniceşti Această viziune este esenţială unei înţelegeri duhovniceşti a moralei creştine Căci morala în sens general 105 nu se defineşte esenţialmente doar ca un ansamblu de reguli de conduită fondate pe universalitatea unor maxime, sau pe un sistem ierarhizat de valori (Emmanuel Levinas, Când Dumnezeu devine idee, Ed Pandora, Târgovişte, 2001, p 17), ci în primul rând ca un răspuns personal la activul conştiinţei de apartenenţă la un anume trup paradigmatic, familial, social, politic, religios, şi, în sensul creştin, ca răspunsul la activul conştiinţei de mădular al Trupului lui Hristos, Trupul de unire al creaţiei cu Dumnezeu *** Unui ucenic i-a spus Avva Ghelasie să nu se asocieze cu ierarhi în scopuri pământeşti, aceasta neînsemnând deloc neascultare sau dispreţuire a ierarhiei, sublinia Părintele, ci fuga, ferirea de a căuta, în afară dacă eşti silit prin voia lui Dumnezeu, spre un loc unde se intersectează foarte multe interese divergente, ispite şi tulburări foarte grele aduse de vrăjmaşul, încercări care te pot da peste cap dacă nu ai pavăză fermă harul lui Dumnezeu, încercări ducând până la tensiuni, compromisuri şi slavă deşartă, uneori chiar până la deznădejde şi împietrire, judecare şi hulă Părintele sfătuia spre „ocolirea” locurilor în care se intersectează interese divergente, în afară de cazul când eşti silit de responsabilitatea de a urma voia lui Dumnezeu Logica iconică a vieţuirii creştine este, spunea Avva, cea a păzirii în afara luptei, a conflictelor şi tulburărilor, punând între tine şi orice vrăjmăşie chipul închinării de sine şi a toate lui Dumnezeu Locul liniştii lăuntrice, pornind de la măsura pe care o are fiecare, trebuie păzit cu sfinţenie, dincolo de dialectica contrarului, a opoziţiilor şi sfâşierilor, încât omul să caute a avea o aşezare prielnică deschiderii priveliştii inimii 106 spre cele tainice, dumnezeieşti, spre binele nesfâşiat de contrarul păcatului Nu lupta generează progresul, creşterea duhovnicească, accentua Părintele Ghelasie, ci raportarea vie la Chipul Dumnezeiesc, prin care omul îşi regăseşte propria identitate de fiu, şi poate astfel să se orienteze spre Viaţă, şi să se facă părtaş întru cunoştinţă Trupului lui Hristos Această raportare prin răspunsul continuu de dăruire şi închinare a toate, bune şi rele, ajută omul să se ferească de extremele de-a dreapta şi de-a stânga, nedând importanţă oscilaţiilor generate de războiri, ci aruncându-le pe toate în focul stării înaintea lui Dumnezeu Astfel, Părintele nu sfătuia spre aşa zisa luptă cu ispita directă, dură, care necesită o pregătire ascetică deosebită şi nu poate fi dusă fără o pregătire duhovnicească deosebită, ci atenţiona că şi cei mai slăbuţi pot avea creşterea şi prefacerea duhovnicească dacă se străduie a păstra răspunsul propriu, continuu de închinare-raportare la Hristos în albia Trupului Său Taina nevoinţei creştine stă în aflarea continuităţii stării de închinare mai mult decât în efortul, forţa punctuală de elevare spirituală către Dumnezeu Căci creşterea se întemeiază pe taina întrupării lui Hristos, şi a pogorârii dumnezeieşti în altarul de creaţie, nefiind rodul simplelor strădanii omeneşti, fie ele şi eroice Aflarea acestei continuităţi cere nu doar un efort spiritual, ci adunarea şi dăruirea întregii persoane pe altarul închinării, căci prefacerea este doar prin pogorârea dumnezeiască peste omul întreg Iar pentru ca omul întreg să se aducă pe sine înaintea lui Dumnezeu, este nevoie şi de participarea trupului, 107 de gestul de închinare care să implice şi trupul ca altar al prefacerii Trupul nu trebuie simplu depăşit în spirit, ca în logica antică străină de taina întrupării lui Hristos, ci doar trupul păcatului trebuie „omorât” prin lucrarea harului, arăta Cuviosul, însă trupul ca templu al lui Dumnezeu este chiar locul pogorârii Dumnezeieşti şi al liturghisirii omului înaintea lui Dumnezeu Erosul dumnezeiesc de care vorbeşte sfântul Nicolae Cabasila exprimă, spunea Avva Ghelasie, tocmai nebuna iubire de oameni a lui Dumnezeu, Care voieşte a se uni cu omul în chiar trupul acestuia, într-o unire deplină, nu numai spirituală, ci euharistică Păstrarea în isihia închinării este uneori chiar mai grea decât lupta însăşi, în sensul că solicită o orientare, un act al omului îndreptat din toată fiinţa, din tot cugetul şi din toată puterea spre Dumnezeu Dar acest jug al închinării, paradoxal, prin legătura vie cu Hristos, trece omul peste războirile trupului şi spiritului, este blând şi uşor, putând fi purtat şi de omul slăbănogit şi neputincios al zilelor noastre Într-o luptă directă, corp la corp cu vrăjmaşul şi cu gândurile, foarte puţini au tăria discernământului şi experienţa duhovnicească necesară, însă evitarea luptei prin alergarea la ajutorul lui Dumnezeu şi nebăgarea în seamă a războirii, lăsarea în grija Domnului dau fiecărui creştin întărire în smerenie, prin care înfloresc şi virtuţile Luptei directe, aşa zis dialectică, îi e preferată oprirea războirii prin închinarea către Domnul, prin păzirea în răspunsul de dăruire, care nu mai e propriu-zis o luptă, ci o raportare a tuturor celor ce te războiesc la Dumnezeu şi aşteptare a ajutorului Lui Căci la om nimic nu este cu putinţă decât prin 108 ajutorul lui Dumnezeu, iar acesta din urmă risipeşte toate contradicţiile, sfâşierile lăuntrice şi exterioare prin lumina izvorâtă din Chipul Iubirii Sale Chipul închinării neîncetate al trăirii isihaste, isihasmul închinării neîncetate este darul lui Dumnezeu pentru lumea de astăzi, fapt evidenţiat de Cuviosul în toate lucrările sale În duhul Tradiţiei ortodoxe, rugăciunea neîncetată priveşte omul întreg, nu doar mintea, spiritul, şi deci este în chipul închinării neîncetate Această evidenţiere este foarte importantă pentru a păzi chipul creştin nefalsificat de logica antică spiritualistă şi structuralistă, arată neobosit Părintele Ghelasie în cărţile sfinţiei sale Nu-i putem înţelege pe Sfinţii Părinţi dacă nu punem în lumină acest aspect, chiar dacă uneori este prezent numai implicit, dar totuşi evident, în scrierile şi viaţa lor Cele trei trepte ale urcuşului mistic, duhovnicesc, anume despătimirea, contemplarea şi unirea cu Dumnezeu concretizează, sublinia Avva Ghelasie, cele trei aspecte fundamentale ale liturgicului creştin: ascetic, iconic şi euharistic, fundamentale pentru înţelegerea specificului unic, inconfundabil, personalist al vieţuirii creştine Omul şi natura Dacă dezbaterile trecute s-au concentrat îndeosebi pe problema omului şi relaţiei sale directe cu Dumnezeu, cu neobosita grijă de a păzi accesul omului la viaţa duhovnicească, la experienţa întâlnirii omului cu Dumnezeu şi 109 a împărtăşirii sale de viaţa dumnezeiască, din aceeaşi grijă se naşte astăzi, în contextul iminentei distrugeri de către om a naturii, a leagănului său de naştere şi lăcaşului în care omul creşte spre întâlnirea cu Dumnezeu şi spre înveşnicirea sa în lumina iubirii Sfintei Treimi, apare deci nevoia unor discerneri care să precizeze raportul omului faţă de natură Acel raport firesc, care poate că priveşte într-un mod aparent mai puţin direct relaţia omului cu Dumnezeu, însă acea perspectivă care să oprească distrugerea cadrului lucrării de mântuire şi să fie de real folos în liturghisirea omului înaintea lui Dumnezeu, cuprinzând întreaga creaţie Reperele unei abordări autentic creştine, arată Părintele Ghelasie, încearcă să elimine riscul unei viziuni impersonalist-panteiste, în care formelor de creaţie le lipseşte fiinţialitatea proprie de creaţie, ele fiind numai nişte manifestări iluzive ale divinului, ca în multe dintre misticile antice, sau în unele accepţii pretins creştine ca nişte simple manifestări-mesaje către om ale Logosului, fără consistenţa unui răspuns propriu la actul dumnezeiesc creator şi susţinător Este ca şi cum formele de creaţie ar fi nişte simple instrumente-jucării ale Creatorului, eventual bune de aruncat după folosire, această viziune extremă ducând la consecinţa că formele de creaţie sunt simple măşti ale manifestării Cuvântului Această viziune ce presupune inerţia absolută a formelor de creaţie pretins nepersonale, lipsite de chipul propriului ritual de răspuns, de isonul lor la liturghia creaţiei nu corespunde, nu este lipsită de accente panteiste, şi accentuează paroxismul unei indiferenţe a omului faţă de suferinţa 110 prezentă şi vizibilă la nivelul întregii biosfere, precum şi privirea naturii ca un simplu obiect ustensil, manipulabil, descifrabil, sau eventual consumabil, însă fără legătură intimă cu omul Or, în această abordare cu accente iconoclaste se pierde din vedere tocmai această capacitate de răspuns a naturii la lucrarea lui Dumnezeu şi la liturghisirea omului Natura nu este o manifestare iluzivă şi ustensilă a harului, ci prin pecetea vie a activului creator dumnezeiesc capătă şi ea fiinţialitatea sa, prin care răspunde şi se armonizează continuu iconomiei dumnezeieşti şi acţiunii omului Transfigurarea lumii în rugul aprins al slavei dumnezeieşti cuprinde şi natura Natura primeşte ca o zugrăvire iconică înaintea vederii duhovniceşti Mai mult, Pâinea şi Vinul, elemente ale naturii, primesc prefacerea în Trupul şi Sângele Domnului Omul mănâncă şi respiră elemente ale naturii, aşa încât natura însăşi poate fi privită într-o anume relaţie intimă, asemănare, prelungire cu trupul omului Natura primeşte şi absoarbe negativul şi pozitivul omului, se sălbăticeşte prin păcatul şi acţiunea violentă a omului, însă se şi îmblânzeşte şi tresaltă de bucurie, se umanizează în vecinătatea sfinţilor Vedem în icoane reprezentat gestul de răspuns al formelor de creaţie la evenimentele cruciale din istoria mântuirii Gradele de pasivitate şi de rezistenţă ale formelor de creaţie la acţiunea omului sunt diferite Ele nu sunt persoane, ca omul sau îngerii, însă participă la nivelul lor şi cu personalitatea lor, am putea spune, la taina prefacerii creaţiei în trupul şi darul iubirii dumnezeieşti 111 Tocmai de aceea, grija omului pentru natură trebuie legată, accentua Cuviosul Ghelasie, de această taină a împărtăşirii cosmice de slava Învierii lui Hristos, a înveşnicirii creaţiei în lumina Sfintei Treimi; se spune chiar că în Ziua Judecăţii omul va da seama pentru fiecare abuz şi violentare a naturii Taina originii creaţiei şi a fiinţialităţii ei în lucrarea lui Dumnezeu şi prin această pecete - chip de filiaţie dă creaţiei acea legătură indestructibilă în raport cu Dumnezeu prin Cuvântul, aşa încât, după cum o formă de creaţie nu poate deveni autonomă faţă de propria sa fiinţialitate, tot astfel nu poate să devină strict autonomă de voia lui Dumnezeu şi de pecetea activului dumnezeiesc Autonomizarea voii libere contrare iubirii dumnezeieşti o aduce în conflict cu însăşi fiinţialitatea sa Ultima tinde spre o împlinire în lumina revărsată prin pecetea hristică pe care o poartă, iar această tindere-ardere a firii întru a întrupa pe Hristos opreşte, aduce veşnic păcatul la nefiinţă prin suferinţă Încât iadul se descoperă, arată Cuviosul Ghelasie, ca o veşnică ardere a păcatului liber asumat în focul tocmai al propriului activ fiinţial, în rugul propriei fiinţialităţi, în rugul aprins aprins de activul veşnic al pecetei chipului dumnezeiesc, care nu încetează a da fiinţă creaţiei Această „imprimare” a formelor de creaţie de pecetea activului hristic, iar la persoane de însăşi pecetea Chipului dumnezeiesc dau creaţiei tocmai activul de întrupare a loghilor-raţiunilor dumnezeieşti, aşa încât creaţia se face icoană a lucrării şi întrupării iubirii dumnezeieşti, creaţia primeşte de la facerea sa capacitatea şi rostul de a se face 112 icoană şi trup al lui Hristos, de a participa la liturghia dăruirii Fiului către Tatăl în împreună lucrarea Sfântului Duh *** Un ucenic venise odată la Avva foarte bolnav, sleit de puteri după o perioadă de suprasolicitare -Priveşte la albine, îi spuse Avva, care avea pe atunci ascultare la stupi Au o vitalitate extraordinară, dar tocmai pentru că au şi momente de acumulare, în care stau nemişcate Aşa trebuie să stai şi tu, să te opreşti de câteva ori, în cursul zilei, înaintea icoanei, sau dacă eşti la serviciu, acolo unde eşti, în gest de închinare către Dumnezeu Chiar dacă eşti foarte ocupat, să faci aceste mici şi tainice opriri, fie şi doar de câteva clipe, ca să te linişteşti şi să te „încarci” Stând în închinare, se opreşte scurgerea de energie şi te deschizi lucrării lui Dumnezeu, care îţi dă putere în slăbiciune Părinţii aveau cele şapte laude, şi rugăciunea închinării neîncetate, dar noi, aşa de aglomeraţi şi strâmtoraţi, înjugaţi cum suntem cu cele zilnice, nu mai găsim de multe ori timp să liturghisim lui Dumnezeu Şi asta ne slăbănogeşte, ne sleieşte de vlaga duhovnicească Totuşi, chiar şi scurte cum sunt, opririle în închinare şi rugăciune sunt mici laude, care trezesc şi păzesc conştiinţa şi voinţa liturghisitoare, odihnesc harul care ne reface vlaga, potolind aprinderile şi scurgerile de energie trupeşti şi sufleteşti Cum spune Părintele Arsenie Papacioc, un suspin este o rugăciune” 113 *** Zadarnic încearcă omul a forţa şi a raţionaliza Taina, avertiza Cuviosul Aşa zisa intrare în Taină prin tehnici secrete, oculte, prin care omul ar avea acces la puteri şi iluminări misterioase, este o rătăcire în afara tainei, tocmai pentru că Taina nu se deschide decât tot prin Taină, adică nu se cucereşte-stăpâneşte doar prin eroism, cum încearcă să facă omul cu natura, ci se primeşte de la Dumnezeu cu închinare, prin frângerea voii, prin dăruirea întregii fiinţe pe Altarul Tainei mai presus de fire -Avva, mi-aţi dat canon să nu omor nici o vietate Ce să fac cu dăunătoarele, cu gândacii de exemplu, dacă mă năpădesc, pot să-i omor? -Măi, tăticule, ce să-ţi fac, e adevărat, e şi ăsta ca un blestem, o cruce, dar tu să nu omori nici o vietate Tu ai creat-o sau poţi tu să faci o vietate la fel? Făptura vie este o mare minune dumnezeiască Aşa că ne rugăm şi noi, şi încearcă să faci rost de nişte substanţe care le gonesc, acid boric de exemplu şi ce mai găseşti şi frăţia ta, dar nu am ce să-ţi fac, trebuie să respecţi canonul ăsta aşa cum te ajută Dumnezeu -Blagosloviţi şi iertaţi 114 Despre iubirea părintească şi rugăciunea pentru vrăjmaşi În urmă cu mai mulţi ani, la biserica aflată mai la vale de mănăstire se slujeau Sfinte Masluri, la care erau aduşi şi oameni bântuiţi de duhuri necurate Părinţii de acolo luptau cu vrăjmaşul luptă înfricoşătoare, corp la corp, prin multe nevoinţe ascetice, îmbrăcaţi cu puterea lui Dumnezeu Priveliştea acestei lupte înfricoşa şi impresiona pe cei ce veneau şi participau la slujbe, descoperindu-le măsura luptei duhovniceşti nevăzute, cu care diavolul îl luptă pe om Mulţi au venit la credinţă şi s-au întărit în credinţă, mulţi au primit minunate vindecări Însă vrăjmaşul aducea mereu oameni slabi şi alţii chiar mânaţi de el, care înmulţeau răul, neghina Unii dintre cei bântuiţi cădeau în nestatornicie, nemaivrând să plece la casele lor şi chiar nemaiascultând de nimeni Încât Părintele Stareţ, Avva Neonil a luat cu discernământ duhovnicesc hotărârea să nu se mai slujească acolo maslu în fiecare zi, pentru a opri lăţirea ispitelor Cu mult timp înainte, când l-am întrebat dacă e bine să asistăm la slujbele de exorcizare de la biserica din vale, Cuviosul Ghelasie ne atenţiona să nu rămânem acolo, că se întâmplă şi lucruri necurate şi ispite de care e mai bine să ne ferim Erau acolo oameni sub influenţa duhurilor necurate, care intrau printre ceilalţi şi încercau să înmulţească răul, fapt care s-a vădit mai pe urmă Se întâmpla că diavolii îl pomeneau pe Avva cu furie neputincioasă, mărturisind, prin invidia şi ameninţările lor despre sfinţenia Cuviosului, despre neclintirea aşezării lui în har, ce le strica cursele şi le provoca o mare şi permanentă rană De altfel, Cuviosul Ghelasie era vestit pentru rugăciunile sfinţiei sale pentru vrăjmaşi, care 115 erau ascultate de Hristos tocmai pentru că Avva era un om al păcii duhovniceşti *** La Avva veneau mulţi oameni cu probleme mari din pricina vrăjmaşului ce căuta să le facă rău, fie prin boli sufleteşti, fie prin alţi oameni ce urmăreau răzbunare Avva îi liniştea, le risipea tulburarea şi panica cu cuvinte simple: „Stai liniştit, că o să fie bine Nu te mai îngriji şi nu te mai frământa, măi tăticule, ne rugăm şi noi, şi cu mila lui Dumnezeu şi a Maicii Domnului o să treacă Lasă, mă tăticule, nu te speria, că astea sunt de la Dumnezeu, să ne mai încerce oleacă” Se întâmpla apoi că cei pentru care se ruga Părintele se întorceau să-i mulţumească pentru rezolvarea neaşteptată a problemelor „Ce să-mi mulţumeşti, mă tăticule, lui Dumnezeu să-i mulţumim, noi ne rugăm şi noi aşa mai cum putem, dar El ne izbăveşte” *** Părintele se ruga lui Dumnezeu să aibă şi era dăruit de Sus cu o memorie duhovnicească uimitoare Ţinea minte chipurile şi de cele mai multe ori chiar numele celor ce veneau la el, fie şi dacă îl vizitaseră o singură dată, întrebându-i despre amănunte şi manifestându-şi bucuria duhovnicească a revederii Această bucurie a inimii cu care Părintele întâmpina pe aproapele îţi dădea aripi la mărturisire, te umplea de încredere în dragostea şi milostivirea lui Dumnezeu ce se revărsa ca un mir de mult preţ din toată fiinţa Cuviosului Nu era nicidecum un sentimentalism bolnăvicios Părintele dădea chiar adeseori canoane ce păreau aspre, dar 116 simţeai cu adevărat că sunt medicamente, şi sunt date cu o asemenea părintească iubire, încât le luai fericit, ca pe un dar de mult preţ Iar dacă nu reuşeai să le împlineşti, părerea ta sinceră de rău era întâmpinată de Avva cu multă dragoste şi înţelegere: „Ei, ce să-i faci, tăticule, suntem slabi noi, cei de astăzi” Însă Avva nu era deloc descurajat de neputinţa ucenicului de a face canonul, nu scădea ştacheta, nu renunţa la a stimula, cu vreme şi fără vreme, dorul nevoinţei duhovniceşti şi al creşterii ucenicului în Hristos, ci îi dădea apoi şi alte canoane ziditoare care, chiar atunci când păreau greu de împlinit, erau o sursă vie şi hrănitoare a aspiraţiilor duhovniceşti ale ucenicului În plus, ucenicul trăia certitudinea participării duhovnicului la canonul său, era sensibilizat de împreună-lucrarea nevoinţei ce urma a fi împlinite Părintele Ghelasie te arunca în apa practicii duhovniceşti, iar experienţa pe care o trăiai în asumare personală cerea de la tine să dai din mâini şi din picioare ca să rămâi la suprafaţă, în lumina harului, cerea în fapt o asumare conştientă a urgenţei prefacerii duhovniceşti, cerea o sprijinire pe Hristos În fapt, Cuviosul cerea de la om acel ziditor „imposibil” prin puterile proprii, dar cu putinţă prin Hristos Ca să împlineşti canonul Avvei, trebuia să te închini lui Hristos, să te dărui fără rest lui Hristos, să alergi mereu la El să te ajute să îţi depăşeşti limitările Şi de aceea, canoanele Părintelui sunt o sfântă zestre pentru ucenici, de mult preţ în urmarea lui Hristos Avva Ghelasie te ajuta să te dezbari de minimalismul neprielnic vieţii duhovniceşti, împreunând uimitor blândeţea cu severitatea în icoana iubirii duhovniceşti 117 *** Cuviosul nu îngăduia să fie fotografiat, filmat, decât foarte rar şi luat prin surprindere, silit Nu ne lăsa să-i sărutăm mâna, ne vorbea însă de sărutul duhovnicesc al vederii iubitoare care iconizează lumea şi pe aproapele Şi ne binecuvânta pe toţi cu mare bucurie, bucurie care a izvorât din binecuvântarea Sfinţiei sale până în ultimele sale clipe Ne încuraja fără să idealizeze lucrurile, ci întărindu-ne în focul nevoinţelor şi ridicându-ne cu tăria celui încercat Avva Ghelasie se ruga neîncetat pentru toţi cei pe care Domnul i-a dat în grijă, ca să nu se piardă nici unul, după cum m-a încredinţat într-un moment al meu de cumpănă Atunci am simţit cu adevărat o mare pace în suflet, am simţit ce înseamnă să ai pe cineva care îşi pune sufletul pentru tine, mijlocind înaintea lui Dumnezeu Cuviosul îi sfătuia pe ucenici să facă lucrurile lui Dumnezeu, fiecare la locul lui, cât mai bine, fiecare după puterea sa, cu încredinţare în ajutorul lui Dumnezeu Cu seriozitate şi bărbăţie Ne spunea să ne folosim de acest răgaz de libertate cu care ne-a binecuvântat Domnul ca să înmulţim talantul şi în noi şi sprijinind şi pe cei din jur, că nu se ştie când vor începe iarăşi vremuri de prigonire a creştinilor De fapt, prigoana a şi început ca un bombardament informaţional fără precedent, sub care omul tinde să îşi desacralizeze viaţa şi să îşi uite identitatea, căci confuzia şi amestecurile pe toate planurile abundă 118 Despre ispitele şi încercările actuale şi ale vremurilor din urmă Referitor la noile buletine, Avva a spus: perioada aceasta de impunere a buletinelor cu codul electronic de bare este pregătitoare pentru ceea ce urmează şi lupta mare va fi atunci când vor încerca să pună semnul fiarei pe trupul omului, să implanteze în el cip-uri etc Atunci creştinii adevăraţi vor merge până la jertfă, unii or să sufere prigoana pe faţă, alţii or să fugă în păduri sau or să se ascundă prin oraşe, dar pentru nimic în lume nu trebuie să cedeze Căci toate până acolo sunt o pregătire a dezlănţuirii, dar atunci va fi însăşi prigoana pe faţă, chiar dacă sub o mască ce îi va înşela pe mulţi Problema este de conştiinţă, încât cei cărora li se vor pune cu forţa „pecetea” vor fi apăraţi de harul lui Dumnezeu Lucrurile urmează să se întâmple şi partea aceasta pregătitoare a „pecetluirii” se va realiza, dar „inevitabilul” nu absolvă de responsabilitatea personală înaintea lui Dumnezeu De aceea, este foarte importantă sensibilizarea, ca problemă de conştiinţă, la toate problemele ce ne înconjoară, pentru că o raportare lipsită de conştiinţa liturghisirii creştine, fără o motivaţie duhovnicească şi fără perspectivă asupra finalităţii actelor personale sau fără o voinţă orientată ferm spre cele duhovniceşti poate fi uşor manipulată şi orientată spre fixaţii, formalism, distructivitate şi deşertăciune Trupul omului este altarul liturghisirii sale, iar „profanarea” acestui altar, sfinţit la Botez şi prin ungere cu Sfântul Mir, nu trebuie cu nici un chip îngăduită Bineînţeles, cum spunea în duhul Avvei un ucenic al său, problema acestor buletine nu trebuie să ne acopere tot orizontul şi 119 preocuparea de ea să absoarbă ca o fixaţie toată energia spre cele duhovniceşti, şi să ne abată astfel în chip fatal de la abordarea unitară a întregului complex duhovnicesc, ci fiecare aspect trebuie văzut bine încadrat în întregul vieţuirii duhovniceşti O vieţuire ancorată şi orientată ferm spre cele duhovniceşti elimină de la sine, cu o forţă eficientă prin strânsa relaţie cu Hristos, corpii străini, seminţele vrăjmaşe ale confuziei, întunericului şi distructivităţii *** Părintele Ghelasie constata cu durere cum dezastruoasele urmări ale războaielor americanilor cu arabii sunt alimentate de o intoleranţă ideologică, sunt generate de poziţii dure ale ambelor părţi, provenind în ultima instanţă din trufia duhului lumesc Această poziţie dură, alimentată de un permanent război informaţional, e datorată în general unei lipse de har, unei abordări mecanice, formuliste, reducţioniste a realităţii celuilalt, a unei forţări-manipulări socio-politice a cursului normal, firesc al realităţii Însăşi globalizarea, aşa cum este ea înţeleasă pragmatic, e dirijată de interese ale polilor financiari care nu concordă cu interesul real al fiecărei zone, nu acoperă nevoile reale ale tuturor părţilor şi oamenilor Exemplu fiind problema poluării, la care nu se întreprinde aproape nimic cu tot riscul autodistrugerii, tocmai din cauza uriaşelor interese Unificarea forţelor politice dirijate de poli de putere şi interese nu duce la un echilibru şi o armonizare reală a forţelor, acţionând dezechilibrat şi părtinitor, cum o dovedesc unele din acţiunile americane, care nu reuşesc, în ciuda 120 imensei propagande şi teatralităţi, să împlinească pretinsele acte de dreptate şi justiţie internaţională decât punctual, atunci şi numai atunci când este motivat, concordă, se suprapune cu interesul lor vital strict limitat, economico- politic, de imagine sau de altă natură Ca un mic, dar elocvent exemplu, distrugerile monumentelor de spiritualitate şi cultură universală şi a unui mare număr de sârbi din actuala provincie Kosovo lasă reci organele internaţionale, care adesea nu pot fi suficient „motivate” decât de interese mercantile, globalizarea vizând în fapt ceea ce intră în sfera actuală de interese a unui număr foarte redus de centri de putere, nu mai puţin absolutişti prin faptul că deţin controlul mass-mediei şi prin aceasta al opiniei publice ce preia fără „filtru” informaţiile „dirijate” de ea *** Mulţi oameni din biserică se complac într-o atitudine defensivă, formulistă, minimalistă, arăta Avva Ghelasie, se complac într-un cerc închis Reducând a trăi la a şti şi aplica nişte formule minimale, nu mai înţeleg spiritul apostolic care caracterizează Biserica, se închid lucrării harului care deschide calea de la inimă la inimă, alcătuind Trupul lui Hristos Nu cresc duhovniceşte, rămân închistaţi tocmai pentru că înţeleg a utiliza comod şi reducţionist, mecanic şi minimalist înseşi principiile vieţii duhovniceşti, lipsind-o pe aceasta de dimensiunea implicării vii, personale, de împlinirea jertfelnică a menirii de a alcătui, ca mădular fiecare în parte, Trupul lui Hristos Pare uneori că nu se realizează schimbările masive din societate, nici faptul că mulţi dintre confraţi se pierd din cauza 121 lipsei unui dialog care să le atragă atenţia, interesul spre cele duhovniceşti Nu pricep unde se dă bătălia, anume nu în certuri de cuvinte, ci în inima omului Importantă fiind deschiderea către Domnul, cea care întrupează cuvântul duhovnicesc, altfel steril, chiar dacă respectă întru totul tradiţia formal, nu însă şi chipul ei autentic Căci duhul suflă unde voieşte, nu ştii dincotro vine şi unde se duce, spune Scriptura, arătând că lucrarea harului este inefabilă şi nu este cantonată într-o formă fixată de mintea omenească, ci este recunoscută prin aceea că este dătătoare de viaţă, de înnoire Omul de astăzi se îndreaptă spre iad cu dor de Dumnezeu, spunea cineva Domnul a rânduit prin Cuviosul, ca şi prin ceilalţi mari oameni duhovniceşti ai zilelor noastre, precum Sfântul Siluan şi Cuviosul Sofronie de la Essex, să fie adusă în prim plan teologia mistică şi mistica teologică a icoanei, tocmai pentru că bătălia duhovnicească se dă acum la nivelul imaginii Ideologiile sunt înlocuite printr-o adevărată imagologie Discursul ideatic, dialectic şi structuralist nu mai ajunge să mişte inima omului, nu mai penetrează sub bombardamentul imaginilor, care a devenit principala sursă de manipulare a conştiinţelor Tocmai de aceea salvarea stă în refacerea şi dezvoltarea capacităţii de iconizare a imaginii, acea vedere a lumii în lumina Chipului lui Dumnezeu Renaşterea duhovnicească este legată tocmai de regăsirea „perspectivei inverse” iconice care să mântuiască în lumina lui Hristos toate informaţiile care ne asaltează Cheia întoarcerii întregii atenţii şi voinţe spre Chipul dumnezeiesc pecetluit iconic în fiinţa noastră şi oglindit în conştiinţă este tocmai închinarea de toată vremea a minţii şi inimii către Dumnezeu Recuperarea 122 dimensiunii iconice a existenţei este în acelaşi timp o aşezare la hotarul eshatologic al stării faţă în faţă cu Dumnezeu Rugăciunea cerebrală sau cea sentimentală nu pot face faţă tirului imagistic-ideatic-informaţional Discursul ideatic este copleşit de forţa de sugestie a imaginii Nu te mai poţi ascunde de acest asalt al imaginii, dar, şi aici cuvintele Părintelui sunt de o extremă actualitate prin aplicabilitatea lor, poţi „iconiza” prin închinare imaginea Este un obicei sfânt ca omul să închine masa înainte de a mânca, spunea Avva Or informaţia, imaginea sau cuvântul sunt adevărată hrană, imaginea fiind asimilată chiar mai rapid şi involuntar decât informaţia discursivă în memorialul sufletului De aceea, ritualul închinării informaţiei ce asaltează inima omului, ritualul iconizării imaginilor ce se imprimă în memorialul sufletesc prin vederea lor în lumina Chipului dumnezeiesc şi a iconomiei lui Dumnezeu este de o mare importanţă în oprirea distructivităţilor şi războirilor lumii actuale Se întâmplă atât de des să ai ispite în vis, fără să fi conştientizat vreo pornire a patimii în timpul zilei Redutele formalismului moralist, chiar pretins tradiţionalist, nu mai rezistă, sau nu rezistă numai prin sine ca lege, ci e nevoie de o deschidere duhovnicească a inimii, de o trecere a formei de raportare faţă de celălalt în ritual liturgic, personal, ca prelungire şi rodire proprie a ritualului liturgic-euharistic al Bisericii Iar icoana creştină, fiind chip liturgic al unirii creaţiei cu Dumnezeu, având ca temei întruparea Fiului lui Dumnezeu pe care o zugrăveşte, se constituie ca un hotar-limită, o uşă a percepţiei duhovniceşti, o intrare a vederii înţelegătoare în 123 paraclisul inimii Mai mult, icoana nu înseamnă hotar numai în sensul depăşirii spre cele de dincolo ci în primul rând hotar al pogorârii dumnezeieşti şi al întâlnirii cu Dumnezeu, hotar de altar al întrupării şi împărtăşirii dumnezeieşti Inima, mai presus de organul fizic, este locul de taină al întâlnirii cu Dumnezeu, iar în acest sens icoana se dezvăluie şi ca inimă de taină a rugăciunii Criza contemporană de modele este din cauză că omul nu mai vede lumea dinlăuntrul icoanei iubirii dumnezeieşti Părintele Ghelasie i-a zis odată unui ucenic: „Băi, tăticule, ce canon să-ţi mai dau? Cel mai important canon e să nu mai faci!” Această deprindere a sculării sau întoarcerii spre Hristos a minţii în orice circumstanţă, oricât de grea şi disperată, această schimbare a orientării minţii, această venire în fire prin însăşi deschiderea pe care o face închinarea-dăruirea către Domnul a toate, bune şi rele, până şi a mizeriei şi stricăciunii spre prefacere, a neputinţei de a te schimba spre a afla la Dumnezeu putinţa, reprezenta la Părintele Ghelasie pocăinţa Şi cum remarca cineva, Părintele Ghelasie avea de la Domnul darul să trezească o pocăinţă bucuroasă, orientată cu faţa spre viitor, sensibilizând inimile ce îşi aşterneau mărturisirea spre o angajare duhovnicească, prin bărbăţie şi lepădare de sine în slujba iubirii Sfintei Treimi Scrupulozitatea exagerată poate fi o formă disimulată a părerii de sine şi dezangajării din albia iubirii, de aceea mai 124 ales când, după cum zicea Avva, corabia lui Hristos este în furtună, e nevoie de multă bărbăţie duhovnicească, de lepădare de sine pentru a trăi urgenţa duhovnicească a mântuirii în Trupul lui Hristos Şi astfel a căuta cu stăruinţă răbdătoare şi fermă salvarea proprie şi a ce se mai poate din corabie pentru Dumnezeu Vrăjmaşul caută dezlănţuit prin valurile ispitelor şi dezbinărilor să arunce toate în afara Bisericii, dar noi trebuie să le legăm pe toate de Hristos, să încercăm să le „redăruim” lui Hristos Nu este ceva facil, simplist, şi în vederea acestui lucru Avva sădea în inimile ucenicilor o atitudine jertfelnică, curajoasă, de matelot, întru slujirea Bisericii asaltate de furtunile încercărilor şi ispitelor lumii, o învăpăiere spre cele dumnezeieşti, o asumare de bunăvoie a pătimirilor şi o intrare în focul nevoinţelor pentru dragostea lui Hristos Iar această strădanie personală era privită în responsabilitatea de mădular al Trupului lui Hristos, încât de întoarcerea ta, de răspunsul tău se leagă însănătoşirea şi a altor mădulare ale trupului Conştiinţa repercusiunilor în trupul bisericii şi al lumii a fiecărei acţiuni săvârşite de un mădular este însăşi perceperea dimensiunii eshatologice a vieţii, vederea lumii în perspectiva Împărăţiei Cerurilor şi în planul Veşniciei -Avva, cum vedeţi „rezistenţa” creştinilor în vremurile de pe urmă? Se tinde şi azi la nivel mondial, în vederea securizării vieţii, la un control şi supraveghere tot mai accentuate până la spectrul intrării în viaţa privată, ca în viziunea lui Orwell Or, ne punem toţi problema, acest sistem global foarte bine pus la punct poate ajunge să servească la un moment dat unei dictaturi mondiale 125 - Măi, tăticule, aşa e, dar şi dacă te urmăresc, ce să vadă, dacă tu eşti om serios, nu ai nimic de ascuns, că te rogi, că munceşti sau îţi faci necesităţile fireşti, zilnice? Cel mult să te prigonească pe motiv că eşti creştin Dar şi aici e o taină Cei din lagăre erau tot timpul supravegheaţi şi aspru pedepsiţi pentru orice manifestare exterioară a evlaviei Aproape că nu se puteau aşeza la rugăciune, că imediat erau bruscaţi şi loviţi Dar rămânea starea în gest de închinare, starea în gest iconic, aşezarea fiecărui gest normal, de la statul în picioare, până la starea culcat, în (gest tainic de) închinare care odihneşte rugăciunea şi se face ea însăşi rugăciune Retragerea în tăcerea gestului de închinare, în „pustia” inimii, e o taină a vremurilor de pe urmă, a rezistenţei la cele mai aprigi prigoane Gestul de închinare ţine de însuşi Chipul omului de „Hotar de întâlnire” între lume şi Dumnezeu În sensul acesta este şi Practica isihastă: Numele şi Icoana lui Iisus nu sunt însuşi Dumnezeu, ci Hotar de întâlnire cu Dumnezeu, iar în acest Hotar, taina se primeşte doar cu închinare Taina dumnezeiască e prea mare şi nu se poate lua de către om singur, ci se poate doar primi de Sus cu închinare şi aşteptare ca Dumnezeu să lucreze în noi, ca mădulare ale Trupului Său, Curăţirea, Luminarea şi Unirea cea Mare Paradoxal, „retragerea” în Gest de închinare nu înseamnă izolare, ci Deschidere-Întâmpinare, încât eşti Receptiv şi la suferinţele altora şi Gestul de închinare către Dumnezeu se prelungeşte în Gestul de dăruire către aproapele, care de fapt viază şi creşte înlăuntrul celui dintâi 126 Fragment din însemnările unor ucenici din lume „5 Aprilie 1997, de Sf Marcu Ascetul: T a fost la Părintele Ghelasie, ne-a zis să vieţuim în lume cu pravilă de călugări, cât durează ceasurile să lucrăm la icoane; să mai rămânem deocamdată în lume, căci ceea ce căutăm noi acum, nu vom găsi uşor în mănăstire – un loc unde să pictezi icoane toată ziua şi o alimentaţie naturală Părintele s-a bucurat mult că pictăm în stilul bizantin şi ne-a încurajat să înmulţim darul Eram tare strâmtoraţi cu banii, iar grijile vieţii le simţeam apăsătoare şi generatoare de mari ispite, dar Avva ne-a zis să nu ne tulburăm Nici să nu ne grăbim cu lucrul, ci să facem, aşa cum ne-am propus şi noi, icoanele spre slava lui Dumnezeu, dând tot timpul necesar, nu de mântuială şi pentru bani, că este Chipul lui Dumnezeu, sfinţenie mare Să nu băgăm în seamă ispitele, că Hristos Însuşi o să ne ajute, dacă-i slujim Lui Şi, o, milostivirea lui Dumnezeu, Hristos tocmai rânduise a veni un domn Alexandru din Australia la Părintele Ghelasie, în căutarea unor icoane în tradiţia bizantină, şi el i-a lăsat bani Părintelui, iar Părintele i-a dat lui T , ca să-i zugrăvim aceluia două icoane, una cu Mântuitorul, cealaltă cu Maica Domnului cu Pruncul Mulţumim lui Dumnezeu că revarsă din crucea vieţii mirul milostivirii Sale Bunătatea e cruce pe inimă, ne-a spus aceasta şi Părintele A din Bucureşti Părintele Ghelasie ne-a sfătuit ca să lucrăm la feţe cu post negru, sau doar cu anafură şi aghiasmă, iar când nu mai putem, să lucrăm la veşminte sau la altceva M i-a mărturisit Părintelui că îi este greu, că se luptă cu ispita de gând că lucrează pentru bani, încât la un moment dat nu a mai putut lucra, nu mai vedea chipul din 127 faţa sa, căci i s-a întunecat privirea din pricina ispitei Dar cum să facă, căci iconarii care vor să zugrăvească icoana ca pentru Hristos, în timp îndelungat, căutând s-o nască cu rugăciune şi cu trudă, cu răbdare şi respectare cu cuviincioşie a etapelor tradiţionale trebuie şi ei să trăiască Lumea grăbită de astăzi nu ţine cont de gestaţia lăuntrică, de timp - ca perioadă de zidire şi alcătuire duhovnicească, ci vrea repede totul, comandă şi vrea iute, pe tavă Chiar şi unii preoţi şi ierarhi vor icoane gata de pe azi pe mâine, fără să ţină cont de sfânta tradiţie, de responsabilitatea şi evlavia iconarului Icoana este văzută ca un produs, nu ca un odor sfânt al Bisericii, drept Chipul lui Dumnezeu şi al sfinţilor care trebuie să fie zugrăvit pe cât posibil fără meteahnă, ca o expresie vie a frumuseţii duhovniceşti care transfigurează creaţia Oamenii cred că dacă dau bani, trebuie să primească repede marfa Or icoana este teologie a Chipului dumnezeiesc, nu poate fi făcută oricum De aceea apar atâtea chiciuri, care influenţează şi deformează însăşi percepţia duhovnicească asupra realităţii dumnezeieşti întruchipate în icoane Foarte puţini iconari mai sunt care lucrează mult la icoane, ca o liturghisire a chipului Dumnezeiesc, căutând a le naşte duhovniceşte, iar aceştia trăiesc cu multă jertfă, în lipsuri mari, tocmai pentru că nu suferă a face compromisuri cu duhul lumii În ochii celorlalţi, care fac toate pe bandă, comercial, chiar şi cele pretinse duhovniceşti, ei par ca nişte idealişti, nebuni Dar ei de fapt nu suferă profanarea prin nepurtare de grijă şi prin duhul iubirii de arginţi a Chipului dumnezeiesc, nu se conformează grabei nebune a lumii, care sfârşeşte în plafonare, indiferenţă, minimalism şi nihilism 128 Părintele Ghelasie i-a zis: „-Măi, tăticule, voi să respectaţi toate etapele, să vă luaţi timpul necesar, că o să vă vină ajutor de la Dumnezeu, şi să nu vă speriaţi de sărăcie, ci s-o priviţi ca pe o virtute dumnezeiască Aşa văd eu pentru frăţiile voastre Aveţi mult dar de la Dumnezeu şi trebuie să-l lucraţi Cât despre a lua bani pe icoane, să luaţi ca să puteţi trăi şi voi, căci vrednic e lucrătorul de plata lui, dar să ştiţi de la mine, că icoana nu se poate vinde şi cumpăra E un dar dumnezeiesc, nepreţuit Acest mic obol din partea celuilalt pentru osteneala voastră să-l primiţi cu smerenie şi recunoştinţă” Aceşti ucenici mi-au povestit că lucrând la cele două icoane, s-a întâmplat că una dintre ele s-a stricat la vernisare Părintele le-a zis să aştepte timpul necesar, să nu se mai grăbească, să aştepte Le-a zis că pot să o aducă pe a doua până de Crăciun Dar s-au întâmplat apoi nişte alte ispite cu icoana, că nici atunci n-a fost gata, şi încă de vreo câteva ori T a mers la Frăsinei fără ea, dar Părintele nu s-a tulburat deloc de ce va zice domnul Alexandru, ci a zis că: „Domnul lucrează, trebuie să avem răbdare, lucrurile sfinte nu se fac aşa uşor, cu una cu două” File de DIALOGURI „-Cum să restrâng, Avva, contactele cu oamenii? -Eviţi şi tu, fiule, te eschivezi, găseşti un motiv, că ştii că o faci pentru un motiv binecuvântat, ca să fii cât mai mult cu Dumnezeu 129 -Ce părere aveţi despre modele acestea, cu îmbrăcămintea? -Măi, tăticule, trebuie să fie temperată, echilibrată -Cum să fac, Avva, că am nevoie de somn, iar alţii suferă şi se roagă? -Să dormi cât ai nevoie, ca să rezişti la consumul tău intelectual Şi la constituţia ta fragilă, să nu forţezi cu nici un chip Dacă te scoli noaptea, te poţi aşeza şi frăţia ta puţin la rugăciune -Cum voi şti voia Domnului? -Aşteaptă ce vrea El să se întâmple, fără efuziuni şi închipuiri -Să caut lacrimi? -Măi tăticule, fără misticisme, ci în căutare şi dăruire sincere, în practicarea ritualului cu tărie, neclintit Rugăciunea să fie rugăciune, munca, muncă Te rogi, munceşti Să intrăm în focul ritualului creştin, şi Domnul ne va curăţi -Să-mi las barbă, Avva? -Da, da, căci acum, dacă suntem călugări în alb, trebuie să ne asumăm chipul de monah -Să mai lucrez peste program la serviciu pentru un câştig suplimentar? -Să nu exagerezi cu munca şi nu te gândi la bani, ci să ai doar cât să poţi trăi *** În faţa Chiliei Părintelui Cioc, cioc! -Cine-i acolo? -N de la Bucureşti -Aaa, mă gândeam eu că trebuie să vii, te-aşteptam! 130 -Părinte, în general, dar mai ales după ce se încheie postul, simt că mănânc mai mult decât este nevoie, ce să fac? - Fiule, voi să mâncaţi lactate şi brânzeturi după post, că voi munciţi mult, şi viaţa pe care o duceţi o cere! Să ai mare grijă de sănătate, ca să-ţi împlineşti menirea cu darurile pe care ţi le-a dat Dumnezeu E de rău dacă nu ajungi să ţi-o împlineşti din cauză că n-ai avut grijă de sănătate Ce mai face Părintele C ? -Traduce mult -Nu se lasă, nu se lasă (spuse Părintele cu bucurie în glas) Să-i dai şi Sfinţiei Sale din cărţile ce-au mai apărut -Părinte, mi-e mare teamă să mă îndrept spre preoţie, că îmi ştiu slăbiciunile, şi nu vreau să stric lucrarea lui Dumnezeu E atât de uşor să sminteşti pe cineva ca Preot! Şi asta în condiţiile în care te împresoară zi de zi mari probleme, urgente de rezolvat, dacă ai conştiinţa responsabilităţii pentru turma ta Şi am făcut atâtea rele în viaţă -Măi tăticule, ce ai făcut înainte a fost iertat de Dumnezeu Şi pe de altă parte o să te ajute să nu mai judeci la rândul tău pe alţii Dar să ştii că păcatele cele de după hirotonie contează foarte greu, că primeşti mult har de la Dumnezeu Să dai însă la Teologie, şi cu ajutorul lui Dumnezeu mergi mai departe, poate aşa o să slujeşti şi într-o mănăstire, cum ţi-ai dorit Şi să nu te descurajezi Uite, Sf Moise Arapul sau Sf Ciprian, care a fost vrăjitor, de unde s-au ridicat şi la ce măsură au ajuns, prin ajutorul lui Dumnezeu - Avva, cum să scap de grijile acestea care mă consumă şi mă macină? -Măi, tăticule, în lume nu se poate să n-ai griji În mănăstire scapi de griji Crucea celui din lume e Grija, iar a 131 monahului Ascultarea Dar nu băga în seamă grijile, nu gândi muiereşte -Deci să nu mă neliniştesc din pricina lor -Parcă ai creier de chimicale, bă tăticule, întrebi prostii Ce n-ai înţeles? Nu încerca să pari mai smerit decât eşti, în mod natural *** Ieşind de la Avva, Părintele V , un Monah Ucenic al Părintelui Ghelasie îmi spune: „E din ce în ce mai străveziu Avva, dar munceşte enorm Eu răul simt că e rău şi trebuie să-l anihilez Avva, însă, îmi spune: trebuie să te înveţi să trăieşti cu el, să-l iubeşti, că dacă te lupţi cu el îl alimentezi, însă dacă îl „iubeşti” - dacă îl scufunzi în iubirea şi lumina lui Dumnezeu, îl distrugi, moare E o luptă rafinată în care trebuie să lucrezi cu înţelepciune, nu trebuie să alimentezi răul în nici un fel, şi pentru aceasta nu trebuie să intri în contradicţii şi dispute” Din corespondenţa cu o uceniţă- zugrav Iconar -Părinte, am intrat, cu binecuvântarea Sfinţiei Voastre, în concediu, ca să am linişte să pot învăţa să desenez, ceea ce ar ajuta enorm la creşterea calităţii şi poate vitezei de lucru Vă rog mult, mult, Părinte, să vă rugaţi ca să-mi dea Domnul darul de a învăţa să desenez pentru icoane, timp de linişte, dispoziţie şi putere ca să pictez icoane frumoase, spre slava lui Dumnezeu 132 -Mergi înainte, nu te speria, mergi cu Frică de Dumnezeu şi să nu faci fixaţii în pictură, să nu faci patimă din pictură, ci să pui bază pe Viaţă Îţi prevăd eu că pictura o s-o laşi pentru călugărie, mai târziu S-o menţii însă, s-o exersezi Şi să nu te gândeşti că înveţi numai dacă lucrezi foarte mult Dumnezeu dă Darul şi acesta este cel mai important, ce pui în icoană, Darul lui Dumnezeu sau doar pasiunea ta Fiecare pictură e ca o inspiraţie, ca o poezie Poţi să fi exersat, dar dacă nu e Darul Mănăstirea e acum delicată pentru tine Dacă mergi acum, te sminteşti, aşa că fii ca un călugăr în alb Răreşte prieteniile, taie legăturile de prisos, ieşi din lume Vorbeşte scurt, la esenţă, apoi cu Rugăciune şi Nădejde în Dumnezeu! Dacă ai ceva de făcut, nu răspunde la telefon, care spui că te deranjează Şi să fii mai puţin sentimentală, prin limpezime şi scurteţe -Părinte, am făgăduit lui Dumnezeu, cu binecuvântarea duhovnicului, o mie de icoane Dar în ritmul în care pictez, pare imposibil de realizat într-o viaţă întreagă Să cer dezlegare de făgăduinţă, ca să nu rămână neîmplinită? -Nu e nevoie să ceri dezlegare, ai Nădejde în Dumnezeu -Cum să fac canonul, Avva? Am o greutate deosebită în a-l face -Nu cu simandichii muiereşti, fără să te gândeşti cu închipuirea la ce faci, să le Faci - şi Canonul, şi lucrurile făcute în viaţă, ca să scapi de griji Important e să te menţii în duh de mănăstire: dimineaţa, seara, la prânz, să ai Ritualul tău de Rugăciune-Închinare Dacă nu-ţi faci nici măcar ce ai, nu faci mai mult 133 -Părinte, adesea, când lucrez la icoane, mă concentrez foarte mult pe fiecare amănunt, să iasă cât mai bine, şi pierd simţirea, rugăciunea - Să nu te axezi pe structura icoanei, să nu te concentrezi doar pe detaliu Ci totul să pornească de la Chip, iar structurile şi detaliile să vină în al doilea rând: în primul rând e relaţionalul cu Chipul-Prezenţa celui zugrăvit, în starea faţă către faţă Chipul e Întregul, Viul Cum simţi că te pierzi în detalii, revino şi raportează-te la Chipul zugrăvit, reintră în taina Chipului zugrăvit Aceasta să fie nevoinţa ta de Iconar, să stai în Închinare înaintea Chipului lui Hristos şi Sfinţilor şi din această stare să primeşti inspiraţia-darul pe care să-l pui în Icoană -Mi-aş dori să zugrăvesc icoana Sf Calinic, binecuvântaţi -Toată binecuvântarea: Da, ar fi mare lucru să fie o icoană adevărată, cu Trăire, bizantină -Ce părere aveţi despre imaginile religioase din catolicism cu realismul lor umanist? -Catolicii sunt în general influenţaţi de tradiţia lor intelectualistă şi nu pun accent principal pe transfigurarea duhovnicească, la capătul nevoinţelor ascetice De aceea imaginile lor nu dau sentimentul de trecere a Hotarului duhovnicesc, atârnă în corporalitatea netransfigurată, sunt adesea, iertare de expresie, ca nişte „purceluşi” Adevăratul umanism şi realism ţine cont de Iconicitatea omului, de Chipul său transfigurat, şi de aceea poartă pecetea nevoinţei duhovniceşti care duce la această transfigurare -Care e atitudinea de viaţă, starea pe care o vedeţi prielnică zugrăvirii de icoane? 134 -Să fii mai mult pasivă decât activă, în raportare mereu la Dumnezeu, activul să fie subordonat pasivului ca importanţă, să-L laşi pe Dumnezeu să lucreze Icoana nu doar se face, se naşte, se pătimeşte - Părinte, simt adesea că nu mă mai bucur de natură, de întâlnirea cu oamenii, parcă tuturor acestora le-a pierit strălucirea În schimb, aş sta singură pentru a lucra la icoane, care oricum cer foarte mult timp), pentru a citi, pentru a simţi timpul, pentru a mă ruga Această stare merge până într-acolo în nevoia de singurătate încât îmi e greu să răspund la telefon sau unor solicitări din afară care fragmentează tot timpul viaţa, lucruri care se dovedesc adesea neimportante de altfel Mi-e greu să ies din casă chiar şi pentru a cumpăra de mâncare -Nu te fixa în starea asta, fă-ţi treburile, să nu te laşi în sensul de respingere, izolaţionismul devine patologic Fă lucrurile strict necesare, la ce mai poţi renunţa renunţă, dar fără gălăgie, pe neobservate Şi să faci lucrurile voluntar, din dorinţa de a fi cu Dumnezeu, iar nu din dorinţa de a gusta simţirea singurătăţii E foarte important să faci lucrurile cu voinţa, nu cu simţirea în prim plan Nu doar purtat de simţirea de moment că e un fel de structuralism, ci cu voinţa orientată către Dumnezeu, că acesta este personalismul creştin Actul personal e întâi de toate voinţa, care generează simţirea, şi nu invers Noi trebuie să acţionăm cu Persoana întreagă, prin Acte personale din care apoi să derive şi simţirea -Nu simt decât arareori bucurie Sunt ca un om care nu mai are dreptul de bucurie pe lumea asta, din cauza relelor pe care le-am făcut Sunt ca într-o închisoare în care trebuie să 135 răscumpăr timpul, lucrând la icoane (icoanele sunt pentru mine ceva ce rămâne după ce eu voi trece), citind despre Dumnezeu, rugându-mă Am sentimentul foarte acut că voi da socoteală cândva de fiecare moment de timp - ca o comoară care ţi s-a încredinţat pentru a o înmulţi -Ai grijă, nu-ţi fă complexe pe tot felul de considerente Omul trebuie să stea între lume şi Dumnezeu, nu să te pierzi în simţire, ci să stai în starea de închinare, de Cruce-Hotar între lume şi Dumnezeu, ca Dumnezeu să lucreze prin tine şi împreună cu tine, iar lumea să-şi dea prin tine răspunsul ei Creatorului Simţirile trebuie să vină şi ele din anumite Acte Personale, ele nu trebuie să fie rupte de Actele Personale, care angajează întreaga Persoană Persoana astfel să nu fie dominată de simţire, ci simţirea să fie o reflectare a actelor personale, generată de ele Să faci deci nişte Acte pe care Vrei să le faci, conştient, şi din ele derivă un sentiment care nu rupe întregul, ci îl Exprimă Fragment din convorbirile cu un Ucenic teolog -Părinte, care este legătura între Chip şi categoriile mai uzitate de Persoană şi Fiinţă? -Aici trebuie mare atenţie şi discernere, că sunt două accepţii teologice ale Chipului, una de Arătare, cealaltă de Persoană Eu spun că Sfânta Treime este DeoChip, căci Fiul e Chipul Tatălui, Cine a văzut pe Fiul, a văzut pe Tatăl, spune Scriptura Astfel, Fiul e Chipul Tatălui, Duhul e şi el Chipul 136 Tatălui, că Arătarea-Aflarea Unuia este totodată şi Evidenţierea Celuilalt, dar sunt Ipostasuri diferite Într-o altă accepţie, Chipul este înţeles ca Persoană, ipostaziată Sfânta Treime nu este astfel de un singur Ipostas, ci în Trei Ipostasuri Deofiinţă care se Revelează ca Treimea-Dumnezeul Tripersonal, cum vedem la Botez, prin Chipul Întrupării Fiului, al Pogorârii Duhului Sfânt şi al Binecuvântării Tatălui Fiinţa Dumnezeiască nu este accesibilă creaţiei, însă această inaccesibilitate nu înseamnă că este impersonală, ci când vorbesc de trifiinţialitatea Fiinţei dumnezeieşti, nu e nicidecum vorba de trei fiinţe, ci de Treimicitatea, ca să zicem aşa, în Sine a Fiinţei Dumnezeieşti -Dar cu privire la om, care este Chipul Omului? Se spune uneori că libera alegere, sau voinţa, sau conştiinţa, sau mintea -Măi, tăticule, Omul e trup şi suflet Acestea sunt structuri ce nu trebuie privite mecanic, ca o juxtapunere sau alăturare, compunere a două realităţi separate, care ajung chiar într-o opoziţie făţişă prin natura lor, ca la gnostici şi în general la spiritualişti Omul e în primul rând o Integralitate Chipul Omului e Chipul acestei Integralităţi, nu reprezintă deci doar unul din elementele alcătuirii omului, trup sau suflet Acestea din urmă sunt structuri ale Persoanei-Om Chipul Omului reprezintă omul, e Chipul lui Dumnezeu transpus Iconic în lumea creată Pe de altă parte, nu relaţionalul între Persoane sau structurile în sine dau Chipul Personal, ci se întâmplă tocmai invers: Chipul dă Relaţionalul şi generează structurile -Şi atunci cum vedeţi moartea, despărţirea sufletului de trup? Ce se întâmplă cu Chipul Omului? 137 -Moartea e ca o amputare a trupului, ca şi cum ai tăia un picior: Persoana, Chipul, identitatea de sine rămân -Multe confuzii vin din înţelegeri şi preluări diferite ale terminologiei din filosofia greacă -Filosofia greacă pune accentul mai mult pe structuri, relaţii, fiinţă Noi, în duhul Creştinismului biblic şi patristic, pornim de la Chip, Persoană Fiinţa nu e niciodată separată de Chip, e o Anume Fiinţă, nu o fiinţă abstractă, cugetată printr-o reducţie intelectuală, ca la filosofi În creştinism, taina nu poate fi supusă reducţiei -Teologia creştină are ca temelie taina întrupării lui Hristos, prin care şi în are loc împreunarea lumii cu Dumnezeu, spun Părinţii -Eu nu spun decât acelaşi lucru, numai că în transpunerea unei teologii a Chipului Întruparea lui Dumnezeu nu se reduce doar la faptul istoric, de la plinirea vremii Ea se deschide prin însăşi Liturghia Creaţiei, prin care Fiul îşi asumă Chipul de Fiu al Omului ca Dar de Iubire către Tatăl, Concepere ce primeşte fiinţă prin Binecuvântarea Tatălui şi e Consfinţită de Dragostea Duhului Sfânt Fiul dă Trup creaţiei prin Cuvântul Său Sfatul Dumnezeiesc e înţeles ca Liturghia Precosmică prin care Dumnezeu a adus la fiinţă Creaţia -Asta nu înseamnă că Creaţia este preexistentă în Dumnezeu sau are natură dumnezeiască -Creaţia nu e preexistentă, nici nu are o natură divină, ci (are) o Origine divină în Chipul Fiului Omului, asumat în Ipostasul unic al Fiului lui Dumnezeu, adus, după cum am spus, ca dar de iubire Tatălui spre binecuvântare şi consfinţit de iubirea Duhului Sfânt Prin acest Chip poate să existe o realitate nouă, cu fiinţialitatea ei, cu răspunsul ei propriu, cu 138 Chipul ei de filiaţie privit ca şi condiţie de participare la taina Întrupării Creaţia nu se poate nimici în veşnicie tocmai pentru că are pecetea acestui Suprachip Iconic al Fiului Creaţia este întemeiată liturgic şi Liturghia este taina Creaţiei -Dar numai despre om se spune că este creat după Chipul lui Dumnezeu -Este adevărat, Chipul Omului este Icoana Deplină, propriu-zisă a Chipului Dumnezeiesc, dar şi celelalte forme de creaţie au loghii-cuvintele divine-peceţile lor iconice, care le dau fiinţialitatea, au logosul-condiţia de filiaţie prin care se pot împărtăşi de slava fiiilor lui Dumnezeu Zisa contemplare naturală, ca şi prefacerea firii prin harul dumnezeiesc presupun capacitatea formelor de creaţie de a întrupa logosul dumnezeiesc, şi de a da un răspuns propriu, capacitate pe care eu o numesc iconicitate a creaţiei, originea ei în Arhechipul Fiului şi întemeierea ei în taina Întrupării -Cum vedeţi evoluţionismul? -Eu caut să arăt că, dincolo de fragmentele de adevăruri, de rezultatele locale, teoriile evoluţioniste nu prezintă totuşi adevărul, rezultatele sunt viciate de presupunerile de plecare, de perspectiva structuralistă a abordării Structura ruptă de Chip este luciferism Dumnezeu a creat întreguri cu capacitate de răspuns, nu structuri în evoluţie Unii văd zilele Creaţiei ca erele geologice, ca pe răspunsul creaţiei până astăzi Or nu este aşa Se spune clar în Scriptură, că în zilele creaţiei, Dumnezeu a creat lumea Cum poţi să participi la propria creaţie din nimic? Creaţia nu poate colabora la propria ei creaţie Facerea e creaţia în şase zile, nu ere geologice, ci zile în care numai Dumnezeu lucrează, şi creează efectiv, nu creează din ceva preexistent, în sensul că ar modela ceva din ziua a 139 doua în ziua a treia, că atunci nu mai e în sens direct creaţie Şi atunci, abia după zilele creaţiei se desfăşoară răspunsul creaţiei, începe taina Dialogului între Dumnezeu şi Creaţia Sa Când zici deci creaţie, Dumnezeu creează, nu înţelegi evoluţia creaţiei Nu o întreb pe mama de ce m-a făcut cu două picioare, problema e cum răspund eu la acest lucru E treaba lui Dumnezeu cum m-a făcut, pe mine mă interesează cum răspund, răspunsul, desfăşurarea creaţiei Dar lumea este creată deplină şi bună, nu însă şi desăvârşită, căci ea creşte prin propriul ei răspuns în lumina lui Dumnezeu Iconicitatea, condiţia de filiaţie a creaţiei exclude o evoluţie-trecere a formelor de creaţie de la una la alta, lucru care rămâne doar o presupunere, condiţionată de o abordare structuralistă, justificată prin aşa-zise argumente în mod abuziv şi forţat Ştiinţa are totuşi, în ciuda multor adevăruri, şi multe falsuri Evoluţia speciilor unele din altele şi dovezile paleontologice în acest sens sunt în această falsificare „dictată” ideo-logic Căci structuralismul nu poate concepe o creaţie Dumnezeiască, o creaţie de întreguri depline, că nu poate fi explicată în analogie cu cele ce sunt astăzi, care sunt însă răspunsul de creştere al creaţiei Creşterea se face în chipul-logosul fiecărei forme, nu se poate vorbi în specificul creştin de o evoluţie de la o formă la alta -Oricum, se pare că problema creaţiei se situează în afara tangibilităţii ştiinţifice, în afara căii demonstrative Noi putem analiza numai răspunsul de creştere al creaţiei, nu şi Actul creator, care transcende înţelegerea noastră Şi poate fi primit doar prin Revelaţie, şi aşa poate fi zugrăvit iconic Sunt totuşi unele păreri care susţin că stricăciunea a existat de la început în creaţie, iar moartea ar fi de la început în fiinţa firii 140 -Stricăciunea n-a existat de la început în creaţie După cum am spus, Dumnezeu a creat lumea bună, nu însă şi desăvârşită Desăvârşirea presupune răspunsul creaţiei de întâmpinare a iubirii creatoare şi susţinătoare dumnezeieşti Moartea pe care o vedem e datorată păcatului, ca rupere prin păcat a structurilor de Chipul integralităţii şi bunătăţii firii Dacă nu ar fi fost păcatul, moartea ar fi fost tocmai trecerea în hotarul Veşniciei Aici este „cântărit” răspunsul omului, cât a crescut el darul dumnezeiesc prin răspunsul său liturghisitor Mai mult, dezbrăcat de dar, omul trăieşte cu cutremur judecata de a sta faţă în faţă cu Creatorul şi Dăruitorul şi Cunoscătorul inimilor Şi poate intra în Icoana Iubirii Părinteşti doar prin smerenie -Un episcop a pus la o întrunire pe tema avortului problema sarcinilor „demonice”, de exemplu copii fără cap, etc S-a discutat ce poziţie trebuie să ia Biserica în acest caz E avortul motivat în acest caz? Ce părere aveţi despre aceste anomalii? Au vreo legătură cu păcatele părinţilor şi neamului? -Nu există sarcini demonice, copilul are suflet Copiii handicapaţi au destin de mucenicie, suportă chinuri muceniceşti Copiii născuţi fără cap şi cu orice handicap asumă păcatele moştenite Dumnezeu îngăduie ca prin această mucenicie să se mântuiască copiii şi să se lucreze spre iertarea părinţilor Cine se atinge de un copil bolnav, se atinge de Însuşi Hristos -De ce copiii până la şapte ani nu e nevoie să se spovedească? -Până la şapte ani ei nu au responsabilitatea dezvoltată, păcatul e în atenuare, tendinţa de actualizare a păcatului e şi ea mai mică 141 -Sunt glasuri astăzi care contestă multe din viziunile şi minunile sfinţilor, mai ales contemporani Am întâlnit părerea că viziunile reprezintă o stare, iar lumea de dincolo este doar o stare, nu şi un loc -Viziunile sfinţilor lui Dumnezeu sunt reale, nu reprezintă numai o stare, ci şi un loc-Hotar tainic, însă de Întâlnire reală cu cele dumnezeieşti -Cuvântul lui Dumnezeu e numai în raport cu creaţia, sau este înţeles a ţine de Treimea în Sine? -Cuvântul e şi în Treimea în Sine, dar nu în înţelesul obişnuit de cuvânt, ci în sensul Dăruirii Fiinţiale, în Limbajul Dumnezeiesc mai presus de cuvânt Reprezentările analogice pe care ni le facem nu „acoperă-epuizează” taina dumnezeiască -Unii consideră anormal să te rogi întâi la Maica Domnului sau la un Sfânt Ocrotitor, şi după aceea lui Dumnezeu -Rugăciunea la Maica Domnului este ca o intrare în rugăciune prin iconicul de creaţie, care-L poartă pe Dumnezeu în braţe Aşa şi Sfinţii sunt Purtători de Dumnezeu, şi orice rugăciune către Sfinţi este şi spre slava lui Dumnezeu Hristos e Unicul Mijlocitor prin Sine, sfinţii mijlocesc prin Hristos pe care-L poartă în inima lor De aceea, nu e nevoie de fixisme în ordonări ierarhice stricte, dar trebuie înţeleasă raportarea la Hristos ca Lucrător în toate cele sfinte Legătura directă şi personală a fiecărui mădular cu Hristos dă organicitatea liturgică a Bisericii -Am auzit opinia că formularea de energii necreate dumnezeieşti ar trebui înlocuită după Întrupare cu cea de energii divino-umane 142 -Energiile prin care lucrează Dumnezeu sunt bine numite de Sfântul Grigorie Palama necreate, şi nu divino-create, că altfel ajungem ca în catolicism cu graţia creată -Adică Iconomia dumnezeiască e lucrarea întregii Sfinte Treimi, deci dumnezeiască, iar în Ipostasul lui Hristos după Întrupare Dumnezeirea împărtăşeşte, iar firea omenească primeşte -Bineînţeles că energiile necreate trec apoi către noi prin Hristos întrupat, Dumnezeu şi Om, dar asta nu înseamnă că energiile sunt create Se zice că lumea nu are chipul ei, de aceea împlinirea, înveşnicirea ei e prin Chipul lui Hristos În sensul acesta, Hristos e Cap, Chip, iar Biserica, lumea e Trup, deci noi nu putem avea chip decât prin Hristos Se spune că diavolii, despărţindu-se de Hristos, îşi pierd chipul De aceea nu se pot vedea nici oamenii din iad între ei -În ce sens vorbiţi de o mistică fiinţială a relaţionării cu Dumnezeu, dacă cele ale Fiinţei dumnezeieşti nu sunt accesibile? -Eu nu vorbesc de o mistică fiinţială în sensul accesibilităţii intelectuale a omului la taina fiinţei dumnezeieşti Ci de o considerare a Personalului fiinţei, de o raportare cum zice Scriptura, faţă de Dumnezeu, din toată fiinţa Dacă nouă, ca oameni, ni se cere să iubim din toată fiinţa, aceasta este pentru că şi Dumnezeu ne iubeşte din toată fiinţa, şi deci prin împlinirea primei porunci are loc o participare din toată fiinţa la cele dumnezeieşti, iar când eu zic mistică fiinţială, mă refer la această participare, nu la raţionalizarea tainei fiinţei dumnezeieşti Mă refer deci la Actul Personal de comunicare care implică o participare personal-fiinţială, nu fragmentată pe funcţii sau doar la nivel 143 de energii de manifestare, ci în sensul pur biblic al primei porunci dumnezeieşti, fără acele absorbiri-amestecuri ale filosofiei panteiste Tocmai această participare la taina dumnezeiască ca act fiinţial, iar nu doar ca energie de manifestare o evidenţiez eu ca specific creştină, şi un răspuns la sincretismul şi ocultismul pretins harismatic de azi 1 mai 2002 -Avva, daţi-mi cuvânt despre răbdarea bolii şi credinţă -Măi, tăticule, e foarte importantă răbdarea, şi eu am trecut prin crucea bolii, trebuie primită cu mulţumire şi cu răbdare Dumnezeu deja ţi-a făcut partea în viaţă, ai o soţie înţelegătoare, un dar foarte mare Şi să mergi înainte cu credinţă că ne mântuim şi noi, ăştia mai slăbuţi, la umbra Sfinţilor În căutarea unei Aşezări Duhovniceşti în lume, filă de jurnal-corespondenţă a unui ucenic iconar -Blagosloviţi, Avva -Măi tăticule, Domnul şi Maica Domnului să binecuvinteze Să fii ca şi un monah în alb A profeţit Avva Arsenie că vor fi mulţi monahi în alb care, trăind în lume, se vor sfinţi E important să-ţi faci o pravilă de rugăciune, iar pictura s-o ai ca o ascultare -Părintele duhovnicesc din Bucureşti îmi recomandă cu căldură să devin răbdător şi blând, ceea ce eu încerc din toate puterile Dar înainte aveam o voinţă foarte puternică şi acum, 144 încercând să devin răbdător, mi-a slăbit voinţa Nu înţeleg cum să ai o voinţă puternică şi totuşi să fii blând şi răbdător Dacă tu vrei să faci un lucru şi cineva pe care trebuie să-l asculţi îşi impune voinţa asupra ta în altă direcţie, trebuie să accepţi şi atunci scade voinţa ta Apoi, când trebuie să-mi pun eu voinţa în acţiune pentru alte lucruri pentru care nu am obstrucţie, de exemplu pentru a-mi face canonul, sau a urmări un ţel acceptat de toată lumea, nu mai am o voinţă atât de puternică în a-l îndeplini -Măi, tăticule, eu îţi spun doar atât, să nu mai faci atâta filosofie asupra ispitei -Care e, Avva, diferenţa dintre judecata aproapelui şi discernământ? Dacă cineva îmi face rău şi dacă nu-l judec, înseamnă oare că trebuie să mă port cu el ca înainte, expunându-mă astfel posibilităţii de a-mi face iar rău, la fel de rău sau chiar un rău mai mare? -Fiule, tu să nu te schimbi, să nu-ţi schimbi dispoziţia faţă de celălalt, să nu te laşi afectat înlăuntru şi să nu judeci Măsuri însă să iei ca să opreşti răul, dar fără repulsie, ci cu discernământ -Noţiunea de prietenie este falsă? Cu alte cuvinte, singura relaţie apropiată dintre doi oameni este prin Hristos, adică să dai dragoste fără a aştepta să primeşti, din cauză că Singurul care nu te va dezamăgi niciodată este Hristos (şi sfinţii), Singurul bun? Există prietenie? -O dragoste nelimitată pe lumea aceasta nu există, nu există prietenie în sensul deplin decât cu Dumnezeu Există o comunicabilitate, cât mai sinceră şi fără vătămare, ca pregustare a frăţietăţii veşnice în Hristos, dar nu Prietenie în sensul desăvârşit de care spui frăţia ta, pe lumea aceasta 145 -Părinte, mă rog şi mă împrăştii, revin şi iar revin la rugăciune, apoi mă tulbur -Măi tăticule, încearcă să fii cât mai atent, dar nu te mai întoarce -Cum să mă comport la Teologie, că am şi serviciu? -Să treci ca gâsca prin apă Nici cu note prea mari, nici prea mici Să nu faci prietenie cu nimeni în mod deosebit şi să- ţi dai examenele -E şi acolo multă tulburare şi chiar sminteli, Părinte, căci cel rău încearcă să-i clatine pe oamenii lui Dumnezeu -Măi, tăticule, ce să faci? Te închini şi nu faci păcat, şi nu faci filosofie -Ar fi bine, spunea Părintele Ghelasie, ca teologii să fi citit şi literatură universală, Dostoievski ş a , să nu fie formulişti, să le fie frică să schimbe şi o virgulă I-am scris Părintelui Stăniloae dacă s-ar putea ca teologia să se elibereze de haina filozofiei greceşti, că e structuralistă Logica ei se fundamentează pe dialectica materie-spirit De fapt, logica creştină se fundamentează pe distincţia şi raportul dintre creat şi necreat, lucru evidenţiat clar de Sf Maxim Mărturisitorul şi consfinţit de Sf Grigorie Palama -Daţi-mi un exemplu -Nu pare prea adecvat nici termenul de ipostas, dacă e luat după rădăcina semantică, însemnând „stare sub”, căci ar urma că Persoana este sub Relaţie, Principiu şi Chipul ar fi mai mult ca simbol, pe când Chipul exprimă o realitate de Sine, iar Persoana e cea care determină relaţia Chipul nu e materie (şi oricum, problema dacă e spirit sau materie este prost pusă, este pusă cu logica filosofiei greceşti) Chipul de creaţie poate fi asumat în ipostasul dumnezeiesc al Fiului ca 146 Chip de Fiu al Omului, poate fi deci asumat fără amestecare, schimbare sau compunere, împărţire sau despărţire de Fiul, în Unicul său Ipostas, după sfatul veşnic al Sfintei Treimi, şi aşa devine posibilă existenţa unei fiinţialităţi de creaţie Creaţia nu este o simplă energie structurată în forme de creaţie, că aceasta duce la panteism, ci are o anume fiinţialitate proprie, într-un anume Chip propriu de filiaţie, care poate sta în faţa Divinului, fără să se absoarbă sau să se distrugă, să se contopească sau amestece Întruparea nu înseamnă neapărat asumare materială, ci în primul rând asumare de Chip, şi abia apoi materială Nu structura este cea mai importantă, nu structura determină forma, ci forma, care are legătură cu chipul, generează structurile -Părinte, cum să facem să fie publicate lucrările sfinţiei voastre la o editură de mai mare răpândire, ca să ajungă la oameni mesajul nedeformat printr-o transmitere după ureche? -Fiule, publicarea trebuie lăsată în voia Domnului Eu nu fac pe deşteptul, că am scris ceva deosebit Dacă e ceva bun acolo, îl va scoate Dumnezeu când va voi -Ce părere aveţi, Avva, despre modul cum se raportează românii la istorie? -Peste români au trecut valurile istoriei, dar ei au rezistat neştiuţi, fiecare la locul lui, şi au rămas în picioare, nu s-au avântat în tot felul de curente şi şi-au făcut lucrul lor -Cum să facem faţă, Părinte, războiului acesta nevăzut? Trăim parcă sub o apăsare din ce în ce mai mare, la limita deznădejdii, cum a văzut şi Sf Siluan ispita acestui veac -Băi, tăticule, e foarte important să rezişti în credinţă până la sfârşit, să nu te laşi nici mort, cum spunea tata Să nu răspunzi la rău 147 -Ce să fac dacă am un vis care mă tulbură, sau simt o apăsare ori o prezenţă necurată? -Nu băga de seamă înşelările astea Nu poţi să le elimini, trăieşti cu un rău pe care nu-l poţi elimina, dar ai nădejde la Dumnezeu Lucrurile lui Dumnezeu se fac cu multă aşteptare, se cresc în taină -Ce părere aveţi, Avva, despre O Z N -uri şi reîncarnare? -Măi, tăticule, sunt lucruri drăceşti Cum are loc pretinsa reîncarnare? În anumiţi oameni căzuţi locuieşte câte un duh necurat După ce omul moare, acela rămâne pe pământ şi caută alt locaş Şi după o generaţie sau mai multe apare cineva în care se încuibează cu toate memoriile acelea grele ale omului dinainte, iar cel de-al doilea are sentimentul că le-a mai trăit Şi omul care nu e apărat de credinţă şi de tainele dumnezeieşti e pradă înşelării, se identifică cu memoriile celui dinainte A fost un frate la Frăsinei care era bolnav şi psihic, dar şi stăpânit de un duh necurat şi acesta vorbea prin el Şi se întâmpla că vorbea cu câte un monah şi-l caracteriza în câteva cuvinte, de rămânea acesta uluit Şi zicea: „Eee, eu am fost dintre cei care l-au ispitit pe Cain, eu sunt un duh bătrân, ce ştiţi voi!” Îi zicea unuia, de exemplu, ieri te-am aruncat în cutare păcat, de ajungeau unii monahi să fugă de el, să-l ocolească Asta e cu ştiinţa lor şi memoriile lor le pot imprima în mintea oamenilor în care nu este imprimată dragostea de Dumnezeu -Părinte, foarte mulţi fug din ţară descurajaţi de sărăcie, dar şi acolo domneşte o lipsă de credinţă apăsătoare, greu de îndurat 148 -România este o ţară săracă, dar aici e şi o mare taină - Sărăcia Aceasta e darul lui Dumnezeu, pe care ni l-a dat nouă, dacă îl conştientizăm şi îl lucrăm Taina că într-o societate în care se înmulţesc nevoile artificiale, false, care acoperă însuşi Chipul Omului, acesta îşi poate micşora nevoile, bucurându- se în Domnul şi mulţumindu-se cu puţin, dar acel puţin primindu-l ca dar-împărtăşire *** -Ce mai mănânci, fiule?, întreba de fiecare dată Avva Insista pe importanţa cerealelor, care întăresc sistemul nervos, omul în general şi nu produc îngroşările umorilor Un profesor care a venit la mine mi-a spus că a fost dat de exemplu la spital în faţa amfiteatrului de studenţi de către un Prof Medic de la Fundeni, că nu mânca de zece ani carne, şi de aceea rinichiul cu hidronefroză congenitală avansată nu s-a degradat cum ar fi făcut-o altfel, iar sângele lui era curat, deşi rinichiul nu filtra aşa bine Mici sfaturi - Se descoperă din ce în ce mai multe metode de a conserva alimentele cu conservanţi chimici, chiar şi în zer am auzit că se introduc uneori De aceea, e bine să cumperi lucruri proaspete, nu prelucrate şi cu aditivi Iar dintre cele proaspete, alege pe cele româneşti, de la ţărani, chiar dintre cele mai puţin arătoase, mai mici, a căror creştere nu a fost forţată, şi 149 care au şi gust Salata e mai bine să fie pregătită cu puţină lămâie decât cu oţet Nu se recomandă oţetul E mai bine ca uleiul să fie luat din sâmburi, nucă, alune de pădure, seminţe de dovleac şi floarea soarelui Să mănânci şi soia, dar nu din aceea prelucrată Pentru cei ce suferă de aciditate digestivă, să mănânce mai mult orez şi mai puţină pâine Să nu amesteci fructele cu masa, le poţi mânca cu puţină miere, dar separat de masă, pe stomacul gol Fără dulce la masă Şi nu amestecaţi multe feluri la o masă Mâncaţi variat şi bine, ca să puteţi rezista la consumul intelectual şi fizic, dar, şi în asta stă cheia, mâncaţi simplu şi natural şi cât mai curat -Avva, cum să-mi fac rânduiala meselor? -Fiule, aici e o mare taină, un lucru foarte important Călugării mănâncă prima masă la 12 Ce important este pentru corp! Se zice că stomacul, corpul nu transformă complet hrana din ziua precedentă până la 12 şi se amestecă reziduurile vechi cu mâncarea nouă, prelungindu-se ciclul rezidual De aceea, e bine să mănânci numai fructe dimineaţa până la 12: struguri, mere, fructe autohtone Un dialog despre probleme ale vieţii contemporane -Părinte, cum să fac să fie o atmosferă sănătoasă în viaţa de familie? -Măi, tăticule, aici e o mare taină Bărbatul ţine stabilitatea în casă Femeia e de multe ori mai dificilă, asta e ca o cruce, 150 care face ca partea de stabilitate în familie s-o aibă bărbatul Femeia are altă mare taină, a naşterii Această slăbiciune a ei trebuie primită, iar bărbatul să rămână neclintit ca centru de stabilitate Nu i se cere neapărat să acţioneze cu cuvântul ca să oprească tulburarea, şi oricum nu prin duritate, impunere forţată, care generează reacţii distructive, ci prin blândeţea şi bărbăţia sa chiar tăcută, şi mai presus de toate prin legătura sa vie cu Hristos şi prin purtarea întru cunoştinţă a Chipului Fiului, el o echilibrează pe femeie -Părinte, ce părere aveţi de visele despre alte lumi? -Sunt o înşelare -Dar cum e bine să ne raportăm la vise în general? -Măi, tăticule, ştii frăţia ta parabola aceea cum unui pustnic i-a apărut Hristos în vedenie şi i-a spus: „Nu te teme!”, iar el a închis ochii şi a zis: „Doamne, nu voiesc să Te văd în viaţa aceasta”, iar Hristos a răspuns: „Bine, dacă te temi de înşelare” Hristos nu se supără dacă din raţiuni bune nu băgăm în seamă visele -Cum să se comporte creştinul astăzi în lume? -Aşa cum bărbatul e în casă stabilitatea, aşa e creştinul pentru lume E aici o taină: cei răi îi iubesc pe undeva, chiar inconştient, nebuneşte pe cei buni, sunt atraşi de ei, căci se pot odihni sufleteşte de răutatea lor Cel bun îl îngăduie, îl suportă, îl lasă chiar în preajma lui, cu credinţă şi răbdare, fără să cedeze răului, fără să răspundă cu rău -Creştinul nu se împotriveşte răului? Nu luptă cu răul? 151 -E şi aici o parabolă, care zice că diavolului îi e frică de Dumnezeu, că îl poate arunca în fundul iadului, dar sfântul nu-l bagă în seamă, nu-i răspunde la răul lui, punându-şi nădejdea în Domnul Şi diavolul neputând practic face răul, căci sfântul e apărat de Dumnezeu, se odihneşte, dacă se poate spune aşa de răutatea lui un timp „Ia să trag un pui de somn la Avva Cutare” Sfântul practic nici măcar nu-l izgoneşte, ci nu-l bagă în seamă, ca pe nişte muşte care te supără, dar te înveţi să trăieşti cu ele În sfinţii care au toată voia aruncată spre Domnul nu încape lupta, ci iubirea dumnezeiască alungă odată cu frica şi toată războirea din inima lor -Unii consideră că teologia este încheiată, nu se mai poate spune nimic în plus -Sunt taine multe în creştinism, mă refer la înţelesul mai cuprinzător al tainei Toate participă la taină, au taina lor, pentru că raţiunile dumnezeieşti nu pot fi „raţionalizate” de mintea omului Unii se supără când eu le zic că taina creştinismului încă se descoperă Multe din tainele creştinismului abia acum încep să se descopere Revelaţia se adânceşte mereu, fără nici o contrazicere Nu s-a consumat creştinismul, el e o taină foarte adâncă, care are nevoie de o trăire foarte adâncă -Ce părere aveţi de atentatele şi războaiele acestea, şi de vremurile acestea parcă de pe urmă? -Dumnezeu i-a smerit pe americani, îngăduind atentatele acestea cumplite Spun Părinţii că or să vină vremuri grele Se zice că va veni vremea că vor fi atât de multe cărţi, că se vor găsi până şi în şanţuri, iar apoi va veni o vreme când se vor lua cărţile De aceea ar fi bine să învăţaţi un acatist, şi pasaje din Sfânta Scriptură, să aveţi o bibliotecă în lume, pentru 152 hrană duhovnicească, până vin, dacă le veţi apuca, vremurile mai grele, de mare lipsă -Cum să răbdăm starea de deznădejde din lumea în care trăim fără să cădem şi noi în ea? -Să vă ţineţi strâns de Biserică, tăticuţule, că lumea se ţine prin Biserică, prin Liturghie, prin Sfinţi -În lume e o tensiune din ce în ce mai mare, care parcă se acumulează spre un punct critic Din toate căile au rămas parcă două, credinţa şi nihilismul -Se zice că în anul 2000 Dumnezeu ar fi urmat să distrugă lumea, dar apoi I-a fost milă „Ce să-i mai distrug? Voi aştepta până se vor distruge singuri” -Ce părere aveţi despre psihoza aceasta declanşată periodic de zvonurile despre cutremure? -Există această psihoză a cutremurului E bună şi ea la ceva, îl mai scoate pe om din amorţire, îl ajută să iasă din împietrirea în rutina moartă, stimulează o sforţare de conştiinţă -De ce are loc această împietrire? -Din cauza răcirii iubirii oamenilor -Părinte, ce să fac, că vin după o zi de lucru acasă şi am o foame nervoasă, încât nu-mi prieşte ce mănânc -Când te întorci acasă obosit şi stresat şi ţi-e foame, dacă poţi, odihneşte-te puţin întâi, sau oricum să nu mănânci imediat mâncare, ci fructe Mâncarea cere pentru digestie multă energie S-a observat că fructele chiar împrospătează atunci când eşti obosit - Părinte, tinerii sunt într-o mare dezorientare, bulversaţi de tot felul de experienţe care le consumă toată vitalitatea, dar nu le aduc nici o creştere duhovnicească 153 -Marea problemă la tineri e autodrogarea, fie prin perversiuni, trupeşti şi ale conştiinţei, sufleteşti De la pervertirea firescului trupesc şi a propriilor secreţii, până la autodrogarea mentală, care şi ea e o drogare Te hrăneşti cu propriul gând, repetat Ele au două efecte foarte nocive: au memorii toxice şi creează dependenţă -Părinte, ce părere aveţi de influenţa duhovnicească a acestui spirit al capitalismului? -Marea ispită şi provocare a vremii noastre este confortul, acumularea Omul nu mai vrea să ştie de taina sărăciei, care-l duce spre Hristos -Părinte, ce să fac când am o suferinţă trupească, o boală? -Măi, tăticule, şi pe mine mă doare piciorul Şi zic aşa: „Rabd şi eu, căci ce e mai important, eu sau el?” -Părinte, cum să slujesc şi eu lui Dumnezeu, că nu sunt vrednic, mă simt cu totul necurat! -Facem şi noi ce putem, tăticule, că nu facem noi singuri, dacă e ceva bun, Dumnezeu face Acestea pe care le facem sunt pietricele la temelia unei zidiri pe care Dumnezeu o construieşte El îngăduie să se facă toate lucrurile bune şi chiar El le face de fapt -Avva, cum să fac, că mă simt adesea un mare nenorocit, aşa de murdar că nu pot sta cu mintea înaintea lui Dumnezeu, mă descurajez de micimea mea de rob netrebnic de nici nu mă mai rog uneori şi cad uşor într-o blazare vecină cu deznădejdea Cum să fac să simt şi eu, cât de puţin, că pot să fiu un fiu al lui Dumnezeu, că Dumnezeu mă primeşte şi pe mine ca fiu, că nu-şi întoarce faţa Sa de la mine, chiar în noroiul şi deşertăciunea în care mă zbat? 154 -Mă tăticuţule, chiar dacă noi suntem uneori departe de Dumnezeu, El e mereu aproape de noi, prezent, gata să ne ridice din noroi şi să ne spele cu mila Lui şi să ne îmbrace în haină nouă la cea mai mică zbatere duhovnicească De fapt nu-şi întoarce niciodată faţa de la noi, ăsta e un fel de a spune că noi ne întoarcem faţa de la El Nici nu se îndepărtează de la noi, că El este şi în iad ca Dumnezeu, ci noi ne rupem de la El Ca să nu fie ros de deznădejde, gândul la micimea noastră trebuie botezat mereu în gândul la marea milostivire dumnezeiască Cum să fim şi noi fii? Păi să ne facem şi noi făcători de pace, că zice Scriptura că aceia fiii lui Dumnezeu se vor chema Opreşte războirile dinlăuntru şi treci cu duhul peste toate cele dinafară, închină-le pe toate lui Dumnezeu şi sileşte-te să te păstrezi în comunicabilitatea duhovnicească cu toţi şi cu toate Caută să te păstrezi în cuvântul lui Hristos către apostoli, către noi: „Bucuraţi-vă!”, „Pacea Mea o las vouă” Puţini se mai bucură azi cu adevărat că a înviat Hristos, de parcă nu ne-ar privi direct şi pe noi, cei de azi De aceea zice apostolul: „Bucuraţi-vă pururea, rugaţi-vă neîncetat!”, adică rugăciunea trebuie să aibă înainte tainic faţa Domnului, să fie însufleţită de bucuria care o aşează în lumina feţei Mântuitorului, a Învierii lui Hristos Rugăciunea fără orientarea dată de însăşi Învierea Domnului e la întâmplare, e ca o orbecăire, cum se zbate peştele pe uscat -Părinte, e tare greu în lume, că e multă ispită trupească, dezgolire şi poftă, la serviciu şi uneori chiar în familie dacă nu eşti ca ceilalţi, dacă ai rânduiala ta, ţii post, nu fumezi, nu bei alcool sau măcar cafea cu ceilalţi, nu eşti în pas cu moda, cu poftele lumii, cu ştirile scandaloase, nu râzi şi nu aprobi când 155 ceilalţi clevetesc, ba te mai văd că te duci şi la Biserică sau iei apărarea creştinilor, preoţilor şi lui Dumnezeu când sunt huliţi, luaţi în râs şi batjocoriţi, rişti să fii arătat cu degetul ca încuiat, bigot, nesociabil, luat peste picior şi chiar batjocorit -Aşa e, măi tăticule, se zice că la sfârşit cei mai mulţi vor fi nebuni şi dacă unul va fi înţelept, îl vor arăta cu degetul ca nebun Păi nu zice Hristos că dacă pe El L-au prigonit, şi cei ce-l urmează vor fi, la rândul lor, batjocoriţi şi vânaţi? Dar taina e că deşi în lume e multă murdărie, te poţi păstra în curăţie, dacă eşti cu Hristos, ca raza ce atinge toate şi nu se murdăreşte de nimic Lasă să zică alţii că eşti nebun, dar sileşte-te să fii cât mai discret şi să nu afişezi, să nu faci paradă că faci ceva, ci să fie aşa, fără contraziceri cu ceilalţi şi fără să te aperi sau să răspunzi la rău, să fii ca un nebun, dar un nebun paşnic, în Hristos Gata să sari în ajutor, prezent cu duhul la bucuriile şi suferinţele celor din jur În timp, Dumnezeu lucrează, ochii se mai deschid Noi vrem să facem revoluţii peste noapte şi suntem mereu dezamăgiţi Dar primul lucru e să fim cu Hristos, că numai aşa nu ne clătinăm la fiecare adiere a ispitei -Părinte, mulţi zic că se smintesc de preoţii şi de călugării nevrednici şi nici nu mai vin la biserică Cum să spun eu tainele inimii unui batjocoritor de cele sfinte, spun ei -Acum sunt vremurile când se zice că cei ce se sfinţesc se vor sfinţi şi mai mult, iar cei ce îşi necinstesc chipul, se întăresc şi mai mult în răul lor Apele se separă, lumea se cerne, dar aici e marea taină, că Dumnezeu aşteaptă până la sfârşit, şi cei răi se pot întoarce în ultimul ceas, şi astfel Dumnezeu nu e nedrept cum îl bănuiau lucrătorii din Evanghelie, că El măsoară râvna şi dorul inimii, iar cei ce se întorc în ultimul ceas le au de 156 obicei foarte fierbinţi, că îi întrec pe cei ce au suportat „arşiţa şi căldura zilei”, care au întreţinut acest dor şi această râvnă dar aşa, mai călduţ Se zice chiar că Hristos l-a aşteptat pe Cruce pe Iuda să se întoarcă, până în ultimul moment Chiar când îl sărută Iuda ca să-l vândă evreilor, Hristos îi zice: prietene, de ce ai venit? Îi arată că dispoziţia Lui nu s-a schimbat Oare credinţa se zideşte pe om sau pe Hristos? Temelia Bisericii e Hristos sau slujitorii Săi? E adevărat, spun unii Părinţi, că unii slujitori ai Domnului sunt „cuiere de haine negre”, că pare că nu mai au duhovnicie, dar credinţa noastră e în Hristos şi tainele din biserică sunt lucrarea Duhului Sfânt, nu aşa, o simplă reprezentaţie, un show, cum vor să sugereze unii De aceea astăzi numai cei ce zidesc pe Hristos nu se clatină şi nu se smintesc, că ei caută împărtăşirea cu Dumnezeu care lucrează peste şi prin toate neputinţele omeneşti Aici e mare taină, îţi trebuie mai multă credinţă şi smerenie să primeşti iertare şi să te împărtăşeşti din mâna unuia nevrednic, decât din mâna unuia recunoscut de toţi ca sfânt Iar unii slujitori chiar se prihănesc pe sine în ochii lumii ca să se ascundă de slava ei deşartă Aşa ştiu un preot care cerea în gura mare şi chiar cu neruşinare bani de la cei pe care-i ştia foarte bogaţi, ştiind că va fi clevetit şi batjocorit ca iubitor de arginţi, iar „în spate” se ruga şi noaptea pentru mântuirea lor, şi dacă primea ceva dădea totul la săraci sau la biserici şi mănăstiri Lumea îl dispreţuia şi îl vorbea de rău, dar el în taină se sfinţea De aceea, nu e bine să primeşti nici un gând de judecată, mai ales că preoţii sunt judecaţi la 157 măsura darului lor Aici nu e de joacă, tăticule, sunt taine mari, dumnezeieşti! -Dar dacă ţi se cere prin ascultare să faci ceva împotriva conştiinţei tale faţă de Dumnezeu, practic să păcătuieşti, uneori chiar împotriva credinţei Sfinţilor Părinţi? -Dacă e aşa, să avem iertare, nu Nu ne războim, nu urâm sau dispreţuim pe nimeni şi nu cădem în fanatisme, dar ne păzim cu sfinţenie Chipul nepreţuitei Moşteniri, până la jertfă Că ascultare înseamnă să te smereşti oricât de mult, să iei asupra ta tot păcatul, toată robia, dar nu şi erezia, necredinţa, hula, că ascultarea nu poate cere ceea ce ne desparte de Dumnezeu Chipul lui Dumnezeu este cea mai mare comoară a omului şi cine-L falsifică sau Îl deformează, pierde totul Ce va da omul în schimb pentru Chipul său? Nimic din lumea aceasta, de aceea sfinţii mergeau până la moarte pentru păzirea acestui Chip, a dreptei credinţe -Părinte, o ispită a slujitorilor sau a celor mai „dăruiţi” dintre creştini este să se poarte uneori ca şi cum ar pretinde să fie ei slujiţi, iar nu ca şi cum ar avea ei să slujească, cum le zice Hristos De ce zic asta? Pentru că în urmărirea unui ţel, fie şi înalt, nu se apleacă să cunoască nevoile reale ale oamenilor, ci par a-şi urmări neabătut planurile lor fără să fie receptivi la ce se întâmplă în jur, la bucuriile şi suferinţele ce-i înconjoară - Măi tăticule, aici e o problemă delicată, nu trebuie judecat superficial Pe de o parte trebuie să-ţi porţi crucea, să ai grijă să slujeşti tu întâi Dar uneori această aplecare spre bucuriile şi suferinţele lumii e înţeleasă de unii greşit, prea sentimental, că ajungi să trăieşti în duhul lumii Cum să fii receptiv şi comunicativ şi totuşi să nu primeşti duhul lumii, iată marea problemă De aceea, ca să discerni e importantă 158 tăcerea şi neamestecarea faţă de duhul lumii Trebuie respectat specificul şi moştenirea fiecăruia, să-l iei pe fiecare, şi pe tine însuţi mai întâi de toate, aşa cum este el, fără să-l priveşti prin părerile şi pornirile tale de moment sau de temperament Mulţi caută şi se grăbesc să ajute, dar fără luminarea de Sus mai mult îi împotmolesc pe ceilalţi, ca nişte orbi ce ajută pe orbi Sau sunt traşi şi ei cu totul în afund de cei cărora le întind mâna De aceea, să nu ne luăm după aparenţe Unii care par mai distanţi şi mai retraşi se dovedesc mai apropiaţi şi mai prompţi în lucrurile şi clipele cu adevărat importante, iar alţii ce par mai afectuoşi te lasă pe drum când ţi-e mai greu Cu o rugăciune curată înălţată către Hristos, sfinţii au scos pe aproapele din iad Important e să pui între tine şi celălalt pe Hristos, că El e Calea de la inimă la inimă -Avva, unde să mai fugim, că acum şi pe la mănăstirile retrase se aştern peste noapte drumuri asfaltate şi năvălesc roiuri de maşini, de nu mai ai acea reculegere şi pace pe care o simţeai într-un pelerinaj prin natură, slăvind în liniştea şi taina ei pe Ziditorul Duhul oraşului tulburării şi risipirii şi supra- aglomerării năvăleşte în mănăstiri, Avva Colţişoare de taină în care înflorea rugăciunea sunt acum asfaltate şi ceea ce este mai rău, natura distrusă în tăvălugul civilizării -Măi, tăticule, aşa sunt vremurile Când eşti încercuit din toate părţile, ce să faci? Ca şi la război, nu poţi decât să te predai Dar aici e taina Cui te predai, vrăjmaşului sau lui Hristos? Că dacă te predai lui Hristos, câştigi biruinţa chiar când păreai fără scăpare, şi o câştigi chiar fără luptă Acuma se vede puterea duhovniciei, care pe care asimilează, când lumea năvăleşte cu duhul ei E o presiune neîncetată ce încearcă să te asimileze, dar dacă tu îl ai neîncetat pe Hristos, 159 nu poţi fi asimilat Dacă vrăjmaşul îţi „fură” până şi natura, rămâne icoana pe care nu poate să ţi-o smulgă Un sfânt zăvorât pusese la fereastra chiliei o icoană, ca să nu mai vadă nici măcar frumuseţile naturii, ci numai frumuseţea Icoanei, Chipul transfigurat de slava dumnezeiască Putem pierde totul, numai pe Hristos să nu-L pierdem şi în lumina Chipului Lui vom fi vii Frumuseţea Lui mântuitoare ce se află cu nevoinţă şi jertfă să n-o înlocuim cu estetica confortului Cine nu priveşte lumea „prin ochii icoanei”, să nu îndrăznească să intre în biserica de taină a isihiei, spunea un Moş-Pustnic Iconar 14 noiembrie 2001, filă de jurnal, Frăsinei Părintele era mai bolnav decât ultima oară „Măduva coace”, mi-a spus, când i-am mărturisit că am fost foarte bolnav în ultimul timp „Tu eşti ca şi mine Alimentaţia aceasta întârzie cât se poate de mult boala Şi tu şi eu am avut multe daruri, dar vine un timp când numai smerenia şi dragostea contează, pe ele trebuie să le lucrezi Rostul suferinţei este dumnezeiesc, ne pregăteşte de trecere, ne apropie de Hristos, ne descoperă prin aparenta lipsire de daruri cine suntem noi, cât de puţină iubire am întrupat Şi sfântul Grigorie Decapolitul a suferit mult! A fost bolnav de idropică şi se zice că s-a umflat tot, nici faţa nu i se mai cunoştea şi a murit, apoi apa s-a eliminat şi au rămas sfinte moaşte Ce mult au suferit sfinţii! Ce greu e să fii sfânt! şi 160 Sf Vasile cel Mare a fost bolnav, cu stomacul Eu am ajuns la 58 de ani, am trăit mai mult ca Sf Vasile cel Mare” -Părinte, cum să mă lupt cu mânia? -Cu mânia nu se stă de vorbă prea serios, ci nu se bagă în seamă Uneori din seriozitatea exagerată apare mânia -Părinte, se iau uneori unii pe stradă de barba mea şi îşi bat joc, cum să reacţionez? -Măi, tăticule, zâmbi Avva, şi io, într-o zi, mergeam prin oraş şi un om mi-a smuls fesul de pe cap, de era să mă ia la bătaie, şi îmi spunea: „unul ca tine (călugăr) mi-a înşelat nevasta” Astea nu trebuie băgate în seamă, trec -Mă lasă voinţa, încât ajung uneori să nu-mi fac canonul, ce să fac? -Fiule, nu te îngrijora, toate acestea sunt omeneşti Dar să ştii de la mine, canonul e ceva, chiar mic, sau atât cât poţi duce, pe care-l faci în fiece zi, mort-copt Nu-i bine să-ţi iei canoane mari, pe care să nu poţi să le faci -Avva, vă roagă A , să vă rugaţi pentru ea să o înveţe Dumnezeu să zugrăvească icoane şi să o facă tot restul vieţii -Mă rog, mă rog, voi sunteţi copiii mei! -Avva, aţi consultat un doctor? -Da, măi tăticule, dar nu au ce face, e o problemă genetică, de moştenire Mai mulţi din familie au avut boala asta, e ereditară Am visat de mai multe ori că îmi spunea cineva să dau mortul jos din pod Ei, măi tăticule, e uneori o moştenire care cere să fie arsă prin suferinţă Eu m-am rugat lui Dumnezeu să-mi păstreze mintea întreagă până la sfârşit, că în general boala asta afectează de obicei şi mintea -Părinte, sunt deznădăjduit uneori de boală, că nu pot să mai fac nimic Parcă am lanţuri la picioare 161 -Măi tăticule, am avut amândoi multe daruri de la Dumnezeu Acum să păzim smerenia, dragostea de Dumnezeu şi aproapele În faţa bolii şi morţii rămân smerenia şi iubirea, celelalte daruri se întorc la Dumnezeu -Dar, Avva, mă chinuie gândul că aş fi putut face mai mult! -Să nu zici că ai fi putut face mai mult, Dumnezeu nu are nevoie de cine ştie ce lucru extraordinar de la tine, darurile sunt ca să le lucrăm şi să ne mântuim Trebuie străduinţă şi răbdare Schiţe la un portret duhovnicesc - Consideraţii finale Un ucenic spunea: „Doamne, e aşa de greu şi de rar să ai pe cineva care să vadă mişcările şi nevoile tale lăuntrice şi să-ţi spună ce să faci, încât urmând cuvântul lui, să fii liniştit şi să poţi trece cu bine prin focul ispitelor Dacă ar cerceta cineva, s-ar minuna pe cât de mulţi i-a întors Avva la Domnul! Nu numai că a trăit el duhovniceşte, dar i-a condus şi pe alţii la înţelegerea şi viaţa duhovnicească Aşa era Avva Ghelasie, vedea prin tine şi îţi dădea cuvânt Dacă-l urmai, nu numai că treceai peste încercare, dar şi, mult mai important, căpătai gustul şi dorul creşterii duhovniceşti Mulţi te aruncă în confuzie, pentru că nu văd omul real din faţa lor, iar cuvântul lor e abstract, fără putere, nu e rodul nevoinţelor pentru despătimire, ci exprimă o trăire amestecată, nu tămăduieşte rănile lăuntrice, pe care numai omul lui Dumnezeu le vede Părintele nu mă lua cu teorii, nu 162 bâjbâia când spunea ceva, e minunat că îmi spunea ce să fac şi aflam linişte chiar acolo, sub patrafir, de frământări şi îndoieli Mă întorceam în lume cu un avânt înnoit, de care mă minunam şi eu, iar lucrurile se schimbau în bine, puteam să fac faţă ispitelor, fără să fug de greu, ci dând piept cu el Vedeam toate simplu, nu ca atunci când eram apăsat de îndoieli şi patimi, şi când vedeam lumea parcă dublu, sau chiar multiplu, de nu mai ştiam ce drum să aleg, pe unde s-o apuc, trăind ca un om hăituit” Foarte puţini sunt chirurgii duhovniceşti, care fac operaţiile delicate pe inima omului, şi aceştia sunt cei care văd cele lăuntrice ale inimii, nu operează pe întuneric, la întâmplare, ci văd tainele inimii descoperite lor de Domnul, pentru că au inima curată şi nu se smintesc, nu se înfricoşează, nici nu se mândresc, nici nu se umplu de slavă deşartă, ci se micşorează pururi pe sine ca să lucreze Hristos, caută numai să facă voia lui Dumnezeu Mulţi cred că simplitatea duhovnicească e totuna cu necultivarea, dar nu este aşa Ea este peste cultivare şi necultivare intelectuală, este cunoaştere duhovnicească, ţelul comun şi al celor cultivaţi, şi al celor necultivaţi, cu inima spre Domnul De aceea, cu toate că scrierile Părintelui par unora mai dense, ele au chipul cunoaşterii şi simplităţii duhovniceşti şi sunt o extrem de valoroasă contribuţie pentru a face faţă asaltului sincretismelor şi gnosticismelor actuale Prin ele întrezărim ieşirea din captivitatea babilonică a teologiei, roabă scolasticismului, şi recuperarea chipului iconic-liturgic şi mărturisitor al Teologiei Este adevărat că Părintele Ghelasie nu a respins pe nimeni El îi primea la spovedanie şi îi asculta şi pe cei rătăciţi, le 163 respecta Chipul de Om, şi acolo unde vedea că poate să intre direct, fără a amplifica prin starea de închidere şi respingere a celuilalt răul, aducea mustrarea şi corecţia Când împietrirea sau problema era mai mare, tăcea şi asculta pe celălalt şi nu rupea dialogul, ci îl ruga să mai citească din scrierile Sfinţilor Părinţi sau din cărţile Sfinţiei sale, rugându-l doar să revină Arăta astfel că al lui Dumnezeu este a îndrepta, iar în cazurile mai grele numai postul şi rugăciunea şi răbdarea iubitoare lucrează, în taină, spre mântuirea aproapelui pierdut Chiar dacă au putut fi şi unii, dintre cei ce l-au vizitat pe Cuviosul, care nu au înţeles atitudinea Părintelui şi au preluat deformat cele spuse şi scrise de Avva, totuşi, atraşi prin rugăciunile Părintelui din Rugul aprins al iubirii Dumnezeieşti, se întorceau în timp şi se întorc, încet încet, pe măsura răspunsului lor la chemarea de iubire părintească, cu faţa spre lumina lui Hristos şi Trupul Său cel Sfânt Părintele a fost vizitat şi de mulţi oameni cu o viziune tarată, amprentată de confuzii şi închipuiri ocultiste Pe cei care şi-au deschis inimile i-a întors şi încă îi întoarce în sânul Bisericii Cuviosul are una dintre cele mai ample şi la obiect abordări conceptuale pe care le cunosc împotriva sincretismului, panteismului, ocultismului, şi în general tuturor viziunilor care se sprijină pe gândirea antică necreştină şi îi preiau limitările şi erorile În acelaşi timp, la spovedanie, Părintele Ghelasie nu era defel lax, avea canoane de temut pentru unii, nu îngăduia cu uşurătate împărtăşirea, însă canonul sfinţiei sale era un dar nepreţuit, pentru că aveai cu adevărat sentimentul că îşi pune sufletul pentru tine, ca şi cum ar face canonul împreună cu tine Îţi doreai canonul, chiar dacă ţi se părea că nu puteai să-l faci, pentru că simţeai participarea, rugăciunea Avvei ce te 164 umbrea, trăiai la măsura ta umilă o frântură din iubirea de fiu care face voia Tatălui „Să facem şi noi, tăticuţule, răspunsul nostru de fii!” Cuviosul Ghelasie a trăit ca preot şi monah într-o mănăstire binecuvântată, Frăsinei, care este un focar de spiritualitate ortodoxă dintre cele mai însemnate, a vieţuit şi a adormit întru nevoinţa cea bună a evlaviei creştine, aducând şi dăruind pe foarte mulţi oameni lui Hristos A trăit şi murit în rugăciune şi pace, întru cunoştinţă şi închinare, ca un mădular sfinţit şi viu al Trupului lui Hristos A întors la Hristos pe mulţi rătăciţi şi lepădaţi, pentru că nu a căutat la faţa omului, ci s-a aplecat spre celălalt, luându-l de acolo de unde este, din mocirla în care se zbate, ieşind în întâmpinarea lui, ascultându-i şi chiar asumându-şi ca pe o cruce durerile şi neputinţele aproapelui Părintele Ghelasie a semănat cu vreme şi fără vreme în ucenici râvna participării la tainele bisericii şi dorul liturghisirii personale a darului dumnezeiesc Mare iubitor al monahismului şi al slujbelor bisericeşti, rugător, ascultător şi statornic în toate cele ale vieţii monahiceşti, sunt câteva dintre aprecierile făcute la adormirea sa de Stareţul Neonil, care a spus în chip impresionant: el este Viu! În acelaşi spirit apreciativ, plin de sensibilitate duhovnicească a fost şi cuvântul Preasfinţitului Irineu Părintele Ghelasie fost un adevărat părinte şi medic duhovnicesc, călăuzind pe mulţi pe calea nevoinţei în Hristos, şi încurajând şi pe mireni să intre în rugul aprins al trăirii creştine Şi dacă nu sunt monahi consacraţi, să fie monahi în inimă, adică să-şi închine de bunăvoie tot ceea ce fac, viaţa lor întreagă lui Hristos S-a pogorât la măsura fiecăruia şi a iubit 165 pe toţi cu aceeaşi iubire, ca şi cum cel din faţa lui ar fi fost singurul *** Una din marile sale griji duhovniceşti era îndreptată spre nedespărţirea noastră de Trupul Sobornicesc al Bisericii Ortodoxe De aceea, avea mereu grijă ca toate cele duhovniceşti să fie făcute cu ascultare şi în taină, pentru a nu crea prin lucrarea vrăjmaşului dezbinare şi separare între fraţi Poruncea ucenicilor să nu caute la faţa omului, că toţi sunt icoane vii ale lui Hristos, şi să nu intre în grupuri cu tratament preferenţial al membrilor, care riscă atât de des să manifeste atitudini schismatice Sfătuia la singurătatea cu Hristos, care paradoxal apropie negrăit inimile prin Însuşi Prezenţa lui Hristos Mijlocitorul Aşa încât fiecare întâlnire cu aproapele devine dar dumnezeiesc Spunea că dacă va fi cumva „prigonit”, să nu fie urmat La fel, dacă va fi greşit cu ceva, să nu fie în nici un chip urmat Inima să fie aţintită pururi la Hristos Nu admitea sentimentalismele în relaţia cu aproapele Suntem la Hotarul Veşniciei şi e nevoie să trăim mai direct responsabilitatea acestei Treceri ce ni se deschide la fiecare pas Nimeni nu trebuie dispreţuit, nimeni nu e de lepădat pentru Hristos Avva îşi punea cu adevărat sufletul pentru izbăvirea şi recuperarea aproapelui din cele mai disperate şi fără ieşire situaţii Scrierile lui au acest aspect de scoatere la lumină a dramaticelor războiri şi zbateri ale omului căzut şi de recuperare a lui prin regăsirea orientării spre Arhechipul Dumnezeiesc şi asumarea unei Rânduieli de Nevoinţă Duhovnicească Este uimitor cum toţi ucenicii nu au simţit după adormirea Părintelui regret şi întristare, ci linişte şi bucuria 166 fermă a încredinţării că au un mijlocitor la Domnul Şi prezenţa vie, lăuntrică, în inimă, a iubirii părinteşti a Cuviosului, veghind asupră-le Părintele Ghelasie era un om de o uriaşă sensibilitate duhovnicească, şi nu voia să facă pe nimeni să sufere la trecerea lui, iar rugăciunea sa a fost ascultată de Domnul Se tot vorbeşte că trebuie să scrii ca să înţeleagă toată lumea Oare trăirea creştină este facilă, mai ales în contextul avalanşei informaţionale de azi? Dacă în trecut, majoritatea erau oameni simpli, cu un limbaj corespunzător, acum, cu toate canalele informaţionale, pretutindeni prezente, majoritatea nu mai sunt oameni simpli, cum se pretinde, ci au asimilat, mai mult sau mai puţin, limbajul vremii Majoritatea prezintă o aplecare intelectuală, lucrul este o realitate faţă de care, indiferent de valorizarea ei, nu putem pur şi simplu închide ochii Omul de astăzi nu mai face nimic dacă nu este ajutat cât de puţin să înţeleagă, dacă nu este motivat şi de cunoaştere, şi mai ales de o relaţie dialogală de care însetează De aceea, eforturile Părintelui de a stabili un dialog al teologiei cu filosofia, ştiinţa şi arta actuală, sunt punţi de legătură la nivelul limbajului prin care teologia şi viaţa duhovnicească se conectează vieţii actuale, se revarsă în lume, fără a-şi pierde cu nimic specificul, ci printr-o păzire atentă a specificului creştin mergând pe firul argumentaţiilor şi descoperind locurile de ruptură, identificările forţate şi tarele gândirii spiritualiste necreştine şi scolastice Misiunea apostolească a Bisericii cuprinde dialogul cu lumea şi asumarea spre transfigurare a limbajului vremii, nu în opoziţie cu limbajul filocalic, ci în transpunere-actualizare permanentă a chipului filocalic pe materialul limbajului 167 actual Părintele sublinia că actualizarea nu înseamnă evoluţie sau progres, ca în sensul logicii structuraliste-spiritualiste, ci transpunere iconică a modelului filocalic în specificul actual şi personal De aceea, recomanda revenirea asiduă la erminiile sfinte ale Scripturii şi Tradiţiei, la care se raportează toate zugrăvirile şi transpunerile Compararea până opunerea exclusivistă a unor Părinţi duhovniceşti, la care asistăm uneori, este regretabilă, căci fiecare Părinte are darul de la Dumnezeu să se adreseze unui anume segment, care are o anume receptivitate la forma de exprimare respectivă Or misiunea apostolească a Bisericii cere pogorârea până la inima tuturor, iar aceasta nu se poate împlini printr-un singur duhovnic Este o pretenţie nerealistă a spune că scrii pentru toţi, că unii duhovnici sunt înţeleşi de toţi Mulţi nu au afinităţi cu un anumit stil şi de aceea ce pare facil unora, îi respinge pe alţii Nu este bine să se neglijeze importanţa unităţii în diversitate, sobornicitatea Bisericii Nu avem nevoie să păzim litera, ci duhul, Chipul închinării creştine Mai mult, Părintele are o contribuţie dintre cele mai importante în teologia mistică ortodoxă Scrierile sale evidenţiază o crucială transpunere a tradiţiei teologico- mistice ortodoxe, întru actualizarea ei şi întoarcerea de la teologia scolastică la teologia biblic-patristică Iar reazemul fundamental, evanghelic, chiar dacă mai rar explicitat, al acesteia nu este în fapt logica dialectică, ci logica iconică - mărturisitoare a venirii lui Hristos în trup şi a Chipului dumnezeiesc, logica personalistă a zugrăvirii reperelor unei experienţe duhovniceşti 168 Părintele a cunoscut şi a pus în lumină faptul că resacralizarea limbajului, a gesturilor şi a hranei, raportarea duhovnicească la detaliile obişnuite, adeseori dispreţuite şi ignorate ale vieţii de zi cu zi este cheia Reorientării omului către Chipul vieţuirii Duhovniceşti, cheia renaşterii la Comunicabilitatea Duhovnicească, cheia unei înţelegeri vii, recuperatoare a relaţiei cu aproapele şi lumea Prin tot ce a făcut, Părintele Ghelasie a aruncat punţi şi scări de rugăciune şi înţelegere spre recuperarea cât mai multor oameni pentru Hristos Sinteza sa Teologico-mistică a spiritualităţii biblice şi Patristice în transpunerea tradiţiei carpatine este crucială Este de amploarea şi pătrunderea duhovnicească a Sf Maxim Mărturisitorul şi Sf Grigorie Palama Unii n-au înţeles că Părintele, după cum însuşi afirmă, n-a adus nimic nou, ci a scos în lumină Chipul Duhovniciei Tradiţionale Transpunerea pe care a făcut-o descoperă străluciri ale tainei dumnezeieşti de mare importanţă pentru lumea actuală Prin accentele grafice şi plasticitatea redării, Părintele dă impresia uneori că forţează limbajul să exprime vederea duhovnicească Limbajul sfinţiei sale are un caracter mistagogic, şi nicidecum gnostic, e uimitor cum cei ce l-au contestat nu au remarcat această diferenţă elementară pentru un teolog Înţelegerea lui necesită într-adevăr o iniţiere (dar oare ce anume din viaţa duhovnicească nu necesită o iniţiere?), o familiarizare cu nişte corespondenţe mistagogice ce prelungesc şi transpun pe unele binecunoscute în terminologia patristică, de exemplu de la Sf Maxim Mărturisitorul şi Sf Grigorie Palama 169 Aceste transpuneri se înţeleg în urma parcurgerii răbdătoare a textelor, în care ideile revin şi mesajul se întregeşte, înţelesurile se luminează treptat ca la zugrăvirea unei icoane, descoperind nu un sistem ideatic închis, ci zugrăvind tainic Chipul lui Hristos prin care limbajul se conectează vieţii Ele ne descoperă că Părintele este un teolog iconar, şi anume în cel mai autentic duh biblic-patristic şi în actualitatea „secolului imaginilor” Creştinismul răsăritean, cu toate că s-a ajutat în exprimarea ethosului său prin categoriile filosofiei greceşti, nu poate fi cuprins de ele, căci caracterul accentuat structuralist- spiritualist al logicii antice reprezintă o insuficienţă, depăşită de Părinţi prin recurgerea constantă la antinomii Teologia este mai întâi de toate o zugrăvire de icoană a experienţei sfinţilor cu Dumnezeu, trăite şi pipăite cu simţurile lor duhovniceşti şi înduhovnicite Şi apoi o reproducere- zugrăvire a creştinilor evlavioşi, în specificul personal, după erminiile-prototipurile sfinţilor văzători de Dumnezeu Referitor la grafie, se evidenţiază, în sensul aceleiaşi schimbări de paradigmă de la logica structuralist-spiritualistă la logica iconic-liturgică, accentul mutat de la idee pe cuvânt ca temelie a limbajului Este cunoscută greutatea pe care o pune Scriptura şi Tradiţia patristică pe cuvânt Cuvântul duhovnicesc are conlucrătoare puterea harului De aceea, el dă viaţă, nu este o simplă cărămidă impersonală într-un sistem ideatic De fapt, ca o imagine plastică, cuvântul naşte ideea care îl întrupează, arăta Avva, arătând importanţa cuvântului, 170 ca purtător de logos şi icoană verbală a Cuvântului Tocmai această importanţă acordată de Scriptură şi Sfinţii Părinţi cuvântului a ferit teologia răsăriteană de ideologizarea accentuată în apusul dominat de raţionalism Căci pentru ca cuvântul să aibă putere, nu este suficientă justificarea printr-o ideologie a discursului, ci întruparea personală, prin viaţa duhovnicească, a logosului dumnezeiesc din acel cuvânt Referindu-ne apoi la accentuările grafice - cuvinte care sunt scrise sau încep cu litere mari, sau sunt scrise cu litere italice, îngroşări, sublinieri, ghilimele, trebuie să spunem că toate acestea exprimă nişte accentuări-personalizări ale cuvântului scris la maşină, uniformizat al zilelor noastre, pe care Heidegger îl numeşte „bătut”, exprimând un „spirit al mecanicităţii” generat şi amplificat de o exacerbare a tehnoştiinţei şi consumismului proprie timpului nostru Ele sunt opriri-atrageri ale atenţiei, ca mintea să nu gliseze pe idee ca pe o formulă, ci să se aplece pe cuvânt, să nu-l preia automat, mecanic, ci să se deschidă unei înţelegeri duhovniceşti, să păşească în taina lui, nu raţionalizând, ci liturghisind cuvântul Sunt şi alte cazuri de Sfinţi Părinţi care au avut o scriere cu caractere speciale, mă refer la scrisul de mână, mai personalizat, unde posibilitatea accentelor este mult mai vie, dar Părintele a vrut să „personalizeze”, aşa cum a putut şi considerat de cuviinţă, forma cuvintelor scrise la maşină Se cunoaşte uriaşa importanţă a accentelor şi modulărilor cuvântului vorbit Părintele Ghelasie a încercat în limitele posibilului să transmită şi cuvântului tipărit un caracter iconic, o anume transpunere de oralitate care să exprime mai cu evidenţă un limbaj personal Sunt greu de stabilit nişte „canoane” ale unui asemenea scris, că nu se vrea 171 o înscriere în nişte formule, ci o transpunere a oralităţii cuvântului, dar, în genere, cuvintele scrise cu toate literele mari, ca de exemplu DUMNEZEU, TREIME, TATĂL, FIUL, SFÂNTUL DUH, PĂRINTE, ÎMPĂRTĂŞIRE, BOTEZ, TAINĂ, CHIP, LUMINĂ etc atrag atenţia asupra sfinţeniei direct dumnezeieşti, logosului dumnezeiesc din cuvânt, iar cele scrise cu prima literă mare, Om, Pustnic, Suflet, Trup, Duhovnic, Ucenic, Pâine, Înduhovnicire, Binecuvântare etc , asupra sacralităţii de creaţie din cuvânt, iconicităţii de creaţie Cuvintele scrise cu ghilimele atenţionează asupra unei deplasări de sens faţă de ceea ce pare înţeles de la sine - cuvântul în înţelesul obişnuit, adesea tocit printr-o folosire formulistă Cuvintele scrise italic precum Binecuvântare, Rugăciune, Ritual, Fiinţial solicită o aplecare a atenţiei spre ritualicul cuvântului, care are o dinamică în sine, dată de împletirea raţiunilor dumnezeieşti cu raţiunile de creaţie Sublinierile unor expresii atrag atenţia asupra caracterului cuvântului de foc arzător, o înţelegere a însăşi ideii-expresiei lingvistice ca unitate-cuvânt, mărgăritar peste care nu se poate trece cu uşurinţă, nu se poate manipula ustensil fără o deformare şi sărăcire a vieţii, ci cere o oprire spre a primi împărtăşirea cuvântului, o ieşire din logica lumească, o împlinire, şi o trecere pascală în taina cuvântului Boldările sunt accentuări în plus, prin care se pune în lumină caracterul cuvântului de cheie a limbajului Cine păşeşte în taina cuvântului cu închinare faţă de Cuvântul Întrupat, are acces la taina limbajului, spunea Avva *** -Pomeniţi-ne, Părinte! 172 -Cum să nu, fiule Pomeniţi-mă şi voi în rugăciunile voastre La Trecerea Hotarului de Taină În carul de foc al iubirii În carul de foc al iubirii, sub acoperământul Preacuratei ai suit, Avva, la viaţa de Sus cu adâncă închinare, cu ţărâna smereniei, cu tăria neclintită a voii purtate de Duhul Aruncă-mi veşmântul de isihie, Părinte, să pot trece îmbrăcat în Hristos marea vieţii acesteia mult zbuciumate de vânturi vrăjmaşe, să-ţi fiu cu adevărat fiu, dar de mulţumire către Tatăl 173 În ultima săptămână dinaintea adormirii Cuviosului, am fost la Avva de două ori, cu patru şi respectiv două zile înaintea Trecerii Pe 28 iunie am ajuns la Sfânta Mănăstire, cu dorul de a-l vedea pe Avva, care mă sunase, în chip excepţional (nu a făcut-o decât o singură dată), şi îmi spusese să trec pe la dânsul Am auzit că şi altor ucenici le-a zis, îşi simţea sfârşitul şi voia să ne dea ultimele sfaturi, să ne lase în rânduială Uşa chiliei era deschisă, Cuviosul avea nevoie de aer Respira greu S-a bucurat mult că m-a văzut Deşi era vizibil că se simte foarte rău, mai întâi de toate a vrut să ştie ce mai fac Într-adevăr, aveam o problemă de viaţă, iar Sfinţia sa mi-a dat un sfat crucial pentru viaţa mea, sfatul ce m-a liniştit ca de fiecare dată Mai mult, mi-a rânduit ce să fac după trecerea Sa, mi-a dat sfaturi pentru rânduiala duhovnicească de o viaţă, m- a aşezat, cum s-ar spune, într-o rânduială în care să cresc Chipul de fiu Vorbea greu, cu întreruperi, din pricina respiraţiei Abia după ce s-a ocupat de viaţa mea, am putut să-l întreb cu îngrijorare ce simte Avva simţea înţepături, împunsături în inimă Mi-a spus că s-ar putea să aibă o fibrilaţie Eu i-am spus că fibrilaţia e ceva foarte grav, şi că poate că nu este fibrilaţie Avva mi-a răspuns cu smerenie că dacă ajută Domnul, o să fie bine, să nu mă îngrijorez I-am spus ca un neghiob, fiind evident că Avva nu se mai putea mişca, să facă şi nişte mişcare, să nu se anchilozeze Mi-a spus cu multă gingăşie că face, cum să nu, să stau liniştit M-a rugat să-i aduc de la Bucureşti un medicament Când m-a binecuvântat, am simţit o mare iubire părintească ce se revărsa asupra mea şi îmi umplea inima 174 Am simţit cu sfâşiere că este într-un Prag de Trecere din viaţa aceasta Bineînţeles că în nici un chip nu mă împăcam cu ideea Avva nu voia cu nici un chip să ne vadă suferind pentru el, îşi ascundea cu mare tărie de caracter suferinţa Voia doar să ne bucure inima şi să ne ajute să aflăm şi noi drumul închinării neclintite către Dumnezeu Ieşind, am rugat pe Părintele Valerian să mă anunţe dacă Avva va fi să treacă la Domnul, dar Părintele Valerian mi-a spus că a interzis ucenicilor să anunţe lumea la adormirea sa „Vor veni aceia pe care-i va aduce Maica Domnului”, a spus Avva La întoarcerea în Bucureşti am contactat un ulcer corneean Eram disperat că nu mă pot întoarce imediat la Frăsinei M-am rugat cu lacrimi la Domnul şi la Maica Domnului şi la Sf Calinic, ocrotitorul vieţii mele şi al tuturor drumurilor mele la Frăsinei, să mă facă bine să pot merge, pentru rugăciunile Părintelui meu Rana a evoluat spre bine neaşteptat de repede şi deşi nu se închisese am pornit cu disperare după două zile, pe 30 iunie, să-i duc Părintelui medicamentele solicitate Între timp am consultat şi în Bucureşti nişte doctori şi mi-au confirmat despre medicamente, că sunt indicate la respectivele simptome N-am mai ţinut cont că rana mea încă neînchisă se putea infecta, nu vedeam în faţa ochilor decât: Frăsinei! Şi într-adevăr, mila Domnului, rana s-a închis uluitor de repede faţă de alte dăţi Când am ajuns, Părintele era epuizat de boală S-a bucurat, mi-a spus că e puţin mai bine Mi-a spus ultimele sfaturi despre ce să fac după trecerea sa Să merg înainte cu nădejde la Dumnezeu şi Maica Domnului, şi să las în voia Domnului viaţa mea, să nu mă mai îngrijorez de ziua de 175 mâine Să termin ce am început, fără să-mi fac planuri dinainte despre ce voi mai face după aceea Voi primi de la Domnul încredinţare într-un fel M-a binecuvântat şi m-a trimis la slujbă Iarăşi am simţit că din uriaşa slăbiciune se revărsa o mare dragoste părintească, care avea în ea ceva negrăit, mai presus de orice înţelegere şi peste fire, ca şi împreunată cu Însăşi dragostea Sfintei Treimi Nu pot reda acele momente, în care mi-aş fi dorit să rămân o veşnicie şi aş fi simţit o imensă bucurie să trec şi eu la Domnul cu Părintele Dimineaţa am revenit Părintele părea că doarme, dar era epuizat Nu a deschis ochii, ci a ridicat doar uşor mânuţa dreaptă şi a trecut-o uşor peste capul meu, binecuvântând plecarea mea M-am simţit iarăşi plin de pace, deşi în inima mea chipul despărţirii celei vremelnice se imprimase ca o cruce de neînlăturat Am primit un telefon pe 2 iulie de la un ucenic anunţat de fratele Părintelui Avva urma să fie îngropat în grabă, la cererea sa, ca să fie o înmormântare călugărească, simplă, discretă, nu cu multă lume, agitaţie şi tam tam Am anunţat şi eu pe care am putut şi ziua următoare am plecat spre Mănăstirea dragă Am ajuns puţin înainte de prânz Trupul Avvei era depus într-o cămăruţă, cu icoana Sf Calinic zugrăvită de Dânsul veghind asupră-i Se citea la Psaltire Am primit un negrăit dar: am fost invitat de un Părinte şi am citit şi eu îndelung, în tăcere, din Psaltire, până ce au luat trupul Părintelui Cuvintele curgeau şi mi se lipeau de inimă ca un pârâiaş răcoritor A urmat slujba în biserică Cuvântul de despărţire impresionant al Stareţului Avva Neonil, ca o icoană în care erau zugrăvite ascultarea, smerenia, iubirea Avvei, dragostea 176 lui de monahism şi de slujbele Bisericii, statornicia lui impresionantă, grija duhovnicească de Părinte, toate ducând la concluzia firească: El este acum viu! A urmat zugrăvirea plină de sensibilitate duhovnicească a Preasfinţitului Irineu, provenit din aceeaşi Mănăstire, numită şi Athosul românesc prin rânduiala şi viaţa duhovnicească deosebită de aici, vegheate tainic de Maica Domnului şi Sf Calinic Toţi cei prezenţi trăiau pacea şi bucuria că au un ocrotitor în ceruri Nu se simţea tristeţea grea a morţii, ci doar dorul viu al regăsirii întru lumina şi bucuria Domnului Prezenţa Avvei intrase în dimensiunea lăuntrică a ucenicilor Parcă toţi se rugau asemeni lui Elisei: Avva, dă-mi şi mie, celui nevrednic, din duhul tău şi din moştenirea ta duhovnicească, să pot purta chipul de fiu şi să-L slăvesc pe Dumnezeu pururi Treci asupra noastră, a ucenicilor, o fărâmă din dragostea de Părinte, ca să ne învăpăiem şi noi, asemeni ţie, de dumnezeiescul dor Nu ne lăsa orfani, ci veghează asupra noastră dintru slava Domnului „O, Avva al meu, Avva al meu, chiar şi nevrednic cum sunt, în Veşnicie te voi cinsti ca pe Părintele ce m-a făcut Dăruire lui DUMNEZEU!” (rostire a Preacuviosului Ghelasie către Preacuviosul Arsenie Praja Pustnicul, Duhovnicul Sfinţiei sale) 177 În loc de Epilog Îmi amintesc de o minune săvârşită de Avva Teofil Braşoveanu, un alt Cuvios Părinte Era în închisoare, prigonit pe nedrept, suferind ca un nebun în Hristos toată scârba Şi acolo era un temnicer bolnav sufleteşte, care-i îngrozea pe mulţi cu asupririle lui zilnice, încercând să le modifice conştiinţa Le zicea: „eu sunt antihrist, de aici nu mai scăpaţi” Dar Avva îi răspundea mereu: „Nu, nu, tu eşti Hristos!” Temnicerul se înfuria şi îl prigonea şi mai tare, ca să-i demonstreze cât de rău şi fără scrupule este „Nu vezi că sunt antihrist?” Dar Avva răbda toate în tăcere şi îi răspundea iarăşi cu blândeţe: „Nu, nu, tu nu eşti antihrist, tu eşti Hristos” Într-un sfârşit, după un timp de încrâncenată prigonire, temnicerul vine la Avva şi-i zice: „M-ai biruit cu dragostea ta” Satana fusese alungat şi inima prigonitorului deschisă de razele blândei stăruinţe a Iubirii: „Iată, Eu stau la uşă şi bat” Acatistul Sfinţilor Duhovnici şi Ucenici După obişnuitul început… Condac 1: Ce vă vom numi pe voi, sfinţilor duhovnici şi ucenici, căci ca într-o Icoană de mult preţ aţi zugrăvit cu viaţa iubirea dintre Tatăl Ceresc şi Fiul Dumnezeiesc, în împreună învăpăierea dragostei de Duh Preasfânt Pentru aceasta, vă aducem acum înainte smeritul nostru prinos de închinare şi cu mulţumire cântăm: Bucuraţi-vă, chipuri ale iubirii împlinite, întru slava SfinteiTreimi! 178 Icos 1: Nu este odihnă în lume decât în icoana iubirii Fiului, inima întru care Însuşi Tatăl Ceresc îşi odihneşte binecuvântarea şi Preasfântul Duh bate cu negrăit suspin, chipul prin care Dumnezeu şi creaţia se întâlnesc şi se unesc în Împărăţia de Sus Bucuraţi-vă, inimi preaiubitoare Bucuraţi-vă, inimi în dăruire Bucuraţi-vă, inimi ce bat în odihnă Bucuraţi-vă, inimi trecute prin focul Legii Bucuraţi-vă, inimi ajunse în hotarul Iubirii Bucuraţi-vă, chipuri ale naşterii de sus Bucuraţi-vă, legătură veşnică a dragostei Bucuraţi-vă, pâini ale smereniei Bucuraţi-vă, foc ceresc al credinţei Bucuraţi-vă, voiri împreunate în Hristos Bucuraţi-vă, lepădare de sine unul pentru celălalt Bucuraţi-vă, împreună pătimire pe Crucea Iubirii Bucuraţi-vă, chipuri ale iubirii împlinite, întru slava Sfintei Treimi! Condac 2: Nici groapa păcatului, nici prăpastia morţii de la hotarul veşniciei nu pot înghiţi legătura de inimă dintre Părinte şi Fiii duhovniceşti, că poartă cu sine pururi icoana lui Hristos, în taina cântării de: Aliluia! Icos 2: Ascultarea de Voia dumnezeiască prin ascultarea de Părinţi se naşte în inimă, şi întru ea creşte floarea străină a Ιubirii ce biruie toată frica Bucură-te, ascultare, ţărâna naşterii duhovniceşti 179 Bucură-te, ascultare, peste care Duhul suflă Viaţa veşnică Bucură-te, ascultare, dincolo de care e numai Iubirea Bucură-te, ascultare, dar închinat prefacerii de Sus Bucură-te, iubire de părinte ce baţi în inimile fiilor Bucură-te, dăruire de fiu ce împlineşti iubirea de părinte Bucură-te, cuvânt de părinte, pâine cerească în inima de fiu Bucură-te, urmare de fiu, înmulţirea pâinilor Cuvântului Bucură-te, călăuzire părintească în tainele Duhului Bucură-te, dor de fiu, gătire a căii Domnului Bucură-te, binecuvântare părintească, taina credinţei Bucură-te, credinţă de fiu, taina împlinirii cuvântului Bucuraţi-vă, chipuri ale iubirii împlinite, întru slava Sfintei Treimi! Condac 3: Cum să afli ce înseamnă a iubi pe Dumnezeu din toată fiinţa decât numai prin ascultarea de fiu ce se dăruieşte pe sine şi primeşte de la Părintele său haina de duh a Iubirii? Aşa, chiar prin multe poticniri şi căderi trecând, duhovnicii şi ucenicii se curăţesc neîncetat prin dorul iubirii de Dumnezeu peste toate, cântând: Aliluia! Icos 3: Nimic nu poate despărţi pe cei înrudiţi prin dragostea lui Hristos Aşa, fiii duhovniceşti aduc prinos ascultarea şi Părinţii binecuvântează, iar Duhul Sfânt pecetluieşte darul cu chipul iubirii lui Hristos, chipul odihnei în lumina Tatălui Dumnezeiesc Bucuraţi-vă, icoane ale iubirii dumnezeieşti Bucuraţi-vă, liturghisire a voii lui Dumnezeu Bucuraţi-vă, slujire a iubirii SfinteiTreimi Bucuraţi-vă, iubire nebună ce lepezi toate ale tale Bucuraţi-vă, iubire ce dezbraci hainele voii pătimaşe 180 Bucuraţi-vă, inimi căzute la picioarele lui Hristos Bucuraţi-vă, candele nestinse ale Isihiei Bucuraţi-vă, îmbrăţişare de taină în icoana veşniciei Bucuraţi-vă, veghe de Părinte şi închinare de fiu Bucuraţi-vă, Inimi umbrite de Duhul cel Preasfânt Bucuraţi-vă, altare ale sălăşluirii Sfintei Treimi Bucuraţi-vă, împreună păşire în rugul iubirii dumnezeieşti Bucuraţi-vă, chipuri ale iubirii împlinite, întru slava Sfintei Treimi! Condac 4: Fericiţi cei ce nasc fii duhovniceşti şi viaţa îşi pun pentru sufletul celor născuţi, ca să nu se piardă niciunul dintre cei dăruiţi lor de Dumnezeu, ci să biruiască în inimile lor dragostea lui Hristos Fericiţi şi fiii care bucură inimile părinţilor şi cheamă prin ascultarea şi credinţa lor descoperirea către duhovnici a voii de Sus, ca împreună întru bucuria Domnului să intre şi întru desfătarea cântării de: Aliluia! Icos 4: Cine poate spune taina naşterii duhovniceşti, că încape voia dumnezeiască cea necuprinsă, Iubirea ce toate una a fi binevoieşte Bucuraţi-vă, liturghisire a rodului din pomul Vieţii Bucuraţi-vă, împărtăşire de rodul ascultării Fiului Bucuraţi-vă, împărtăşire de chipul iubirii Tatălui Bucuraţi-vă, creştere la vederea faţă către faţă a Veşniciei Bucuraţi-vă, unire nedespărţită Bucuraţi-vă, zidire întemeiată pe Hristos Bucuraţi-vă, mădulare însufleţite de acelaşi Duh Bucuraţi-vă, slujire a celuilalt ca lui Hristos 181 Bucuraţi-vă, împreună creştere la măsura sfinţeniei Bucuraţi-vă, iubire întreolaltă, scară către Cer Bucuraţi-vă, iubire în Hristos, ce scoţi din iad Bucuraţi-vă, iubire ce te reverşi peste toată făptura Bucuraţi-vă, chipuri ale iubirii împlinite, întru slava Sfintei Treimi! Condac 5: Cine poate să risipească toate cursele vrăjmaşului şi să învie din împietrirea şi învârtoşarea inimii pe cei preamici ucenici, decât cel ce i-a sfărâmat cursele prin ascultarea desăvârşită de Tatăl Dumnezeiesc? Aşa duhovnicul poartă chipul Tatălui, iar ucenicul chipul Fiului, şi împreună, în umbrirea dragostei Preasfântului Duh, nu încetează a cânta: Aliluia! Icos 5: Amară e robia patimilor şi numai la Dumnezeu e putinţa Izbăvirii Dar taina ieşirii din iad trece prin inima de părinte şi se împlineşte prin ascultarea de fiu, în icoana iubirii duhovniceşti Bucuraţi-vă, chipuri ale Iubirii soborniceşti Bucuraţi-vă, verigi ale Legământului celui Nou Bucuraţi-vă, unire a celor de Sus cu cele de jos Bucuraţi-vă, unire a voilor despărţite prin păcat Bucuraţi-vă, unire ce opreşti dezbinarea căderii Bucuraţi-vă, vedere a celuilalt prin taina Chipului lui Hristos Bucuraţi-vă, Icoane de pururea închinare Bucuraţi-vă, răstignire a voii pe Crucea Iubirii Bucuraţi-vă, înviere întru odihna Voii dumnezeieşti Bucuraţi-vă, smerenie ce nu cauţi ale tale Bucuraţi-vă, smerenie, bucurie de a sluji ca un preamic tuturor 182 Bucuraţi-vă, primire şi dăruire de sine lui Dumnezeu din toată fiinţa Bucuraţi-vă, chipuri ale iubirii împlinite, întru slava Sfintei Treimi! Condac 6: Nu este decât o singură origine, iubirea Tatălui Dumnezeu, şi un singur chip al iubirii, naşterea Fiului Dumnezeiesc şi o unică odihnă-împlinire a iubirii: purcederea Duhului Preasfânt, taină care şi în icoana iubirii de creaţie se zugrăveşte Căci iubirea părintelui duhovnicesc naşte în ucenici chipul Fiului şi izvorăşte totodată pacea-împlinirea dumnezeiescului Duh, în cântarea de: Aliluia! Icos 6: Lanţul iubirii duhovniceşti este lanţul purtării în Hristos a Crucii lumii şi aceasta este moştenirea cea mai de preţ a unui duhovnic către ucenicii săi, râvna ca în icoana Iubirii pe toţi cei risipiţi prin păcat să-i adune Bucuraţi-vă, liturghie a prefacerii duhovniceşti Bucuraţi-vă, pogorâre cu Hristos la iadul neputinţelor Bucuraţi-vă, dar şi înălţare cu El la Cerul nepătimirii Bucuraţi-vă, bună mireasmă a lui Hristos Bucuraţi-vă, legământ al aflării oii pierdute Bucuraţi-vă, răstignire de sine pentru învierea iubirii Bucuraţi-vă, aflare a căii celei necăjite spre Viaţă Bucuraţi-vă, îndulcire doar de Chipul Iubirii Bucuraţi-vă, privire aţintită în Cartea Vieţii Bucuraţi-vă, privire de fiu prin lumina cuvântului părintesc Bucuraţi-vă, privire de părinte prin lumina ascultării de fiu Bucuraţi-vă, semănare a Iubirii în ţarina lumii 183 Bucuraţi-vă, chipuri ale iubirii împlinite, întru slava Sfintei Treimi! Condac 7: Mare şi înfricoşată este taina inimii de creştin, taina stării la hotarul Veşniciei, care prin închinarea de fiu şi binecuvântarea părintească se primeşte şi de Duhul cel Preasfânt se pecetluieşte, în cântarea de: Aliluia! Icos 7: Chiar de trec părinţii duhovniceşti hotarul acestei lumi, chipul lor nu se şterge, că rămâne pecetluit în fiii lor sfinţi, şi aşa mai tare străluceşte Bucuraţi-vă, cufundare a firii în slava iubirii dumnezeieşti Bucuraţi-vă, vedere făcută mahramă a Cuvântului Bucuraţi-vă, mişcare nemişcată de patimi spre Cel necuprins Bucuraţi-vă, rug nestins al conştiinţei Bucuraţi-vă, odihnă în rugă şi metanie Bucuraţi-vă, lacrimi topite în roua milostivirii de Sus Bucuraţi-vă, înziurare a nopţii patimilor Bucuraţi-vă, biruire prin Hristos a hotarelor firii Bucuraţi-vă, braţe întinse spre Cer Bucuraţi-vă, braţe întinse spre ridicarea celor căzuţi Bucuraţi-vă, îngenunchere pe piatra Cuvântului Bucuraţi-vă, inimi aduse pe altarul Iubirii Bucuraţi-vă, chipuri ale iubirii împlinite, întru slava SfinteiTreimi! Condac 8: Grea încercare e trecerea părinţilor la cele veşnice, că acum se vede cât ai crescut chipul de Fiu şi câtă iubire de Părinte ai acumulat, şi câtă moştenire de Duh ai primit spre purtarea Crucii, 184 taină prin care părinţii şi fiii sfinţi unii întru alţii rămân, în cântarea de: Aliluia! Icos 8: Chiar de norii îndoielii şi neliniştii învăluie pe fiii rămaşi în lume, de ating cu evlavie coasta cuvântului şi semnele iubirii de părinte întipărite în inima lor, află credinţa izvorâtoare de har Şi pe Hristos Însuşi prin chipul părintelui aflând, cu bucurie strigă: „Domnul meu şi Dumnezeul meu!” Bucuraţi-vă, dezgropare a comorii din ţarină Bucuraţi-vă, aflare a drahmei celei pierdute Bucuraţi-vă, găsire a mărgăritarului cel de mult preţ Bucuraţi-vă, lepădare a voii slăbănoage Bucuraţi-vă, aruncare a ei în scăldătoarea Iubirii Bucuraţi-vă, aflare a voirii duhovniceşti Bucuraţi-vă, ieşire din încercuirea păcatului Bucuraţi-vă, ieşire în aerul tare al Veşniciei Bucuraţi-vă, acoperire a goliciunii neiubirii Bucuraţi-vă, deprindere de a vedea prin credinţă Bucuraţi-vă, vedere a aproapelui în icoana Iubirii Bucuraţi-vă, naştere în lume a duhului mântuirii Bucuraţi-vă, chipuri ale iubirii împlinite, întru slava Sfintei Treimi! Condac 9: Ca nişte peşti fără de glas sunt ritorii cei mult vorbitori în faţa tainei celei mari, a inimii care în tăcerea ascultării naşte în lume Cuvântul dumnezeiesc, prin care minunile credinţei se înfăptuiesc şi înnoit se aude cântarea de: Aliluia! Icos 9: 185 Tot mai înşelătoare şi amarnice sunt cursele vrăjmaşului, tot mai aprigă războirea păcatului, dar harul lui Dumnezeu în slăbiciune se desăvârşeşte şi aşa plineşte toată omeneasca neputinţă în inimile făcute altare duhovniceşti Bucuraţi-vă, îmbrăţişare a sărăciei cu duhul Bucuraţi-vă, aflare a nebuniei înţelepte Bucuraţi-vă, răbdare de Cruce iubitoare Bucuraţi-vă, milostivire de rugă izvorâtoare Bucuraţi-vă, viaţă omorâtoare de patimi Bucuraţi-vă, strigăt cu stăruinţă după iertare Bucuraţi-vă, învăpăiere de dorul lui Hristos Bucuraţi-vă, dorire ce copleşeşti cugetul lumesc Bucuraţi-vă, taina aflării Chipului Dumnezeiesc Bucuraţi-vă, taina pecetluirii inimii cu Chipul Iubirii Bucuraţi-vă, iubire, taina veşnicei nepăcătuiri Bucuraţi-vă, răsărit al Luminii neînserate Bucuraţi-vă, chipuri ale iubirii împlinite, întru slava Sfintei Treimi! Condac 10: Dacă pe Hristos lumea L-a urât şi prigonit, că Iubirea arde păcatul şi arsura ei se face suferinţă de nerăbdat, tot aşa şi cei ce-L urmează, părinţi şi fii duhovniceşti, primesc a pătimi de bunăvoie pentru dragostea Lui Dar tocmai neclintirea iubirii în faţa dispreţului lumii e taina prin care puţinul aluat dospeşte toată frământătura şi Chipul înfierii dumnezeieşti în lume mai departe rodeşte, în cântarea de: Aliluia! Icos 10: De la Părinte la fii trece haina iubirii dumnezeieşti prin care goliciunea păcatului se acoperă şi aşa, prin binecuvântarea 186 părintească şi ascultarea de fiu, pâinea Iubirii în lume se înmulţeşte, hrănind mulţimile flămânde de mântuire Bucuraţi-vă, ascultare întru care ia chip Hristos Bucuraţi-vă, ascultare ce omori omul cel vechi Bucuraţi-vă, pământ udat de norul cel duhovnicesc Bucuraţi-vă, mutare a deprinderii în slujirea lui Dumnezeu Bucuraţi-vă, oprire a îndulcirii cu păcatul Bucuraţi-vă, căutare a Feţei Domnului Bucuraţi-vă, umblare în hotarele nepăcătuirii Bucuraţi-vă, voire ce moare şi învie în Hristos Bucuraţi-vă, bărbăţie a voinţei închinate Bucuraţi-vă, primire a înţelegerii de Sus Bucuraţi-vă, junghiere a patimilor Bucuraţi-vă, închinare a fireştilor puteri lui Dumnezeu Bucuraţi-vă, chipuri ale iubirii împlinite, întru slava Sfintei Treimi! Condac 11: Mare e taina legăturii între Părinţi şi fiii duhovniceşti, că nici păcatul, nici moartea nu o poate rupe, încât şi iadul se cutremură şi scuipă afară pe cei ce poartă în inimă icoana acestei iubiri şi cu umilinţă cântă: Aliluia! Icos 11: Cu iubire de Dumnezeu peste toate, duhovnicii sfinţi primesc poruncă de Sus a junghia voia fiilor cea încurcată în cugetele şi simţirile pătimaşe ale lumii Iar aşa războirea păcatului în inimile ucenicilor se opreşte, şi la hotarul cel mare al împărtăşirii sunt conduşi, unde doar cu închinare aşteaptă primirea Tainei Dumnezeieşti Bucuraţi-vă, taina alipirii la Trupul lui Hristos Bucuraţi-vă, veştejire a patimilor prin înfrânare 187 Bucuraţi-vă, uscare a păcatului în văpaia dorului duhovnicesc Bucuraţi-vă, dor curăţitor, întru care virtuţile înfloresc Bucuraţi-vă, dor mai adânc decât iadul deznădejdii Bucuraţi-vă, dor mai înalt decât culmile înţelegerii Bucuraţi-vă, dor înlăcrimat după vederea duhovnicească Bucuraţi-vă, dor înveşmântat în duhul smereniei Bucuraţi-vă, întâmpinare a lui Hristos în inimă Bucuraţi-vă, intrare în bucuria Părintelui ce Însuşi ne întâmpină Bucuraţi-vă, închinare, deschidere a uşii Veşniciei Bucuraţi-vă, păşire în pământul sfânt al voii dumnezeieşti Bucuraţi-vă, chipuri ale iubirii împlinite, întru slava Sfintei Treimi! Condac 12: O, ce bucurie să te naşti ca fiul unui părinte duhovnicesc, şi ce fericire să-ţi vezi fiii împliniţi în lumina Iubirii peste fire, în pacea cântării de: Aliluia! Icos 12: Dar, o, taină, chiar şi peste vremi, sămânţa duhovnicească a sfinţilor părinţi naşte fii sfinţi, că cei mutaţi la Domnul ascultă rugăciunile noastre şi sunt pururi cu noi în Hristos, până la sfârşitul veacurilor Bucuraţi-vă, întristare prefăcută în bucurie Bucuraţi-vă, foc al mărturisirii ce arzi pleava păcatelor Bucuraţi-vă, osândire a legii păcatului prin Cruce Bucuraţi-vă, vieţi strâmtorate de nevoinţe Bucuraţi-vă, trupuri înmiresmate de har Bucuraţi-vă, minţi ajunse la lărgimea Duhului Bucuraţi-vă, inimi ce bat în veşnicia Iubirii Bucuraţi-vă, tresăltare a bucuriei duhovniceşti 188 Bucuraţi-vă, împlinire a cuvântului viu şi lucrător Bucuraţi-vă, sfinţi părinţi şi fii, roduri din Pomul Vieţii Bucuraţi-vă, icoane ale iubirii împlinite Bucuraţi-vă, lumini de rai în lumea deznădăjduită Bucuraţi-vă, mutare cu duhul la cele veşnice Bucuraţi-vă, chipuri ale iubirii împlinite, întru slava Sfintei Treimi! Condac 13: O, sfinţilor părinţi şi fii duhovniceşti, chiar de v-aţi şi mutat de la noi întru neînserata slavă, noi tot mai aproape vă simţim, grabnic ajutători şi sfătuitori întru necazurile şi neputinţele ce ne copleşesc Iar sfintele voastre icoane şi moaşte, mormintele şi locurile de închinare guri de rai ni se fac, spre care alergăm cu închinare şi dor sfânt, ca prin rugăciunile voastre acoperiţi fiind, să ne naştem şi noi la cele de Sus Fiţi dar pururi cu noi, cei preamici, călăuzindu-ne spre hotarul înfierii dumnezeieşti, ca împreună cu voi să cântăm cu mare glas: Aliluia! (de trei ori) Apoi, Icos 1 şi Condac 1 Doamne Iisuse Hristoase, Fiul lui Dumnezeu, miluieşte-mă pe mine păcătosul! Preasfântă Născătoare de Dumnezeu, miluieşte-ne pe noi! 189 Rugăciunea unui ucenic pentru Părintele său duhovnic Doamne Dumnezeule, tu ştii neputinţa şi slăbiciunile firii omeneşti, primeşte dar rugăciunea smeritului tău rob, nevrednic a mă numi ucenic al Părintelui meu, pentru cel ce prin milostivirea Ta mi-a dat viaţă, m-a ridicat din noroiul patimilor şi m-a sprijinit la tot pasul, purtându-mi crucea şi povăţuindu-mă pe cărările Vieţii după cuvântul tău Străină îmi e adevărata strălucire a Cuvântului Tău, Milostive, pe care numai cei cu inima curată o pot vedea revărsându-se înfrumuseţat din Preacuratul tău Chip Ştiu că slab şi lipsit de îndrăznire e cuvântul meu, dar Te rog, pentru dragostea pe care Însuţi o sădeşti în inimile Părinţilor şi fiilor duhovniceşti, îndură-te şi miluieşte pe Părintele meu, iertându-i prin mijlocirea Sfinţilor tăi toată greşeala şi revarsă peste el milele Tale cele bogate Tu ştii blândeţea şi nevoinţele lui, luptele şi dorul lui către cele dumnezeieşti, nu-Ţi sunt ascunse rugăciunile şi râvna cu care neîncetat căuta să-şi acopere copiii de toată asuprirea celui potrivnic, ca o cloşcă puii săi, sub aripile dragostei şi smereniei părinteşti Nu lăsa întru întunericul morţii deznădăjduitul meu suflet şi degrabă miluieşte pe Părintele meu, iar pe mine, neputinciosul, ajută-mă cu Harul Tău să-mi port crucea de fiu pentru mântuirea tuturor celor ce apasă pe umerii Părintelui meu, aşa cum şi el şi-a purtat crucea destinului de mântuire pentru naşterea şi creşterea fiilor săi întru dragostea Ta Să nu ne despartă pe noi întunericul morţii, Doamne, Doamne, ci prin marea Ta milostivire fă să fim una, uniţi prin Tine şi întru Tine prin legătura dragostei, nedespărţiţi de Tine, Preasfântă Treime, Dumnezeul nostru, în veci Amin 190 Cuprins: Cuvânt introductiv p 5 Aduceri aminte la adormirea Preacuviosului Ghelasie Isihastul p 9 Avva şi ucenicul - cuvântul viu şi lucrător Despre practica isihastă şi rugăciunea închinării minţii în inimă p 22 Despre viaţa de familie p 49 Despre preoţie şi monahism p 63 Teologie şi Viaţă Despre mistica iconică şi comunicabilitatea duhovnicească…………………………………… … …… … p 79 Despre liturghisirea isihastă, chipul rodirii Liturghisirii Euharistice a Bisericii - „Eu sunt viţa, voi sunteţi mlădiţele…” p 103 Omul şi natura p 109 Despre iubirea părintească şi rugăciunea pentru vrăjmaşi……… p 114 Despre ispitele şi încercările actuale şi ale vremilor din urmă p 118 Fragment din însemnările unor ucenici din lume p 126 File de dialoguri…………………………………………… …… … p 129 Din corespondenţa cu o uceniţă- zugrav Iconar p 132 Fragment din convorbirile cu un ucenic teolog ……… p 136 În căutarea unei aşezări duhovniceşti în lume, filă de jurnal- corespondenţă a unui ucenic iconar ……… p 144 Mici sfaturi …… … p 149 Despre probleme ale vieţii contemporane …………… p 150 14 noiembrie 2001, filă de jurnal ……… p 160 Schiţe la un portret duhovnicesc - consideraţii finale p 162 La trecerea hotarului de taină …… … p 173 În loc de epilog p 177 Acatistul sfinţilor Duhovnici şi Ucenici…………………… … p 178 Rugăciune pentru Părintele Duhovnic p 190 Cuprins……………… ……………………………………… …p 191 191 Editura Platytera îşi propune să invite şi să stimuleze spre o participare cât mai vie şi cuprinzătoare la renaşterea şi dezvoltarea creatoare a Culturii Duhului, despre care ne vorbeşte Părintele Rafail Noica Căci conştiinţa prezenţei lui Dumnezeu şi lucrarea dreptslăvitoare în unire cu voia dumnezeiască cheamă în lume Harul ce transfigurează şi poartă spre desăvârşire toate aspectele vieţii: religios, moral, social, cultural, ştiinţific, educativ şi comunicaţional Nimic nu rămâne în afara luminii dumnezeieşti, decât păcatul Aşteptăm din partea cititorilor propuneri, reacţii şi sugestii, rugându-i să ne ierte pentru eventualele scăderi şi greşeli şi să ne pomenească pe noi, cei preamici, înaintea lui Dumnezeu De asemeni, oferim cititorilor posibilitatea primirii de cărţi prin poştă, cu plata ramburs la primirea cărţilor, taxele poştale fiind suportate de editura noastră Adresa de contact: editura platytera@yahoo com TEL 021 6474702, 0726 496751 La aceeaşi editură, au mai apărut: Piatra scrisă, Florin Caragiu Rugi sub candelă, Ieroschimonah Silvestru Florescu, Mânăstirea Frăsinei Mângâieri duhovniceşti, Ieromonah Ilarion de Sarov Acatistul izbăvirii celor chinuiţi de îndreptăţirea de sine şi a celor ce doresc eliberarea de patimi- Sfânta Cuvioasă Muceniţă Tomaida Semn Minunat, Uimitoarele descoperiri de la Kareea Thermei, Photios N Kontoglou Înstrăinarea Ethosului Creştin, Părintele Philotheos Pharos Imne-Acatist ale Sfinţilor Isihaşti şi Mărturisitori, diortosite sub îndrumarea Ierom Ghelasie Gheorghe Părintele Ghelasie de la Frăsinei, Iconarul Iubirii Dumnezeieşti, volum omagial 192 